príloha 2

situácia v poľnohospodárstve a potravinárstve SR

Obsah

[1. Hlavné charakteristiky vývoja a postavenie poľnohospodárstva a potravinárstva v hospodárstve SR ........................................................................................................................................................2](#_Toc14424208)

[2. Ekonomické výsledky 7](#_Toc14424210)

[2.1. Výsledky odvetvia podľa ekonomického poľnohospodárskeho účtu 7](#_Toc14424211)

[2.2. Výsledky hospodárenia v poľnohospodárskej prvovýrobe 8](#_Toc14424212)

[2.3. Výsledky hospodárenia v potravinárskom priemysle 26](#_Toc14424213)

[3. Výroba a agropotravinársky trh 29](#_Toc14424214)

[3.1. Hrubá poľnohospodárska Produkcia 29](#_Toc14424215)

[3.1.1.Rastlinná výroba 30](#_Toc14424216)

[3.1.2. Živočíšna výroba 39](#_Toc14424219)

[3.2. Cenový vývoj na poľnohospodárskom a potravinovom trhu 45](#_Toc14424220)

[3.3. Výroba potravín 47](#_Toc14424221)

[3.4. Spotreba potravín 50](#_Toc14424222)

[3.5. Bezpečnosť a kvalita potravín 54](#_Toc14424223)

[3.6. Zahraničný obchod s poľnohospodárskymi a potravinárskymi výrobkami 56](#_Toc14424224)

[4. Výrobné vstupy do poľnohospodárstva a potravinárstva. 59](#_Toc14424225)

[4.1. Vstupy do poľnohospodárstva 59](#_Toc14424226)

[4.2. Investície do potravinárskeho priemyslu 70](#_Toc14424227)

[5. Štrukturálne zmeny a vlastnícke vzťahy 74](#_Toc14424228)

[5.1. Podnikateľská štruktúra 74](#_Toc14424229)

[5.2. Štruktúra poľnohospodárskej pôdy a trh s pôdou 77](#_Toc14424230)

[5.3. Usporadúvanie pozemkového vlastníctva 80](#_Toc14424231)

[5.4. Pracovné sily 81](#_Toc14424232)

[5.5. Produkcia biomasy a obnoviteľných zdrojov energie 86](#_Toc14424233)

[5.6. Ekologická poľnohospodárska výroba 88](#_Toc14424234)

[6. Vplyv poľnohospodárstva na životné prostredie 93](#_Toc14424235)

[6.1. Čerpanie prírodných zdrojov v poľnohospodárstve 93](#_Toc14424236)

[6.2. Vplyv poľnohospodárstva na kvalitu ovzdušia a vodných zdrojov 94](#_Toc14424237)

[6.3. Finančné ukazovatele súvisiace s ochranou životného prostredia 98](#_Toc14424238)

# **Hlavné charakteristiky vývoja a postavenie poľnohospodárstva a potravinárstva v hospodárstve SR**

**Vývoj hlavných ukazovateľov hospodárstva SR[[1]](#footnote-1)**

Podľa údajov ŠÚ SR, sa v roku 2018 výkonnosť slovenskej ekonomiky z makroekonomického pohľadu, meraná **hrubým domácim produktom** (HDP), medziročne zvýšila v bežných aj stálych cenách. HDP dosiahol objem v bežných cenách 90 202 mil. € a v stálych cenách 85 010 mil. € a v porovnaní s rokom 2017 sa zvýšil (6,3 %  v b. c.; 4,1 % v s. c.).

|  |  |  |  |
| --- | --- | --- | --- |
| Ukazovateľ | 2017 | 2018 | Rozdiel  2018 - 2017 |
| HDP 1) (bežné ceny) v mld. € | 84,9 | 90,2 | 5,3 |
| HDP 1)  (stále ceny)v mld. € 2) | 81,7 | 85,0 | 3,3 |
| Tempo rastu HDP v % |  |  | 0 |
| - v bežných cenách 1) | 4,5 | 6,3 | 1,8 |
| - v stálych cenách 1),2) | 3,2 | 4,1 | 0,9 |
| Miera inflácie v % | 1,3 | 2,5 | 1,2 |
| Počet pracujúcich (podľa VZPS; medziročná zmena v %) | 1,5 | 1,4 | -0,1 |
| Miera nezamestnanosti v % (podľa VZPS) | 8,1 | 6,6 | -1,5 |
| Saldo zahraničného obchodu 3) v mld. € | 3,1 | 2,5 | -0,6 |
| Bilancia bežného účtu k HDP 4) v % | -2,0 | -2,5 | -0,5 |
| Tvorba hrubého fixného kapitálu v % z b.c. | 5,1 | 9,3 | 4,2 |

Tab. 1 **Vývoj hlavných ukazovateľov hospodárstva SR**

Prameň: ŠÚ SR - Štatistická správa o základných vývojových tendenciách v hospodárstve SR vo 4.štvrťroku 2018 (elektronická publikácia)

1) metodika ESA 2010, údaje od roku 2018 sú spresnenými štvrťročnými odhadmi ŠÚ SR

2) v s. c. vypočítaných reťazením objemov k referenčnému roku 2010

3) bežné ceny, hodnoty typu FOB (hodnota dovozu a vývozu s dodaním tovaru na hranicu vyvážajúcej krajiny); údaje za rok 2017 sú definitívne, údaje za rok 2018 sú predbežné;

4) NBS (údaj platný k mesiacu marec 2019)

Poznámka: Nesúlad v stĺpci Rozdiel 2018-2017 môže byť spôsobený zaokrúhľovaním čísel za roky 2017 a 2018, VZPS – výberové zisťovanie pracovných síl

Vypracoval: NPPC – VÚEPP

**Počet pracujúcich**[[2]](#footnote-2)**)** v ekonomike SR dosiahol 2 566,7 tisíc osôb a oproti roku 2017 sa zvýšil o 1,4 %. Počet nezamestnaných klesol (19 %) na 179,5 tis. osôb v roku 2018, čo sa premietlo do zníženia (1,5 p. b.) priemernej miery nezamestnanosti, ktorá dosiahla 6,6 %.

**Priemerná nominálna mesačná mzda** zamestnanca v hospodárstve SR sa v roku 2018 medziročne zvýšila na 1 013 € s rýchlejšou dynamikou rastu o 1,6 p. b. (o 6,2 % z 954 € v roku 2017). Zvýšila sa aj reálna mzda (3,6 %), hoci s pomalšou dynamikou o 0,3 p.b.

Priemerná **miera inflácie** dosiahla úroveň 2,5 % a medziročne sa zvýšila o 1,2 p. b.

**Tvorba hrubého fixného kapitálu** (THFK) v bežných cenách dosiahla 19 840 mil. € a medziročne sa zvýšila v bežných cenách (9,3 %) aj v stálych cenách (6,8 %).

**Zahraničný obchod SR** skončil s aktívnym saldom, ktoré medziročne kleslo o 19,4 %, z 3,1 mld. € v roku 2017 na 2,5 mld. € v roku 2018. Zo SR sa do zahraničia vyviezol tovar za 79,8 mld. € a dovoz predstavoval 77,3 mld. €.

Graf 1 **Vývoj hlavných ukazovateľov ekonomiky SR**

Prameň: ŠÚ SR

Vypracoval: NPPC – VÚEPP

**Vývoj hlavných ukazovateľov pôdohospodárstva[[3]](#footnote-3)) a potravinárstva[[4]](#footnote-4))**

Podľa údajov Štatistického úradu SR sa v roku 2018 oproti roku 2017 hlavné ekonomické ukazovatele vyvíjali diferencovane.

Medziročné zvýšenie v roku 2018 tak v bežných ako aj stálych cenách sa prejavilo pri ukazovateľoch **HDP**, **hrubá pridaná hodnota (HPH) a medzispotreba** tak v ekonomike SR ako aj v pôdohospodárstve SR, rovnako ako aj pri ukazovateli **hrubá produkcia v bežných cenách a priemerná nominálna mesačná mzda**. Len pri ukazovateľoch THFK (b.c.) a celková zamestnanosť bol vývoj protichodný, a to rast v hospodárstve SR a pokles v pôdohospodárstve. Z týchto hodnotených ukazovateľov za výrobu potravín, nápojov a tabakových výrobkov SR mal v čase vypracovania tejto kapitoly ŠÚ SR dostupné len dva ukazovatele, a to THFK (b.c.) a priemernú nominálnu mesačnú mzdu, ktoré medziročne vzrástli.

Zahraničný obchod v ekonomike SR dosiahol kladné saldo na úrovni 2 460 mil. €, ktoré medziročne kleslo (19 %). V **zahraničnom obchode s poľnohospodársko‑potravinárskymi výrobkami** pokračovalo pretrvávanie záporného salda (‑1,6 mld. €), ktoré sa medziročne opäť prehĺbilo.

Tendencie vývoja základných makroekonomických ukazovateľov (hrubá pridaná hodnota, medzispotreba, tvorba hrubého fixného kapitálu, zamestnanosť, priemerná mesačná mzda, zahraničný obchod) ekonomiky SR a jej odvetví ‑ pôdohospodárstva a potravinárstva ‑ sa odrazili na medziročných zmenách v účasti pôdohospodárstva a potravinárstva na ekonomike SR tak, že v roku 2018:

* podiel odvetvia **pôdohospodárstva** na hospodárstve SR **sa znížil** pri väčšine hodnotených ukazovateľov, a to nasledovne: pri THFK v bežných cenách (0,64 p. b.),priemernej mzde (0,63 p. b.), HPH v bežných cenách (0,09 p. b.), pri zamestnanosti (0,08 p. b.) a pri medzispotrebe (0,01 p. b. v b. c.),
* podiel odvetvia **pôdohospodárstva** na hospodárstve SR **sa zvýšil** pri ukazovateľoch medzispotreba (0,13 p. b. v s. c.) a pri HPH v stálych cenách (0,12 p. b.),
* podiel odvetvia **potravinárstva** na hospodárstve SR **sa zvýšil** pri (dostupných) ukazovateľoch, to pri priemernej mzde (0,39 p.b.) a THFK v bežných cenách (0,04 p. b.).
* podiel **zahraničného obchodu** **agropotravinárstva SR** nazahraničnom obchode SR **klesol** na celkovom vývoze (0,28 p.b.) aj na celkovom dovoze (0,13 p.b.).

Tab. 2 **Podiel pôdohospodárstva** **a potravinárstva na základných ukazovateľoch hospodárstva SR**

|  |  |  |  |
| --- | --- | --- | --- |
| Ukazovateľ | Podiel v % | | Rozdiel  2018- 2017 |
| **2017** | **2018** |
| Podiel pôdohospodárstva na: |  |  |  |
| - hrubej pridanej hodnote (b. c.)1) | 3,44 | 3,35 | -0,09 |
| - hrubej pridanej hodnote (s. c.)1) | 3,48 | 3,60 | 0,12 |
| - medzispotrebe (b. c.) 1) | 2,30 | 2,29 | -0,01 |
| - medzispotrebe (s. c.) 1) | 2,29 | 2,42 | 0,13 |
| - tvorbe hrubého fixného kapitálu (b. c.)1) | 3,07 | 2,43 | -0,64 |
| - zamestnanosti 1) | 3,05 | 2,97 | -0,08 |
| - priemernej mzde 1) \* | 77,04 | 76,41 | -0,63 |
| Podiel výroby potravín a nápojov a tabak. výrobkov na: |  |  |  |
| - hrubej pridanej hodnote (b. c.)1) | 1,43 | - | - |
| - hrubej pridanej hodnote (s. c.)1) | 0,91 | - | - |
| - medzispotrebe (b. c.) 1) | 2,37 | - | - |
| - medzispotrebe (s. c.) 1) | 2,47 | - | - |
| - tvorbe hrubého fixného kapitálu (b. c.)1) | 1,39 | 1,43 | 0,04 |
| - zamestnanosti 1) | 1,96 | - | - |
| - priemernej mzde 1) \* | 88,08 | 88,47 | 0,39 |
| Podiel zahraničného agropotravinárskeho obchodu na: |  |  |  |
| - vývoze 2) | 3,82 | 3,53 | -0,28 |
| - dovoze 2) | 5,90 | 5,78 | -0,13 |

Prameň: prepočty NPPC - VÚEPP s použitím prameňov:

1) vypočítané z údajov vyžiadaných zo ŠÚ SR a ďalších prameňov ŠÚ SR (internet, e-publikácia); členenie podľa štatistickej klasifikácie SK NACE (vstupné ekonomic. údaje podľa ŠÚ SR sú za hrubú pridanú hodnotu a medzispotrebu za rok 2017 polodefinitívne a za rok 2018 predbežné; za THFK obidva roky predbežné)

2) ŠÚ SR, údaje za rok 2018 sú predbežné (marec 2019)

Vysvetlivky:

\* pomer priemernej mzdy odvetvia k priemernej mzde v národnej ekonomike;

skratka: s. c. (v tejto tabuľke aj k nej prislúchajúcej časti textu) = stále ceny vypočítané reťazením objemov k referenčnému roku 2010

Vypracoval: NPPC-VÚEPP

Graf 2 **Podiel odvetví na hrubej pridanej hodnote hospodárstva SR v %**

Legenda: (A) Poľnohospodárstvo, lesníctvo a rybolov; (B,D,E) Ťažba a dobývanie+Dodávka elektriny,plynu,pary a studeného vzduchu+ Dodávka vody,čistenie a odvod odpad.vôd, odpady a služby odstraňovania odpadov; (C bez CA) Priemysel.výroba bez odvetvia výroba potravín, nápojov a tabak.výrobkov; (F) Stavebníctvo; (G-I) Veľkoobchod a maloobchod; oprava motorových vozidiel a motocyklov; doprava a skladovanie; ubytovacie a stravovacie služby; (J) Informácie a komunikácia; (K) Finančné a poisťovacie činnosti; (L) Činnosti v oblasti nehnuteľností; (M-N) Odborné, vedecké a technické činnosti; administratívne služby; (O-Q) Verejná správa, obrana, povin. sociál. zabezpečenie; vzdelávanie; zdravotníctvo a sociálna pomoc; (R-U) Umenie, zábava a rekreácia; ostatné činnosti; **(CA) Výroba potravín, nápojov a tabakových výrobkov**; Údaje sú za rok 2017.

Prameň: databáza Eurostat;

Vypracoval: NPPC-VÚEPP

Graf 3 **Podiel odvetví na zamestnanosti hospodárstva SR v %**

## 

Legenda: (G-I) Veľkoobchod a maloobchod; oprava motorových vozidiel a motocyklov; doprava a skladovanie; ubytovacie a stravovacie služby;(C bez CA) Priemysel.výroba bez odvetvia výroba potravín, nápojov a tabak.výrobkov;(O-Q) Verejná správa, obrana, povin. sociál. zabezpečenie; vzdelávanie; zdravotníctvo a sociálna pomoc; (M‑N) Odborné, vedecké a technické činnosti; administratívne služby;(F) Stavebníctvo; (A) Poľnohospodárstvo, lesníctvo a rybolov; (R-U) Umenie, zábava a rekreácia; ostatné činnosti; (J) Informácie a komunikácia; (B,D,E) Ťažba a dobývanie+Dodávka elektriny,plynu,pary a studeného vzduchu+ Dodávka vody,čistenie a odvod odpad.vôd, odpady a služby odstraňovania odpadov; **(CA) Výroba potravín, nápojov a tabakových výrobkov**; (K) Finančné a poisťovacie činnosti; (L) Činnosti v oblasti nehnuteľností;

Údaje sú za rok 2017.

Prameň: databáza DATAcube.; ŠÚ SR

Vypracoval: NPPC-VÚEPP

# Ekonomické výsledky

### 

### **2.1 Výsledky odvetvia podľa ekonomického poľnohospodárskeho účtu**

|  |  |  |  |  |  |
| --- | --- | --- | --- | --- | --- |
| Ukazovateľ | Priemer 2013 – 2017 | 2017  def. údaje | 2018  druhý odhad | Index 2018/2017 | Index 2018/Ø  2013-2017 |
| HPP | 2142,2 | 2160,9 | 2138,8 | 98,98 | 99,84 |
| SP | 13,7 | 26,2 | 26,9 | 102,75 | 196,74 |
| PNK | 131,7 | 134,8 | 137,4 | 101,95 | 104,35 |
| NNVČ | 119,6 | 123,2 | 126,0 | 102,27 | 105,37 |
| VOS (-) | 59,0 | 54,8 | 61,3 | 111,87 | 103,98 |
| CPP | 2348,1 | 2390,2 | 2367,7 | 99,06 | 100,83 |
| Medzispotreba | 1758,0 | 1738,5 | 1775,6 | 102,13 | 101,00 |
| HPH | 590,1 | 651,7 | 592,1 | 90,86 | 100,34 |
| SFK | 267,6 | 237,7 | 229,7 | 96,63 | 85,85 |
| ČPH | 322,5 | 414,0 | 362,4 | 87,55 | 112,36 |
| Účet tvorby dôchodkov |  |  |  |  |  |
| Odmeny zamestnancom | 552,6 | 577,0 | 568,5 | 98,52 | 102,86 |
| Ostatné dane z produkcie | 50,0 | 51,3 | 51,5 | 100,55 | 103,09 |
| Ostatné subvencie na produkciu | 483,7 | 505,7 | 542,8 | 107,33 | 112,22 |
| ČPP, resp. ČDSČ | 203,6 | 291,4 | 285,2 | 97,88 | 140,09 |
| Účet podnikateľského zisku |  |  |  |  |  |
| Nájomné | 71,5 | 84,6 | 86,8 | 102,60 | 121,39 |
| Úroky | 38,3 | 36,5 | 39,2 | 107,32 | 102,27 |
| ČZP | 93,8 | 170,3 | 159,2 | 93,51 | 169,79 |
| SFK | 267,6 | 237,7 | 229,7 | 96,63 | 85,85 |

Na základe druhého odhadu ekonomického poľnohospodárskeho účtu (EPÚ) za rok 2018 vyplýva, že ekonomická výkonnosť odvetvia poľnohospodárstva, meraná tvorbou a použitím dôchodku odvetvia, medziročne mierne klesla. Podnikanie v poľnohospodárstve bolo ziskové.

Tab. 3 **Vývoj tvorby a použitia dôchodku odvetvia poľnohospodárstva**

Prameň : EPÚ SR 2013 – 2018  
Význam skratiek : HPP – hrubá poľnohospodárska produkcia, SP – subvencie na produkty, PNK – práca na kontrakt, NNVČ – neoddeliteľné nepoľnohospodárske vedľajšie činnosti, VOS – vnútroodvetvová spotreba, CPP – celková poľnohospodárska produkcia, HPH – hrubá pridaná hodnota, SFK – spotreba fixného kapitálu, ČPH –čistá pridaná hodnota, ČPP (ČDSČ) – čistý prevádzkový prebytok (čistý dôchodok zo samostatnej činnosti), ČZP – čistý zisk z podnikania  
Vypracoval: NPPC - VÚEPP

Odhadovanú tvorbu dôchodku odvetvia poľnohospodárstva v roku 2018 ovplyvnili nasledovné faktory:

* + nižšia hodnota CPP o 0,94 % bola výsledkom poklesu hrubej poľnohospodárskej produkcie o  1,0 %, poklesu živočíšnej produkcie o 1,0 %, pri náraste hodnoty služieb o 1,95 % a náraste neoddeliteľných nepoľnohospodárskych vedľajších činností o 2,27 %,
  + za poklesom hrubej poľnohospodárskej produkcie stojí pokles tak hrubej rastlinnej produkcie o  1,0 % ako aj pokles živočíšnej produkcie rovnako o 1,0 %,
  + nárast hodnoty medzispotreby bol dôsledkom vyšších objemov spotrebovaných vstupov o  4,20  % pri ich cenovej hladine nižšej o 1,98 %,
  + hrubá pridaná hodnota medziročne klesla o 9,14 % z dôvodu poklesu celkovej poľnohospodárskej produkcie pri súčasnom náraste hodnoty medzispotreby, pričom ČPH klesla o 13,45 % napriek nižšej hodnote spotrebovaného fixného kapitálu,
  + pokles hodnoty čistého prevádzkového prebytku ako kľúčovej kategórie účtu tvorby dôchodku o 2,12 % bol predovšetkým výsledkom poklesu čistej pridanej hodnoty pri nižšom objeme odmien zamestnancov, vyšších daní a vyššom objeme ostatných dotácií na produkciu o 7,33 % a bol základom pre výsledný čistý zisk z podnikania spolu s vyšším objemom nájomného a úrokov.

### **2.2 Výsledky hospodárenia v poľnohospodárskej prvovýrobe**

Poľnohospodárstvo, podľa predbežných údajov, dosiahlo za rok 2018 kladný ***výsledok hospodárenia*** pred zdanením, t.j.ziskvo výške 99,5 mil. €. V porovnaní s rokom 2017 sa jeho úroveň znížila o 19,8 mil. € (16,6 %). Výsledok hospodárenia bol ovplyvnený ***nárastom cien poľnohospodárskych výrobkov, čo sa odrazilo vo zvýšených tržbách, najmä rastlinnej produkcie a  čiastočne vykompenzovalo mierny hmotnostný pokles poľnohospodárskej produkcie*.** V porovnaní s  päťročným priemerom rokov 2013-2017 bol výsledok hospodárenia v roku 2018 vyšší o 52,4 % a úrovňou patrí k trom najvyšším za posledných päť rokov. Rozhodujúcu úlohu zohrali podpory, bez ktorých by bola väčšina poľnohospodárskych podnikov stratová. Takmer 75  % finančnej podpory slovenského poľnohospodárstva bolo poskytovanej zo zdrojov EÚ a len časť výdavkov bola spolufinancovaná zo štátneho rozpočtu SR. Podiel celkových podpôr na výnosoch dosiahol 30,1 % a priamych platieb 15,4 %. Naďalej pretrvávali diferencie medzi úrovňou podpôr slovenského poľnohospodárstva a poľnohospodárstva krajín EÚ-15.

Tab. 4 **Základné ekonomické ukazovatele za poľnohospodárstvo,** v mil. € b. c**.,** index v %, podiel v %

|  |  |  |  |  |  |
| --- | --- | --- | --- | --- | --- |
| **Ukazovateľ** | **Priemer**  **2013-2017** | **2017** | **2018** | **Index** | |
| **2018/2017** | **2018/∅2013-2017** |
| Výnosy | 2 695,5 | 2 947,3 | 2 908,5\* | 98,7 | 107,9 |
| Náklady | 2 630,2 | 2 828,0 | 2 809,0\* | 99,3 | 106,8 |
| Výsledok hospodárenia  pred zdanením | 65,3 | 119,3 | 99,5\* | 83,4 | 152,4 |
| Pridaná hodnota | 409,4 | 444,7 | 449,4 | 101,1 | 109,8 |
| Tržby za vlastné výrobky | 1 567,0 | 1 650,2 | 1 826,2 | 110,7 | 116,5 |
| - z toho: rastlinné | 876,2 | 921,0 | 1 086,0 | 117,9 | 123,9 |
| živočíšne | 690,8 | 729,2 | 740,2 | 101,5 | 107,2 |
| Tržby za tovar \*\* | 264,4 | 285,0 | 265,0 | 93,0 | 100,2 |
| Rentabilita nákladov | 2,4 | 4,2 | 3,5 | - | - |
| Nákladovosť výnosov | 97,7 | 96,0 | 96,6 | 100,7 | 98,9 |
| Podpory spolu | 752,0 | 776,1 | 876,6 | 112,9 | 116,6 |
| Podiel celkových podpôr na výnosoch | 27,9 | 26,3 | 30,1 | - | - |
| Podiel priamych platieb na výnosoch | 14,6 | 13,9 | 15,4 | - |  |
| Podiel ziskových podnikov \*\* | 70,4 | 72,0 | 76,7 | - | - |

Prameň: ŠÚ SR, Štatistická správa o základných vývojových tendenciách v hospodárstve SR 4/2018,

\* predbežný údaj z IL MPRV SR, \*\* IL MPRV SR

Vypracoval: NPPC-VÚEPP

**Ekonomické výsledky poľnohospodárskych podnikov ovplyvnili viaceré výnosovo-nákladové a produkčné faktory a to:**

* rýchlejší pokles ***výnosov*** (1,3 %) ako ***nákladov*** (0,7 %) prispel k poklesu rentability nákladov,
* miernejší pokles ***produkčnej výkonnosti odvetvia***, t.j. hrubej poľnohospodárskej produkcie v bežných cenách (1,0 %), tak rastlinnej ako aj živočíšnej produkcie (1,0 %),
* nárast ***tržieb z predaja vlastných výrobkov*** (10,7 %) v dôsledku výraznejšieho zvýšenia celkových tržieb za rastlinné výrobky (17,9 %) a pomalšieho zvýšenia tržieb za živočíšne výrobky (1,5 %),
* ***zvýšenie cien poľnohospodárskych výrobkov*** (2,0 %), tak rastlinnej (2,7 %) ako aj  živočíšnej výroby (1,3 %), s najväčším nárastom cien rastlinných výrobkov pri potravinárskej pšenici (9,1 %)  a zo živočíšnych výrobkov pri surovom kravskom mlieku (7,5 %),
* ***zvýšenie cien nákladových faktorov*** pod vplyvom nárastu cien dodávok do poľnohospodárstva (4,4 %), najmä cien energií a mazív (36,3 %), krmív (7,7 %), ale pri súčasnom poklese cien osív a sadív (3,2 %), hnojív a zlepšovadiel pôdy (2,6 %),
* ***nárast podpôr*** (12,9 %) v dôsledku ich zvýšenia zo zdrojov EÚ (11,6 %) a národných zdrojov SR (12,1 %), pod vplyvom vyššieho nárastu finančných prostriedkov z PRV SR 2014-2020 (43,5 %) a nižšieho nárastu priamych podpôr (1,0 %),
* ***trend dominancie podielu*** rastlinnej (59,9 %) pred živočíšnou (40,1 %) produkciou,
* ***nárast hektárových úrod*** väčšiny komodít rastlinnej výroby s dosahom na zvýšenie ich naturálnej – hmotnostnej produkcie, a to obilnín (15,9 %)  z nich najmä pšenice (8,9 %), kukurice na zrno (42,2 %), cukrovej repy (6,6 %), zemiakov (13,6 %), olejnín (2,4 %) ovocia (35,7 %) a zeleniny (35,1 %).
* ***pokles naturálnej živočíšnej produkcie*** (3,7 %) pri takmer všetkých rozhodujúcich skupinách jatočných zvierat a to jatočného hovädzieho dobytka (3,9 %), ošípaných (3,8 %), kôz (1,2 %), kravského mlieka (0,6 %), okrem jatočnej hydiny (+0,3 %), slepačích vajec (+1,2 %), produkcie jatočných oviec (+5,5 %) a ich produktov, t.j. mlieka (+5,6 %) a vlny (+2,8 %) .
* ***úspora nákladových faktorov,*** najmä nákladov na prácu s poklesom pracovníkov (9,3 %) už druhý rok za sebou, čo je odrazom štruktúry výroby s preferenciou rastlinnej produkcie (monokultúr) menej náročnej na prácu a využívaním výhod ekonomiky z rozsahu,
* škody z ***nepriaznivých klimatických vplyvov***, predovšetkým extrémne sucho ovplyvňujúce intenzitu výroby naprieč regiónmi Slovenska (najmä produkčného juhozápadu) s dosahom aj na živočíšnu výrobu (objemové krmoviny),
* ***stagnácia až mierny nárast úrokových sadzieb*** s vplyvom na nárastcelkových úverov (4,7 %), a tým nákladovosti úrokov,
* ***uplatnenie racionalizačných opatrení*** obstaraním vysokovýkonnej techniky a technológií (II. pilier) vzhľadom na štruktúru a vývoj poľnohospodárskej produkcie s dosahom na celkovú a sezónnu agrárnu zamestnanosť,
* ***nájomné***  za prenájom poľnohospodárskej pôdy (s podielom 2,4 % – 2,8 % na celkových nákladoch),
* ***riadenie rizikovosti cenových vplyvov*** na produkciu predajom poľnohospodárskych komodít (hedžing) cez futures obchod za vopred dohodnuté ceny,
* ***daňové zaťaženie*** poľnohospodárskych pozemkov.

Poľnohospodárske podniky aj v roku 2018, podobne ako v predchádzajúcich rokoch, optimalizovali náklady v snahe dosiahnuť priaznivejší výsledok hospodárenia. Ekonomika výrobkových odvetví bola rozhodujúca pri zmenách štruktúry výroby. Výnosy dosiahli úroveň 2 908,5 mil. € a boli o 99,5 mil. € vyššie ako náklady (2 809,0 mil. €). Nárast cien vstupov, najmä energií, sa premietol do nákladovosti výnosov, ktorá dosiahla 96,6 €. Disponibilná výrobná základňa, t.j. poľnohospodárska pôda poľnohospodárskych podnikov bola aj v roku 2018 predpokladom vyrobenia dostatočnej domácej produkcie. Cenová úhrada výrobných nákladov, realizáciou produkcie jednotlivých výrobkov, nebola dostatočná (produkty rastlinnej výroby). V snahe zabezpečiť odbyt produkcie, riadili manažéri poľnohospodárskych podnikov riziká spojené s volatilitou cien komodít a speňažovanie produkcie hedžingom cez futures trh, prostredníctvom forwardových dohôd o budúcom predaji produkcie za vopred dohodnuté ceny.

Tržby za predaj vlastných poľnohospodárskych výrobkov dosiahli úroveň 1 826,2 mil. €, z toho za predaj rastlinných výrobkov 1 086,0 mil. € a predaj živočíšnych výrobkov 740,2 mil. €. Medziročne vzrástli tržby o 10,7 %, najmä vplyvom výrazne rýchlejšieho nárastu tržieb z rastlinných výrobkov (17,9 %), a pomalšieho nárastu tržieb za živočíšne výrobky (1,5 %). Tento vývoj je **odrazom aj prevládajúceho monokultúrneho pestovania plodín*,*** ktoré je ekonomicky efektívnejšie ako živočíšna výroba.Ekonomicky a produkčne rozhodujúci podiel podnikov tvorili právnické osoby s prevahou prenajatej pôdy (83,3 %).

Priemerná úroveň výsledku hospodárenia (pred zdanením) v prepočte na hektár poľnohospodársky využívanej pôdy bola 69,1 €. V početnosti podnikov dominovali ziskové podniky s podielom 76,7 %, ktorý sa medziročne zvýšil o 4,7 p.b. Takmer 58,4 % ziskových podnikov dosiahlo v priemere zisk na podnik len do 40 tis. €. Naďalej pretrvávali rozdiely vo výsledku hospodárenia medzi podnikmi  v rozdielnych prírodných podmienkach a v právnych formách. Na vytvorenom zisku poľnohospodárstva sa až na 64,5 % podieľali vysoko ziskové podniky s ročným ziskom nad 280 tis. € na podnik, ktorých bolo 8,6 %. Ich podiel na výmere poľnohospodárskej pôdy dosahoval 15,8 %, na tržbách 27,9 % a celkových podporách 15,3 %. Do tejto skupiny patria aj podniky so značnou koncentráciou výmery poľnohospodárskej pôdy.

Podiel stratových podnikov na celkovom počte podnikov sa dlhodobo pohybuje v rozpätí 23 - 30 % a v roku 2018 dosiahol 23,3 % s rozdielnou úrovňou straty na podnik. Osobitnú skupinu stratových podnikov s podielom 2,3 % tvorili vysoko stratové podniky so stratou 280 tis. € a viac na podnik. Tieto podniky (počtom 10) vytvorili až 64,5 % z celkovej straty v poľnohospodárstve a výrazne negatívne ovplyvňujú úroveň priemerného výsledku hospodárenia.

Graf 4 **Výnosy, náklady a výsledok hospodárenia poľnohospodárskej výroby,** v mil. €

Prameň: ŠÚ SR

Vypracoval: NPPC-VÚEPP

Poľnohospodárske podniky naďalej manažovali nákladové faktory, najmä pracovné náklady, vzhľadom na sezónnosť a štruktúru výroby. V kontexte s vývojom produkčnej výkonnosti poľnohospodárskej výroby (preferencia monokultúr, pokles stavov hospodárskych zvierat) došlo k opätovnému zníženiu pracujúcich (9,3 %), k čomu prispeli racionalizačné opatrenia v kontexte s obnovou materiálno-technickej základne, najmä investícií do strojov.

Podobne, ako v minulých rokoch, aj v roku 2018 významný podiel na výnosoch v poľnohospodárstve dosiahli celkové podpory (30,1 %) z európskych a národných zdrojov, ktoré pozitívne ovplyvnili výnosy, a tým výsledok hospodárenia podnikov. Z hľadiska zabezpečenia plynulosti financovania prevádzkových potrieb poľnohospodárskych podnikov boli rozhodujúce podpory, úvery a tržby z predaja vlastných výrobkov.

Celková zadlženosť majetku dosiahla 47,0 % a to pri medziročnom náraste záväzkov (3,3 %) a poklese pohľadávok (4,7 %). Aj rok 2018 bol rokom „lacných peňazí“, čo sa odrazilo na zvýšenom dopyte poľnohospodárov po úveroch.

**Úvery celkom** do poľnohospodárstva v roku 2018 sa zvýšili o 4,7 %, ale ich medziročný rast oproti predchádzajúcim rokom sa spomalil. Celkový objem úverov dosiahol 746,1 mil. €, z toho krátkodobé s dobou splatnosti do 1 roka predstavovali 306,1 mil. €, strednodobé od 1do 5 rokov 170,7 mil. € a dlhodobé nad 5 rokov 269,4 mil. €. K nárastu úverov prispeli stagnujúce, resp. mierne zvyšujúce sa úrokové sadzby. Podiel celkových úverov do odvetvia na celkových úveroch národného hospodárstva SR dosiahol 1,25 % a medziročne klesol o 0,05 p.b. Medziročný pokles podielu bol spôsobený pomalším nárastom úverov do odvetvia poľnohospodárstva (4,7 %) ako celkových úverov do odvetví národnej ekonomiky (9,3 %).

Tab. 5 **Úvery za poľnohospodárstvo,** v tis. €, index v %, podiel v %

|  |  |  |  |  |  |
| --- | --- | --- | --- | --- | --- |
| **Úvery** | **Priemer**  **2013-2017** | **2017** | **2018** | **Index** | |
| **2018/2017** | **2018/**  **∅2013-2017** |
| Krátkodobé | 257 315 | 286 364 | 306 130 | 106,9 | 119,0 |
| Strednodobé od 1-5 rokov | 122 895 | 170 756 | 170 569 | 99,9 | 138,8 |
| Dlhodobé nad 5 rokov | 181 590 | 255 319 | 269 383 | 105,5 | 148,3 |
| Spolu úvery | 561 800 | 712 439 | 746 082 | 104,7 | 132,8 |
| z toho: rizikové úvery | 34 180 | 45 499 | 42 358 | 93,1 | 123,9 |
| Podiel úverov odvetvia na úveroch národ. hospodárstva | 1,21 | 1,30 | 1,25 | - |  |

Prameň: NBS, Poznámka: Údaje sú vrátane úverov za lesníctvo a rybolov, rok 2018 - predbežné údaje

Vypracoval: NPPC-VÚEPP

Graf 5 **Vývoj úverov do poľnohospodárstva** v tis. €

Prameň: NBS, Poznámka: Údaje sú vrátane úverov za lesníctvo a rybolov, rok 2018- predbežné údaje

Vypracoval: NPPC-VÚEPP

V štruktúre celkových úverov v roku 2018 dominovali krátkodobé úvery s najvyšším podielom 41,0 %, ktorých objem medziročne vzrástol o 6,9 %. Najnižší podiel v štruktúre úverov mali strednodobé úvery (22,9 %) s dobou splatnosti od jedného do piatich rokov a ich objem medziročne mierne klesol (0,01 %). Dlhodobé úvery so splatnosťou viac ako 5 rokov vzrástli o 5,5 % a v štruktúre úverov dosiahli 36,1 %. K zvýšeniu dlhodobých úverov prispeli investície do dlhodobého hmotného majetku ako spoluúčasť na financovaní projektov PRV 2014-2020. Rizikové úvery klesli o 6,9 % na úroveň 42,4 mil. € a na celkovom objeme úverov sa podieľali 5,7 %.

V porovnaní s päťročným priemerom rokov 2013-2017 sa úroveň celkových úverov do poľnohospodárstva v roku 2018 zvýšila o 32,8 %. Najviac vzrástli úvery dlhodobé (48,3 %) a strednodobé úvery (38,8 %) k čomu prispeli prostriedky z fondov EÚ. Najmenej sa zvýšili krátkodobé úvery (19,0 %), ktoré sú už dlhodobo nastavené na splátky z priamych platieb EÚ.

Graf 6 **Štruktúra úverov v poľnohospodárstve v %**

Prameň: NBS, Poznámka: Údaje sú vrátane úverov za lesníctvo a rybolov, rok 2018 predbežné údaje

Vypracoval: NPPC-VÚEPP

Z hľadiska financovania prevádzky poľnohospodárskych podnikov boli rozhodujúce, najmä krátkodobé úvery, ktoré boli zaručené a splácané priamymi platbami z EÚ, čo prispelo k udržaniu ekonomickej bonity poľnohospodárskych podnikov na úverovom trhu a znížilo rizikovosť ich splácania. Význam krátkodobých úverov bol pre poľnohospodárov rozhodujúci na preklenutie časového obdobia medzi potrebou financovania poľnohospodárskych aktivít a  vyplatením podpory z Pôdohospodárskej platobnej agentúry. Išlo hlavne o plynulé financovanie v čase nevyhnutných výdavkov z dôvodu sezónneho charakteru poľnohospodárskej činnosti, hlavne v období zakladania úrody na vyrovnávanie záväzkov voči dodávateľom vstupov. Prostredníctvom tohto úveru, poľnohospodári mohli získať až 100 % z predpokladaných priamych platieb na príslušný rok ešte pred vyplatením podpôr z PPA. Tento druh úverov patrí v súčasnosti medzi najlacnejšie s nízkou úrokovou sadzbou bez fixácie a najvýhodnejšie s jednoduchým zabezpečením cez priame platby.

Rozhodujúce boli aj úvery strednodobého a dlhodobého charakteru na nákup poľnohospodárskej pôdy, poľnohospodárskej techniky ako aj akvizičné úvery na financovanie resp. refinancovanie nákupu poľnohospodárskych firiem.

Poľnohospodárske subjekty využívali aj v roku 2018 na financovanie prevádzky a investícií úvery. Úverové produkty pre poľnohospodársky sektor ponúkali takmer všetky banky a poľnohospodárske subjekty mohli využiť:

* krátkodobé preklenovacie úvery na prefinancovanie prevádzkových potrieb až do výšky nárokovateľných priamych platieb administrovaných Pôdohospodárskou platobnou agentúrou (PPA),
* krátkodobé preklenovacie úvery na financovanie projektu pred poskytnutím dotácie zo štrukturálnych fondov EÚ,
* investičný úver na nákup pozemkov na území Slovenskej republiky určených na poľnohospodársku výrobu,
* investičný strednodobý a dlhodobý úver na obstaranie hmotného a nehmotného investičného majetku, výstavbu prevádzkových priestorov, rekonštrukciu nehnuteľností alebo nákup technológií, strojov a zariadení,
* úvery na financovanie projektov v rámci PRV s podporou prostriedkov EÚ,
* úvery na  financovanie dočasného uskladnenia úrody v súlade s ustanoveniami zákona o skladiskovom záložnom liste, tovarovom záložnom liste formou termínovaného alebo revolvingového úveru,
* investičné úvery na nákup vlastníckych podielov poľnohospodárskej pôdy.

Niektoré komerčné banky, podobne ako v predchádzajúcich rokoch, poskytovali poľnohospodárskym subjektom dlhodobý investičný úver (maximálne na 15 rokov) na kúpu poľnohospodárskej pôdy so záložným právom na nakupovanú pôdu, pôdu v spoluvlastníckom podiele, iný hnuteľný majetok, alebo iné formy zabezpečenia akceptované bankami. Požadovali splnenie určitých podmienok, napr. vykonávanie špecializovanej rastlinnej výroby minimálne na 10 % z celkovej výmery, na ktorej poľnohospodársky subjekt vykonáva svoj predmet činnosti. Poľnohospodárska pôda je v súčasnosti menej využívaným zabezpečením pri poskytnutí úverov, a to z dôvodu jej rozdrobenosti a neusporiadaných vlastníckych vzťahov. Väčšina poľnohospodárskych subjektov (približne 83 %) si poľnohospodársku pôdu prenajíma. Úvery bánk na nákup poľnohospodárskej pôdy boli poskytnuté pri spoluúčasti 10 - 20 % vlastných zdrojov poľnohospodárskeho subjektu. O tento druh úverov sa v posledných rokoch zvýšil záujem.

Na nákup pôdy je v komerčných bankách k  dispozícii viacej úverových produktov ako je Pôda, Moja Pôda, Moja Pôda pre mladých farmárov, Flexi Pôda (podrobne vrátane úverových podmienok bánk).

Graf 7 **Priemerné úrokové miery z úverov v %**

Prameň: NBS, Poznámka: údaje sú za nefinančné organizácie vrátane družstiev

Vypracoval: NPPC-VÚEPP

Podnikateľské prostredie v poľnohospodárstve ovplyvňuje aj **daňová politika**, ktorá je všeobecne platná a neplatia osobitné daňové úľavy pre odvetvie poľnohospodárstva.

V roku 2018 sa znížil celkový objem vybraných priamych daní v porovnaní s rokom 2017. Do štátneho rozpočtu SR a do rozpočtov miest a obcí odviedli poľnohospodárske podniky na priamych daniach 58,5 mil. €, čo bolo o 3,8 % menej ako pred rokom. Pokles priamych daní spôsobilo znížene daní z príjmov v dôsledku zníženia výsledku hospodárenia ako základu pre stanovenie dane ako aj zrušenie daňových licencií.

V štruktúre priamych daní dominovali dane z nehnuteľností, ktoré predstavovali až 56,7 % a dosiahli 33,2 mil. €. Celkový výber daní z nehnuteľností vzrástol o 1,3 %. Tieto dane boli rozhodujúce z hľadiska napĺňania rozpočtov miest a obcí. Daň z pozemkov klesla nielen medziročne (2,5 %), ale aj v porovnaní s priemerom predchádzajúcich 5 rokov (1 %). Pokles možno pripísať miernemu zalesňovaniu poľnohospodárskej pôdy. Daň zo stavieb vzrástla medziročne o 25,8 % a v porovnaní s priemerom rokov 2013-2017 sa zvýšila o 27,6 %, k čomu prispeli finančné prostriedky z PRV na investície, a tým zveľaďovanie a novovybudovanie stavieb. Daň zo stavieb tvorí 6,4 % dane z nehnuteľností. V zmysle  zákona č. 582/2004 Z.z., v ktorom sa deklaruje daň zo stavieb, je definovaná skupina stavieb určených na pôdohospodársku produkciu ako sú skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu, pričom na zaradenie do tejto skupiny je rozhodujúci účel využitia stavby k zdaňovaciemu obdobiu. Znížil sa aj výber cestnej dane (5,1 %).

Objem platieb do fondov (sociálne poistenie, zdravotné poistenie) dosiahol 115,2 mil. € a medziročne sa zvýšil o 1,2 %.

Tab. 6 **Priame dane a platby do fondov za poľnohospodárstvo,** v tis. €, index v %

|  |  |  |  |  |  |
| --- | --- | --- | --- | --- | --- |
| **Ukazovateľ/ rok** | **Priemer**  **2012-2017** | **2017** | **2018** | **Index** | |
| **2018/2017** | **2018/∅2013-2017** |
| *Priame dane* | 54 213 | 60 827 | 58 515 | 96,2 | 107,9 |
| -daň z príjmov | 19 561 | 25 799 | 23 171 | 89,8 | 118,5 |
| -daň z nehnuteľností | 32 326 | 32 775 | 33 205 | 101,3 | 102,7 |
| z toho z: pozemkov | 27 929 | 28 366 | 27 660 | 97,5 | 99,0 |
| stavieb | 4 347 | 4 409 | 5 545 | 125,8 | 127,6 |
| - cestná daň | 2 839 | 2 253 | 2 139 | 94,9 | 75,3 |
| Platby do fondov | 107 329 | 113 787 | 115 193 | 101,2 | 107,3 |

Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Graf 8 **Vývoj priamych daní v poľnohospodárstve v tis. €**

Prameň: Informačné listy MPRV SR, CD NPPC-VÚEPP

Vypracoval: NPC-VÚEPP

**Rizikovosť poľnohospodárskej výroby** na Slovensku je v súčasnosti riešená:

* systémovo, t. j. poistením úrody, zvierat a majetku v komerčných poisťovniach,
* podporou poistenia u vybraných špeciálnych plodín - vinohradov,
* ad hoc opatreniami vlády z prostriedkov štátneho rozpočtu - v prípade škôd katastrofického rozsahu nekrytých komerčným poistením.

**Poistenie** je dôležitým systémovým nástrojom na riešenie rizikovosti poľnohospodárskej výroby. Sú ním eliminované škody z následkov nepredvídaných udalostí na poľnohospodárskej produkcii a ostatnom majetku poľnohospodárskych podnikov. Kompenzuje straty z výpadku príjmov vyplývajúcich zo škôd spôsobených na úrode plodín, zvieratách a majetku poľnohospodárskych podnikov. Poistenie v poľnohospodárstve je dobrovoľne deklarované na zmluvných podmienkach komerčných poisťovní. Je založené na prerozdeľovacom procese centralizovaného fondu v poisťovniach tvoreného poistným poľnohospodárskych podnikov. Kompenzácia škôd je väčšinou lokálneho charakteru a menej celoplošného.

Poľnohospodárska prvovýroba je charakteristická značnou závislosťou od klimatických podmienok, ktoré ako vývoj posledných rokov naznačuje, predstavujú vážne riziká v podobe zrážkovo nevýrazných zím (nedostatočná kumulácia snehovej pokrývky), dlhotrvajúceho sucha v jarných a letných mesiacoch ako aj v podobe prívalových dažďov, jarných mrazov a pod. Krytie následkov sucha, resp. poistenie výnosov pre vybrané plodiny, t. j. pšenicu ozimnú, kukuricu (na zrno a na siláž) a slnečnicu, prostredníctvom indexov v roku 2018, poskytovala zatiaľ len jedna poisťovňa. „Poistenie proti suchu pri vzchádzaní“ zastrešovali viaceré poisťovne. Mimoriadnu pomoc zo strany štátu upravuje Zákon o štátnej pomoci § 8 zákona č.  358/2015 Z. z., v ktorom definuje pravidlá poskytnutia pomoci „ad hoc“.

V roku 2018 si poľnohospodárske podniky poistili v komerčných poisťovniach majetok, úrodu a zvieratá. Nie všetky následky rizík sú kryté poistením. Okrem možností využitia komerčného poistenia, si podniky diverzifikovali vplyv rizík prostredníctvom optimalizácie štruktúry výroby, tvorbou vlastných finančných rezerv, hedžingu komodít cez futures obchody na burze.

Rok 2018 bol, podľa škodového priebehu, rizikovo priemerný a zo zaplateného poistného poistenia majetku, plodín a zvierat (21 mil. €) bolo podnikom vyplatených 34,9 % náhrady škôd (7,3 mil. €). Medziročne bolo odvedené na poistnom o 0,2 % viac, ale vyplatené plnenie pri poistnej udalosti kleslo o 31,7 % (v porovnaní s priemerom posledných piatich rokov bol pokles miernejší o 9,1 %). Podiel náhrad škôd na zaplatenom poistnom dosiahol 34,9 %, čo medziročne predstavovalo pokles o 16,4 p. b. Najviac preferované medzi poľnohospodármi bolo poistenie majetku v celkovej výške 13,5 mil. €., pri ktorom škodové udalosti boli pokryté na 42,9 % (podiel náhrad škôd k zaplatenému poistnému). Poľnohospodári poisťovali svoje plodiny 2,3 krát menej ako majetok. V roku 2018 predstavovali náhrady škôd len štvrtinu zo zaplateného poistného plodín (24,8 %), s medziročným poklesom o 53,4 p. b. Zvieratá na farmách poisťovali v 2018 3,6 krát menej ako plodiny (čo súvisí s menším zastúpením živočíšnej výroby), aj keď poistné medziročne vzrástlo o 4,1 %. Kompenzácia škodových udalostí bola len na úrovni 6 % zo zaplateného poistenia zvierat.

Z komerčných poisťovní v roku 2018 bol poľnohospodárskym podnikom poskytnutý minimálny objem finančných prostriedkov na zábranné opatrenie, t.j. ako preventívne opatrenia predchádzania rizík.

Z dlhodobého hľadiska klesá poistenosť plodín a zvierat a rastie poistenosť majetku. Poľnohospodárske podniky si tým významne manažujú rizikovosť z hľadiska lokálneho, resp. plošného výskytu rizikových faktorov.

Priebeh poistenia plodín a zvierat (bez majetku) dokumentuje zaplatené poistné v roku 2018 vo výške 7 548 tis. € a  náhrady škôd z komerčných poisťovní 1 568 tis. €, čo bolo 20,8 % zaplateného poistného. Priebeh poistenia dokumentuje každoročne diferencie medzi týmito zložkami poistenia. Z toho vyplýva, že poľnohospodárske poistenie sa dlhodobo značne podieľa na tvorbe centralizovaného rezervného poistného fondu komerčných poisťovní.

Tab.7 **Poistenie v poľnohospodárstve,** v tis. €, index v %

|  |  |  |  |  |  |
| --- | --- | --- | --- | --- | --- |
| **Ukazovateľ/ rok** | **Priemer**  **2013-2017** | **2017** | **2018** | **Index** | |
| **2018/2018** | **2018/∅ 2013 - 2017** |
| Poistné | 20 731 | 20 986 | 21 033 | 100,2 | 101,5 |
| - majetok | 12 905 | 13 521 | 13 484 | 99,7 | 104,5 |
| - plodiny | 6 107 | 5 896 | 5 916 | 100,3 | 96,9 |
| -zvieratá | 1 720 | 1 569 | 1 632 | 104,1 | 94,9 |
| Náhrady škôd | 8 082 | 10 763 | 7 348 | 68,3 | 90,9 |
| - majetok | 5 392 | 6 023 | 5 780 | 96,0 | 107,2 |
| - plodiny | 2 424 | 4 613 | 1 469 | 31,8 | 60,6 |
| -zvieratá | 237 | 127 | 99 | 78,2 | 41,8 |
| Podiel náhrad škôd  zo zaplateného poistného v % | 39 | 51,3 | 34,9 | - | - |

Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Graf 9 **Vývoj poistného a náhrad škôd v poľnohospodárstve**

Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Tab.8  **Vývoj poistného a náhrad škôd v poľnohospodárstve v roku 2018,** v tis. €, podiel v %

|  |  |  |  |
| --- | --- | --- | --- |
| Ukazovateľ | Poistné | Náhrady škôd | Náhrady škôd/poistné |
| Poistenie spolu | 21 033 | 7 348 | 34,9 |
| - majetok | 13 484 | 5 780 | 42,9 |
| - plodiny | 5 916 | 1 469 | 24,8 |
| - zvieratá | 1 632 | 1568 | 96,1 |
| Poistenie plodín a zvierat | 7 465 | 4 740 | 63,5 |

Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Okrem systémového riešenia rizikovosti poľnohospodárskej výroby prostredníctvom komerčných poisťovní bolo v rámci podporných opatrení v roku 2018 schválených PPA 50 žiadostí o podporu na poistenie úrody vinohradov a celkovo bolo vyplatených 315,9 tis. €. V rokoch 2017 a 2018 sa podpora poistenia úrody vinohradov výrazne zvýšila.

Graf 10 **Podpora poistenia úrody vinohradov v tis. €**



Prameň: PPA

Vypracoval: NPPC- VÚEPP

**Výsledky hospodárenia poľnohospodárskych družstiev a obchodných spoločností**

V roku 2018 naďalej pretrvávali diferencie vo výsledku hospodárenia a ostatnými ekonomickými a finančnými ukazovateľmi medzi poľnohospodárskymi družstvami a obchodnými spoločnosťami. Na základe databázy údajov z Informačných listov MPRV SR[[5]](#footnote-5)) ziskových bolo 76,7 % podnikov právnických osôb, čo bolo o 4,7 p.b. viac ako v roku 2017. Vyšší podiel ziskových podnikov dosiahli obchodné spoločnosti (75,7 %) ako poľnohospodárske družstvá (66,7 %). Obidve právne formy hospodárenia dosiahli zisk, ale s rozdielnou medziročnou dynamikou jeho vývoja. V prepočte na ha p.p. zisk, na rozdielny vývoj v minulých rokoch, v  poľnohospodárskych družstvách vzrástol a v obchodných spoločnostiach klesol.

Graf 11 **Podiel ziskových podnikov podľa organizačno-právnych foriem v %**



Prameň: Informačné listy MPRV SR, CD NPPC-VÚEPP

Vypracoval: NPPC-VÚEPP

Podľa rovnakých kritérií a podmienok boli poskytnuté podpory obidvom právnym formám, tak poľnohospodárskym družstvám ako aj obchodným spoločnostiam.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ukazovateľ** | **Právnické osoby** | | | **Poľnohosp. družstvá** | | | **Obchodné spoločnosti** | | |
| 2017 | 2018 | Index | 2017 | 2018 | Index | 2017 | 2018 | Index |
| Pridaná hodnota | 305 | 334 | 109,5 | 253 | 282 | 111,5 | 349 | 377 | 108,0 |
| Podpory spolu | 315 | 325 | 103,2 | 321 | 333 | 103,7 | 307 | 315 | 102,6 |
| * neinvestičné podpory | 304 | 316 | 103,9 | 314 | 326 | 103,8 | 292 | 304 | 104,1 |
| Čistý obrat | 1512 | 1800 | 119,0 | 1078 | 1075 | 99,7 | 1894 | 2454 | 129,6 |
| Nákladovosť výnosov | 95,7 | 96,7 | 101,0 | 98,9 | 98,6 | 99,7 | 93,8 | 95,5 | 101,8 |
| Zadlženosť majetku v % | 46,8 | 47,0 | 100,4 | 38,8 | 38,4 | 99,1 | 52,0 | 52,4 | 100,8 |
| Podiel ziskových podnikov v % | 72 | 77 | 106,9 | 64 | 67 | 104,7 | 76 | 76 | 100,0 |

Tab.9 **Ekonomické údaje poľnohospodárskych podnikov – právnické osoby,** v €. ha-1 p. p., v %

Prameň: Informačné listy CD MPRV SR, NPPC-VÚEPP

Vypracoval: NPPC-VÚEPP

Obchodné spoločnosti hospodárili efektívnejšie a dosiahli nižšiu nákladovosť výnosov (95,5 %) ako poľnohospodárske družstvá (98,6 %). Pretrvávajúce diferencie v efektívnosti hospodárenia v rozdielnych organizačno-právnych formách sú dôsledkom štruktúry výroby s preferenciou rastlinnej výroby pred živočíšnou a vyššej úspornosti nákladových faktorov, najmä pracovných nákladov. Poľnohospodárske družstvá sa v ostatných rokoch vnútorne premieňajú na kapitálové spoločnosti s majoritným majetkovým podielom len niekoľkých členov, podobne ako vo väčšine obchodných spoločností a podobne redukujú pracovne náročnejšie odvetvia výroby a zamestnanosť.

Vyššia efektívnosť hospodárenia v obchodných spoločnostiach, môže byť odrazom nielen úspor z rozsahu výroby s nižším podielom najmä živočíšnej výroby, úspor pracovných nákladov, ale aj vyšších tržieb z predaja tovaru (75 %), ako v poľnohospodárskych družstvách.

Vyššia úroveň tržieb z predaja vlastných výrobkov v obchodných spoločnostiach (48,3 %) ako v poľnohospodárskych družstvách je odrazom aj vyššej intenzifikácie výroby, vyjadrenej výrobnou spotrebou (o 34,6 %). Vyššie intenzifikačné vklady v obchodných spoločnostiach boli podmienené aj dominantnejšou rastlinnou výrobou.

V zadlžení majetku boli diferencie, keď vyššia a narastajúca zadlženosť v obchodných spoločnostiach (52,4 %), ako v poľnohospodárskych družstvách (38,4 %) je odrazom vyššej ekonomickej bonity obchodných spoločností voči komerčným bankám z hľadiska cash flow a tým splácania úverov.


Pretrvávajúce diferencie vo výsledkoch hospodárenia medzi poľnohospodárskymi družstvami a obchodnými spoločnosťami sú spôsobené aj doznievajúcimi vplyvmi založenia obchodných spoločností, ktoré väčšinou vznikli z bonitných častí majetku poľnohospodárskych družstiev, bez prevzatia adekvátnych záväzkov voči bankám a obchodným partnerom ako aj bez vyrovnania podielov, čo prispelo k ich nižšej nákladovosti výroby.


Graf 12 **Výsledok hospodárenia v poľnohospodárstve podľa právnych foriem v € na ha p.p.**


Prameň: Informačné listy CD MPRV SR, NPPC-VÚEPP

Vypracoval: NPPC-VÚEPP

Mapa 1



Mapa 2

Mapa 3

**Výsledky hospodárenia samostatne hospodáriacich roľníkov - fyzických osôb**

V roku 2018 bolo v databáze Informačných listov MPRV SR sledovaných 1 049 Samostatne hospodáriacich roľníkov (SHR) - fyzických osôb, ktorí obhospodarovali 9,7 % poľnohospodárskej pôdy podľa evidencie LPIS. Počet sledovaných SHR sa medziročne zvýšil (11,1 %). Výsledky hospodárenia SHR boli značne rozdielne v závislosti od veľkosti obhospodarovanej plochy, ale väčšina podnikov bola zisková.

Podľa metodiky, bez zápočtu osobného dôchodku roľníka do výsledku hospodárenia, dosiahlo až 83,1 % podnikov SHR kladný výsledok hospodárenia (príjmy - výdavky) v priemere 59,9 €.ha-1  p.p., ktorý sa medziročne zvýšil o 28,5 %. Po zohľadnení osobného dôchodku roľníka vo výdavkoch (vyčísleného na úrovni priemernej mzdy v poľnohospodárstve), by SHR dosiahli stratu (-8,9 € ha-1 p.p.).

Podľa výmery obhospodarovanej pôdy najviac podnikov SHR (96,3 %) v roku 2018 hospodárilo, podobne ako v predchádzajúcich rokoch, na výmere do 500 ha p.p. Najvyššiu úroveň výsledku hospodárenia (príjmy- výdavky) dosiahli SHR hospodáriaci na výmere do 50 ha p.p. Najvyšší podiel ziskových podnikov (94,9 %) bol na výmerách nad 500 ha. Kladný výsledok hospodárenia (príjmy – výdavky) bol dosiahnutý v priemere u všetkých intervalov výmery poľnohospodárskej pôdy. Po zohľadnení osobného dôchodku roľníka bol výsledok hospodárenia podstatne nižší a v podnikoch hospodáriacich na malých výmerách do 50 ha p.p. boli SHR najviac stratoví. S veľkosťou obhospodarovanej poľnohospodárskej pôdy sa úroveň výsledku hospodárenia zvyšovala, čo možno chápať ako výhodu ekonomiky z rozsahu.

Výsledok hospodárenia ovplyvnila nákladovosť príjmov, ktorá sa medziročne znížila, keď bolo nižšie tempo poklesu príjmov (0,2 %) ako výdavkov (1,3 %). Rozhodujúci vplyv mali aj podpory, bez ktorých by väčšina SHR bola stratová, podobne ako pri právnických osobách.

Výsledok hospodárenia SHR v porovnaní s právnickými osobami ovplyvnili:

* nižšia nákladová náročnosť najmä výdavkov na prácu, vplyvom nižších mzdových nákladov, a tým aj odvodov do fondov (využívanie podnikov služieb a účtovne nezapočítaného osobného dôchodku do výdavkov),
* nižší objem zásob,
* nižšia majetková vybavenosť DHM a tým nižšie náklady na odpisy a udržiavanie,
* nižšie záväzky.

Tab. 10 **Výsledky hospodárenia a počet podnikov SHR podľa intervalov výmery bpoľnohospodárskej pôdy,** v € na ha p.p., index v %

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Interval**  **výmery**  **poľnohosp.**  **Pôdy v ha** | **Počet podnikov** | | **Výsledok hospodárenia**  **(príjmy – výdavky)** | | | **Výsledok hospodárenia**  **(príjmy – výdaje-osobný dôchodok)** | | **Nákladovosť príjmov\*** | |
| **2017** | **2018** | **2017** | **2018** | **Index** | **2017** | **2018** | **2017** | **2018** |
| do 50 | 267 | 358 | 120,1 | 145,4 | 121,1 | -276,2 | -298,3 | 95,2 | 93,7 |
| nad 50 - 100 | 228 | 249 | 63,0 | 69,8 | 110,8 | -58,0 | -54,5 | 94,3 | 92,8 |
| nad 100 - 500 | 404 | 403 | 37,2 | 48,5 | 130,4 | -5,6 | 3,8 | 96,8 | 96,0 |
| nad 500 | 45 | 39 | 48,6 | 64,0 | 131,7 | 37,5 | 52,6 | 96,8 | 95,5 |
| **Spolu** | **944** | **1049** | **46,6** | **59,9** | **128,5** | **-12,2** | **-8,9** | **96,4** | **95,4** |

Prameň: Informačné listy MPRV SR, CD NPPC-VÚEPP, \*nezapočítaný osobný dôchodok

Vypracoval: NPPC-VÚEPP

Príjmy klesli medziročne o 0,2 %, a to pri všetkých príjmových položkách, okrem ostatných príjmov, ktoré vzrástli (17,2 %) a zahŕňajú dotácie. Najviac klesli príjmy z predaja tovaru (11,5 %). Príjmy z predaja výrobkov a služieb, ako rozhodujúca príjmová položka v štruktúre príjmov (56,7 %) klesli o 4,2 %. Podiel ostatných príjmov na celkových príjmoch dosiahol 28,4 %.

K úrovni príjmov SHR prispela aj diverzifikácia služieb, najmä v agroturistike ako aj systém ekologického poľnohospodárstva, tak v rastlinnej ako aj v živočíšnej výrobe.

Tržby zo živočíšnej výroby vzrástli (12 %), ale aj napriek tomu SHR svoju výrobnú činnosť zameriavali, podobne ako v predchádzajúcich rokoch, najmä na rastlinnú výrobu, ktorá bola nákladovo menej náročná ako živočíšna výroba a prinášala väčšie efekty. Z celkových tržieb predstavovali tržby z rastlinnej výroby až 88,2 %.

Celkové výdavky boli o 4,6 % nižšie ako príjmy, čo významne prispelo k ziskovosti SHR. V štruktúre výdavkov najvyššiu položku tvorili najmä zásoby (44,1 %), ostatné výdavky (25,5 %) a výdavky na služby (20,7  %). Nižší podiel v štruktúre výdavkov pripadá na mzdy (5,5 %) a platby poistného a príspevky do fondov (4,1 %). Výdavky na prenájom poľnohospodárskej pôdy dosahovali len 3,2 %, pretože prevažná časť SHR hospodárila na vlastnej pôde, čo je odlišná situácia ako u právnických osôb, ktoré majú v prenájme rozhodujúci podiel poľnohospodárskej pôdy.

Zveľaďovanie celkového majetku v predchádzajúcich rokoch prispelo k zvýšeniu jeho hodnoty (1,2  %) najmä v podnikoch s výmerou od 50 do 100 ha p.p., kde vzrástol (17,1 %). Nárast nastal pod vplyvom zvýšenia najmä dlhodobého hmotného majetku (6,3 %).

Tab. 11 **Majetok a záväzky SHR podľa intervalov poľnohospodárskej pôdy** v € na ha p.p.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Interval**  **p. pôdy** | **Majetok celkom** | | | **Záväzky celkom** | | | **z toho: úvery** | | |
| **2017** | **2018** | **Index** | **2017** | **2018** | **Index** | **2017** | **2018** | **Index** |
| do 50 | 3 112 | 3 069 | 98,6 | 585 | 459 | 78,5 | 241 | 121 | 50,2 |
| nad 50 - 100 | 1 115 | 1 305 | 117,0 | 338 | 397 | 117,5 | 155 | 200 | 129,0 |
| nad 100 - 500 | 1 587 | 1 621 | 102,1 | 479 | 506 | 105,6 | 244 | 269 | 110,2 |
| nad 500 | 2 313 | 2 263 | 97,8 | 1033 | 1074 | 104,0 | 504 | 507 | 100,6 |
| **Spolu** | **1 779** | **1 800** | **101,2** | **607** | **616** | **101,5** | **299** | **305** | **102,0** |


Prameň: Informačné listy MPRV SR, CD NPPC-VÚEPP


Vypracoval: NPPC-VÚEPP

SHR financovali investície tak z vlastných ako aj cudzích zdrojov o čom svedčí aj zvýšenie celkových záväzkov (1,5 %), najmä úverov (1,9 %).



Podrobnejšie informácie o výsledku hospodárenia, početnosti podnikov a výrobe SHR podľa okresov znázorňujú jednotlivé mapy.

Mapa 4



Mapa 5

Mapa 6

Prehľad o vývoji vybraných ekonomických ukazovateľov poľnohospodárskej výroby za právnické a fyzické osoby je uvedený v tabuľkách 7-11 v Prílohe 9.

### **2.3 Výsledky hospodárenia v potravinárskom priemysle**

Podľa **predbežných údajov** Štatistického úradu SR dosiahol potravinársky priemysel SR (výroba potravín, nápojov a tabakových výrobkov) za rok 2018 kladný **výsledok hospodárenia** pred zdanením vo výške 191,5 mil. €, čo bolo o 17,3 % viac ako v predchádzajúcom roku.

Tab. 12 **Vývoj výsledku hospodárenia za výrobu potravín, nápojov a tabakových výrobkov**

v mil. €, index v %

|  |  |  |  |  |  |  |
| --- | --- | --- | --- | --- | --- | --- |
| Ukazovateľ | Priemer 2013 – 2017 | 2016  defin. | 2017  defin. | 2017  predbež. | 2018  predbež. | Index  2018/2017 |
| Výnosy | 4 463,9 | 4 330,2 | 4 666,8 | 4 386,0 | 4 514,1 | 102,9 |
| Náklady | 4 349,9 | 4 258,2 | 4 567,3 | 4 222,9 | 4 322,6 | 102,4 |
| Výsledok hospodárenia | 114,0 | 72,0 | 99,5 | 163,2 | 191,5 | 117,3 |

Prameň: ŠÚ SR, Poznámka: vrátane podnikov do 19 zamestnancov

Vypracoval: NPPC – VÚEPP

Na výrobe výrobkov potravinárskeho priemyslu SR mali rozhodujúci podiel podniky s 20 a viac[[6]](#footnote-6) zamestnancami (306 podnikov), ktoré vytvorili kladný výsledok hospodárenia, ktorý medziročne vzrástol o 27,8 mil. € (18,2 %) na úroveň 180,3 mil. €. Z celkového počtu podnikov ziskové podniky predstavovali tri štvrtiny a vytvorili zisk v objeme približne 217 mil. €.

Graf 13 **Výnosy, náklady, výsledok hospodárenia za výrobu potravín a nápojov SR podľa odborov v roku 2018**

1 Spracovanie a konzervovanie mäsa a mäsových produktov

2 Spracovanie a konzervovanie rýb kôrovcov a mäkkýšov + Výroba rastlinných a živočíšnych olejov a tukov

3 Spracovanie a konzervovanie ovocia a zeleniny

4 Výroba mliečnych výrobkov

5 Výroba mlynárskych výrobkov a škrobových výrobkov

6 Výroba pečiva a múčnych výrobkov

7 Výroba ostatných potravinárskych výrobkov

8 Výroba a príprava krmív pre zvieratá

9 Výroba nápojov

Prameň: Prod 3-04, ŠÚ SR

Vypracoval: NPPC - VÚEPP

Z hodnotených odborov odvetvia výroby potravín a nápojov žiaden nebol stratový. Najvyšší kladný výsledok hospodárenia[[7]](#footnote-7) dosiahol odbor výroby nápojov (74,8 mil. €), výroba ostatných potravinárskych výrobkov[[8]](#footnote-8) (40,3 mil. €), spracovanie a konzervovanie mäsa a mäsových produktov (24,6 mil. €), výroba pečiva a múčnych výrobkov (21,4 mil. €), výroba mlynárskych výrobkov a škrobových výrobkov (7,3 mil. €), výroba mliečnych výrobkov (5,2 mil. €), spracovanie a konzervovanie rýb kôrovcov a mäkkýšov vrátane výroby rastlinných a živočíšnych olejov a tukov[[9]](#footnote-9) (3,4 mil. €), spracovanie a konzervovanie ovocia a zeleniny (2,3 mil. €) a výroba a príprava krmív pre zvieratá (0,9 mil. €).

Zvýšenie výsledku hospodárenia dosiahol odbor výroby nápojov (26 mil. €), odbor spracovania a konzervovania mäsa a mäsových produktov (21,5 mil. €) a výroba ostatných potravinárskych výrobkov (6,5 mil. €).

Výsledok hospodárenia klesol v odbore výroby mlynárskych výrobkov a škrobových výrobkov (8,9 mil. €), výroby mliečnych výrobkov (7,2 mil. €), spracovania a konzervovania rýb kôrovcov a mäkkýšov vrátane výroby rastlinných a živočíšnych olejov a tukov (6,9 mil. €), výroby pečiva a múčnych výrobkov (1,5 mil. €), výroby a prípravy krmív pre zvieratá (1,2 mil. €) a v spracovaní a konzervovaní ovocia a zeleniny (0,5 mil. €).

Nákladovosť výnosov sa medziročne znížila o 0,5 €, na 100 € výnosov sa v priemere odvetvia vynaložilo 95,7 € nákladov.

Nákladovosť výnosov klesla v odbore výroby nápojov (2,7 €), v spracovaní a konzervovaní mäsa a mäsových produktov (2,7 €) a vo výrobe ostatných potravinárskych výrobkov (1,0 €) a najvýraznejšie sa zvýšila v odbore výroby mlynárskych výrobkov a škrobových výrobkov (3,2 €), v spracovaní a konzervovaní rýb kôrovcov a mäkkýšov vrátane výroby rastlinných a živočíšnych olejov a tukov (2,6 €), vo výrobe a príprave krmív pre zvieratá (1,7 €) a vo výrobe mliečnych výrobkov (1,1 mil. €).

Najnižšiu úroveň nákladovosti výnosov a zároveň nižšiu ako priemer odvetvia dosiahol odbor výroby ostatných potravinárskych výrobkov (94,0 €) a výroby nápojov (89,7 €).

Najvyššia úroveň nákladovosti výnosov bola v odbore výroby a prípravy krmív pre zvieratá (99,3 mil. €), vo výrobe mliečnych výrobkov (99,2 mil. €), v spracovaní a konzervovaní rýb, kôrovcov a mäkkýšov vrátane výroby rastlinných a živočíšnych olejov a tukov (98,5 €), v spracovaní a konzervovaní ovocia a zeleniny (98,4 mil. €).

Najvyšší podiel na celkových nákladoch mala spotreba materiálu, energie a ostatných neskladovateľných dodávok (50,4 %), ktorý medziročne nevýznamne klesol (0,1 %).

Na tvorbe celkových nákladov odvetvia v roku 2018 sa z hlavných nákladových položiek ďalej podieľali náklady na predaný tovar 13,9 %; spotreba nakupovaných služieb 13,0 %; mzdové náklady 8,9 %; odpisy 4,1 % a povinné príspevky na zákonné poistenie 3,1 %.

V roku 2018 produkcia[[10]](#footnote-10) dosiahla 3 429 mil. €, čo predstavovalo jej medziročné zvýšenie o 4,7 % a bolo ovplyvnené hlavne zvýšením v odbore výroby a prípravy krmív pre zvieratá  (40,2 %), vo výrobe nápojov  (13,4 %), v spracovaní a konzervovaní ovocia a zeleniny (6,4 %) a v spracovaní a konzervovaní mäsa a mäsových produktov  (5,4 %).

Produkcia sa znížila len v spracovaní a konzervovaní rýb, kôrovcov a mäkkýšov vrátane výroby rastlinných a živočíšnych olejov a tukov (6,9 %) a vo výrobe pečiva a múčnych výrobkov (0,6 %).

Pridaná hodnota sa v odvetví v roku 2018 oproti roku 2017 zvýšila o 10,2 % a dosiahla 867 mil. €. Najvýraznejšie vzrástla vo výrobe a príprave krmív pre zvieratá (39,1 %), v spracovaní a konzervovaní mäsa a mäsových produktov (32,1 %), v spracovaní a konzervovaní ovocia a zeleniny (15,3 %), vo výrobe ostatných potravinárskych výrobkov (14,9 %) a vo výrobe nápojov (14,7 %).

Pokles pridanej hodnoty sa prejavil len v spracovaní a konzervovaní rýb, kôrovcov a mäkkýšov vrátane výroby rastlinných a živočíšnych olejov a tukov (24,2 %) a vo výrobe mlynárskych výrobkov a škrobových výrobkov (16,2 %).

Graf 14 **Vývoj pridanej hodnoty a tržieb za vlastné výrobky a z predaja služieb v rokoch 2017 a 2018 vo výrobe potravín a nápojov SR podľa odborov**

1 Spracovanie a konzervovanie mäsa a mäsových produktov

2 Spracovanie a konzervovanie rýb kôrovcov a mäkkýšov + Výroba rastlinných a živočíšnych olejov a tukov

3 Spracovanie a konzervovanie ovocia a zeleniny

4 Výroba mliečnych výrobkov

5 Výroba mlynárskych výrobkov a škrobových výrobkov

6 Výroba pečiva a múčnych výrobkov

7 Výroba ostatných potravinárskych výrobkov

8 Výroba a príprava krmív pre zvieratá

9 Výroba nápojov

Prameň: Prod 3-04, CD MPRV SR, NPPC-VÚEPP

Vypracoval: NPPC - VÚEPP

Celkový majetok v potravinárstve sa medziročne zvýšil o 7,7 % na 3 282 mil. €, najvýraznejšie vo výrobe a príprave krmív pre zvieratá (29,2 %), v spracovaní a konzervovaní rýb kôrovcov a mäkkýšov vrátane výroby rastlinných a živočíšnych olejov a tukov (18,6 %) a vo výrobe nápojov (18,6 %). Celkový majetok neklesol v žiadnom z hodnotených zoskupení výrobných odborov.

Zvýšenie celkového majetku odvetvia nastalo aj vplyvom zvýšenia dlhodobého hmotného a nehmotného majetku o 7,3 % na 3 280 mil. €.

Pre informáciu uvádzame, že podľa rezortných štatistických výsledkov („výkaz Potrav MPRV SR“) za rok 2018 dosiahlo 483 podnikov potravinárskeho priemyslu kladný výsledok hospodárenia 121,8 mil. €, čo oproti roku 2017 bolo o 1,1 % menej (1,3 mil. €). Výnosy v objeme 4 417 mil. € prevyšovali náklady 4 295 mil. €. Z celkového počtu podnikov bolo 69,4 % ziskových a vytvorili zisk 165 mil. €, ktorý medziročne klesol (stratové podniky vytvorili stratu v objeme ‑43 mil. €).

Podrobnejšie údaje o ekonomike potravinárskeho priemyslu sú v tab. 12 – 16 v Prílohe 9.

# **Výroba a agropotravinársky trh**

### **3.1. Hrubá poľnohospodárska Produkcia**

Podľa predbežných údajov za rok 2018 hrubá poľnohospodárska produkcia vyjadrená v bežných cenách klesla o 1,02 % v dôsledku poklesu tak hrubej rastlinnej produkcie o 1,04 %, ako hrubej živočíšnej produkcie o 0,99 %. Štruktúra hrubej poľnohospodárskej produkcie v bežných cenách sa medziročne nezmenila, pričom podiel rastlinnej produkcie tvoril 59,9% a podiel živočíšnej produkcie 40,1 %.

Hodnota hrubej poľnohospodárskej produkcie v stálych cenách roku 2010 medziročne klesla o 2,93 % v dôsledku poklesu hodnoty hrubej rastlinnej produkcie o 3,65% a poklesu hodnoty hrubej živočíšnej produkcie o 2,08 %. V štruktúre hrubej poľnohospodárskej produkcie v stálych cenách v medziročnom porovnaní nastal posun o 0,4 p.b. v prospech vyššieho podielu živočíšnej produkcie na 38,1% pri nižšom podiele rastlinnej produkcie, ktorej podiel klesol na 61,9%.

Tab. 12 **Vývoj hrubej poľnohospodárskej produkcie v mil. EUR**

|  |  |  |  |  |  |  |  |
| --- | --- | --- | --- | --- | --- | --- | --- |
| Ukazovateľ | Priemer 2013 – 2017 | 2017 | 2018\*\* | Index 2018/2017 | Index 2018/Ø2013-2017 | 2017  podiel v % | 2018  podiel v % |
| Hrubá poľnohospodárska produkcia v cenách roku 2010 | 1 950,9 | 2015,8 | 1 956,7 | 97,1 | 100,3 |  |  |
| z toho : Hrubá rastl. produkcia | 1 199,2 | 1266,3 | 1 220,1 | 96,4 | 101,7 | 62,3 | 61,9 |
| Hrubá živoč. produkcia | 760,9 | 765,7 | 749,8 | 97,9 | 98,5 | 37,7 | 38,1 |
| Hrubá poľnohospodárska produkcia bežných cenách | 2 142,2 | 2160,9 | 2 138,8 | 99,0 | 99,8 |  |  |
| z toho : Hrubá rastl. produkcia | 1 280,2 | 1294,2 | 1 280,7 | 99,0 | 100,0 | 59,9 | 59,9 |
| Hrubá živoč. produkcia | 862,0 | 866,7 | 858,1 | 99,0 | 99,5 | 40,1 | 40,1 |

\*\* pozn.: 2. odhad 2018  
Prameň : ŠÚ SR, vyžiadané údaje, prepočty VÚEPP,

Vypracoval: NPPC-VÚEPP

Prehľad o komoditnej štruktúre poľnohospodárskej produkcie v bežných cenách v rokoch 2017 a 2018 je uvedený v tabuľke 17 v Prílohe 9.

### 3.1.1.**Rastlinná výroba**

V roku 2018 sa vysiali **poľné plodiny** na 1 348,0 tis. ha, čo znamenalo v porovnaní s predchádzajúcim rokom zvýšenie pestovateľskej výmery o  0,4 % (5,1 tis. ha). Podiel osiatej plochy na využívanej poľnohospodárskej pôde v SR klesol o 0,1 p. b. na 70,2 %.

Podiel **zrnín** na celkovej osiatej ploche sa medziročne zvýšil o 1,1 p. b. na 56,2 % a dosiahol 757,7 tis. ha. **Obilniny** sa vysiali na výmere 746,1 tis. ha, čo bolo medziročne viac o 2,6 % (19,2 tis. ha). Osev husto siatych obilnín sa zvýšil o 6,4 % (34,0 tis. ha) na 567,5 tis. ha.

Výmera pšenice sa medziročne zvýšila o 7,8 % (29,2 tis. ha) na 404,0 tis. ha. Z toho výmera ozimnej pšenice tvorila z celkovej výmery pšenice 95,5 % a klesla medziročne o 4,3 p. b. Výmera pšenice jarnej klesla o 34,9 % na 18,0 tis. ha.

Zvýšila sa pestovateľská výmera jačmeňa o 3,0 % (3,6 tis. ha) na 124,6 tis. ha, z toho výmera sladovníckeho jačmeňa o 17,6 % (8,5 tis. ha) na 56,7 tis. ha. Výmera kukurice na zrno opäť po roku zvýšenia klesla medziročne o 7,7 % (7,6 tis. ha) na 178,6 tis. ha (k 20. 5. 2018).

V roku 2018 výmera **olejnín** medziročne klesla o 3,7 % (10,8 ha) na 282,1 tis. ha, z toho výmera slnečnice klesla o 21,2 % (3,7 tis. ha) na 69,0 tis. ha a výmera repky sa zvýšila o 2,6 % (3,9 tis. ha) na 154,4 tis. ha. Pestovateľské plochy maku sa zvýšili o 16,4 %, horčice o 28,7 % a ostatných olejnín o 42,5 %. Výmera sóje sa v roku 2018 opäť zvýšila, a to medziročne o 4,1 % (1,8 tis. ha) na 45,8 tis. ha.

Po štyroch priaznivých rokoch pre **strukoviny na zrno**, klesla ich výmera medziročne o 11,4 % na 11,4 tis. ha. Výmera jedlých strukovín medziročne klesla o 20,5 % na 3,5 tis. ha a výmera kŕmnych o  0,9 % na 8,0 tis. ha. Najmenšia výmera spomedzi strukovín patrila opäť fazuli a cíceru baraniemu.

K priaznivému vývoju došlo v roku 2018 pri **zemiakoch**, ktoré sa vysadili na ploche 7,9 tis. ha, čo znamenalo medziročné zvýšenie pestovateľských plôch o 4,9 % (0,4 tis. ha). Z toho výmera ostatných konzumných zemiakov sa medziročne zvýšila o 1,5 % na 6,6 tis. ha a skorých o 13,2 % na 871,05 ha. V roku 2018 bolo do množenia na produkciu sadiva zemiakov prihlásených 385,08 ha, o 1,0 % (t. j. o 2,1 ha ) viac ako v predchádzajúcom roku. Z tejto výmery bolo prihlásených 166,2 ha veľmi skorých a skorých odrôd, čo z celkovej výmery predstavuje 43,2 %. Po poľných prehliadkach uznané plochy klesli na 381,98 ha.

Pestovanie **objemových krmovín** medziročne kleslo o 1,2  % na 219,1 tis. ha. Z toho výmera **jednoročných krmovín** sa zvýšila o 0,5 %, kukurice na zeleno a siláž o 1,6 % na 76,2 tis. ha. Výmera **viacročných krmovín** klesla medziročne o 2,3 % na 132,9 tis ha, pričom pestovanie ďateliny červenej sa zvýšilo o 9,0 %. Výmera **cukrovej repy** medziročne klesla o 0,6 % na 22,1 tis. ha.

V roku 2018 sa zaznamenal v porovnaní s rokom 2017 opätovný pokles pestovateľských plôch **konzumnej zeleniny**, i keď miernejším tempom(o 3,3 %) na 6,4 tis. ha.Pestovateľská plocha jahôd záhradných sa zvýšila oproti predchádzajúcemu roku o 7,0 % na 159,1 ha.

V roku 2018 došlo opäť ku zvýšeniu pestovateľských plôch **koreninových a liečivých rastlín**  a to o 9,0 % na 3,8 tis. ha. Podiel liečivých rastlín na celkovej výmere dosiahol 81,8 %. K výraznejšiemu zvýšeniu o 36,4 % došlo pri rasci, ktorá sa vysiala na 519,3 ha.

Výmera rodiacich **vinohradov** klesla opätovne, a to o 7,1 % na 7,8 tis. ha. Klesla výmera **priadnych rastlín** o 7,2 % na 439,3 ha, pričom sa zvýšila výmera konope na semeno o 90,6 % na 262,1 ha.

**Zmeny vo** výmerách jednotlivých plodínsa prejavili na štruktúre plodín osiatych na ornej pôde. Podiel zrnín na pestovateľskej výmere sa medziročne zvýšil o 1,1 p. b. na 56,2 % a podiel výmery hustosiatych obilnín sa zvýšil o  2,5 p. b. na 42,1 %. Z hlavných plodín v  porovnaní s rokom 2017 klesol podiel výmery, kukurice na zrno, cukrovej repy technickej, olejnín spolu, slnečnice, strukovín na zrno i objemových krmovín pestovaných na ornej pôde. Zvýšil sa podiel obilnín spolu, pšenice, jačmeňa, raže a repky. Podiel zemiakov a zeleniny sa nezmenil.

Tab. 14  **Štruktúra osevu hlavných plodín na ornej pôde v %**

|  |  |  |  |
| --- | --- | --- | --- |
| **Plodina** | **Skutočnosť** | | **Rozdiel** |
| 2017 | 2018 | 2018-2017 |
| Obilniny spolu | 54,1 | 55,3 | 1,2 |
| Z toho: pšenica | 27,9 | 30,0 | 2,1 |
| jačmeň | 9,0 | 9,2 | 0,2 |
| kukurica na zrno | 14,4 | 13,2 | -1,2 |
| raž | 0,8 | 1,0 | 0,2 |
| Cukrová repa technická | 1,7 | 1,6 | -0,1 |
| Zemiaky | 0,6 | 0,6 | 0,0 |
| Olejniny spolu | 21,8 | 20,9 | -0,9 |
| z toho: repka olejná | 11,2 | 11,5 | 0,3 |
| slnečnica | 6,5 | 5,1 | -1,4 |
| Strukoviny na zrno | 1,0 | 0,8 | -0,2 |
| Objemové krmoviny na o. p. spolu | 16,5 | 16,3 | -0,2 |
| Zelenina konzumn1 | 0,5 | 0,5 | 0,0 |

Poznámka: rozdiely v údajoch vyplývajú zo zaokrúhlenia čísiel

Prameň: Súpis plôch osiatych poľnohospodárskymi plodinami, ŠÚ SR

1. na ornej pôde, bez odhadu za domáce záhradky

Vypracoval: NPPC - VÚEPP

V roku 2018 situáciu v poľnohospodárstve na Slovensku ovplyvnil najmä nedostatok vlahy v apríli a v máji. Nadpriemerne teplé počasie bolo aj v priebehu žatvy, ktorá sa v niektorých častiach juhozápadného Slovenska začala aj o tri týždne skôr ako zvyčajne. I napriek tomu, pri  väčšine plodín sa úroda z 1 hektára medziročne zvýšila.

**Úroda zrnín** spolu z 1 hektára sa v roku 2018 medziročne zvýšila o 11,9 % na 5,38 t/ha, z toho obilnín o 11,7 % na 5,43 t/ha. Pri pšenici sa úroda zvýšila o 0,8 % na 4,78 t/ha, no pri kukurici sa úroda zvýšila až o 49,1 % na 8,47 t/ha. Z ostatných obilnín klesla úroda jačmeňa o 13,5 % na 3,92 t/ha, z toho sladovníckeho o 11,8 % na 4,03 t/ha, úroda ovsa klesla o 2,1 % na 2,31 t/ha,  úroda raže sa zvýšila o 3,1 % na 3,36 t/ha, úroda triticale klesla o 1,7 % na 3,41 t/ha .

Priaznivo sa vyvinula situácia pri **olejninách,** pri ktorých sucho a dlhá zima nespôsobili škody na produkcii. Priemerná úroda z 1 ha dosiahla pri olejninách spolu 2,83 t/ha, čo znamenalo zvýšenie o 6,4 % z toho repky olejky o 4,0 % na 3,11 t/ha, slnečnice na semeno o 16,7 % na 2,93 t/ha. Úroda sóje klesla o 0,9 % na 2,31 t/ha, horčice sa zvýšila o 6,0 % na 0,71 t/ha. Z ostatných olejnín, sa úroda maku zvýšila o 21,0 % na 0,75 t/ha a úroda ľanu olejného až o 16,5 % na 1,13 t/ha.

Zlepšila sa situácia aj so **zemiakmi**, ktorých úrodnosť z 1 ha sa medziročne zvýšila o 9,0 % na 21,90 t/ha, z toho skorých až o 24,0 % na 17,23 t/ha.

Úroda **viacročných krmovín** pestovaných na ornej pôde sa zvýšila o 12,1 % na 4,36 t/ha, jednoročných o 24,8 % na 30,26 t/ha, cukrovej repy o 8,9 % na 59,88 t/ha. Zvýšila sa i úrodnosť niektorých druhov **zeleniny pestovanej na ornej pôde** - cibule suchej o 4,7 % na 32,07 t/ha, cesnaku o 27,8 % na 3,96 t/ha, liečivých rastlín o 15,4 % na 0,765 t/ha.

Z hlavných druhov koreňovej a hlúbovej zeleniny sa zvýšila úrodnosť mrkvy o 4,3 % na 32,24 t/ha, kalerábu o 16,7 % na 16,42 t/ha. Zvýšila sa i úrodnosť rajčiakov o 2,2 % na 37,62 t/ha, kapusty o 8,7 % na 39,93 t/ha a muštového hrozna o 21,1 % na 6,60 t/ha.

Teplé a suché počasie neprialo **strukovinám na zrno**, ktorých úrodnosť medziročne klesla o 8,2 % na 1,90 t/ha, z toho jedlých o 14,5 % na 1,94 t/ha a kŕmnych o 4,1 % na 1,87 t/ha.

Zvýšenie úrodnosti väčšiny plodín spôsobilo zvýšenie produkcie rastlinnej výroby. Produkcia zrnín sa v  roku 2018 zvýšila na Slovensku o 15,6 % na 4 058,3  tis. ton, z  toho podiel produkcie obilnín na zrninách sa zvýšil o 0,2 p. b. na 99,5 %.

V roku 2018 sa urodilo 4 037,8 **tis. ton** **obilnín,** čo predstavuje oproti minulému roku zvýšenie o 15,9 %. Produkcia kukurice na zrno sa zvýšila o 42,2 % na 1 515,8 tis. ton najmä dôsledkom vysokých úrod z 1 ha. Zvýšila sa produkcia pšenice o 8,9 % na 1 927,9 tis. ton a raže o 26,3 % na 41,0 tis. ton. Produkcia jačmeňa klesla o 10,7 % na 486,9 tis. t, z toho sladovníckeho o 16,5 % na 159,9 tis. t. Napriek suchu a dlhej zime sa priaznivé parametre dosiahli v **olejninách.** Celková produkcia dosiahla 794,7 tis. t, čo znamená zvýšenie o 2,4 %. Najvyšší podiel na produkcii olejnín mala repka 60,4 % s úrodou 480,0 tis. t, ktorá bola vyššia medziročne o takmer 7,0 %. Z ostatných olejnín, produkcia slnečnice klesla o 7,9 % na 201,8 tis. ton a ľanu olejného o 24,4 % na 1,2 tis. ton. Priaznivé výsledky boli dosiahnuté i v pestovaní sóje, kde sa zaznamenala rekordná úroda 104,5 tis. ton, medziročne vyššia o 2,0 %. Výrazne sa zvýšila produkcia maku siateho o 37,9 % na 2,7 tis. ton a horčice o 68,9 % na 2,6 tis. ton.

Produkcia **strukovín na zrno** klesla o 20,5 % na 20,5 tis. ton, na čom sa podieľal pokles úrodnosti z 1 ha. Produkcia jedlých strukovín klesla medziročne o 29,3 % na 7,1 tis. ton a produkcia kŕmnych o 14,9 % na 13,4 tis. ton.

Situácia v **zemiakoch** bola v roku 2018 opačná ako v roku 2017. Zvýšenie pestovateľských plôch zemiakov a intenzity výroby z 1 ha sa prejavilo na produkcii zemiakov, ktorá sa medziročne zvýšila o 13,5 % na 169,95 tis. ton, z toho skorých o 37,1 % na 14,6 tis. ton.

Produkcia **cukrovej repy** sa medziročne zvýšila o 6,6 % na 1 311,97 tis. ton, na čom sa podieľalo, napriek poklesu pestovateľských plôch, zvýšenie úrody z 1 ha o 8,9 %.

Opačný vývoj ako v roku 2017 bol zaznamenaný  aj pri viacročných **krmovinách na ornej pôde**, ktorých produkcia sa medziročne zvýšila o10,8 % na 568,9 tis. ton, pričom klesli zberové plochy, ale produkcia z 1 ha sa zvýšila o 12,1 %. Výrazne sa zvýšila produkcia **kŕmnych okopanín** o 58,6 %, z toho kŕmnej repy a vodnice o 84,5 %. Zvýšila sa aj produkcia  kukurice a jej zmesí na zeleno a siláž o 5,0 %.

Produkcia **konzumnej zeleniny** pestovanej na ornej pôde sa medziročne zvýšila o 9,8 % na 105,6 tis. ton. Hodnotu celkového objemu produkcie zeleniny ovplyvnilo zvýšenie  produkcie hlavných druhov ako rajčín, cibule a mrkvy. Produkcia kapusty klesla o 17,8 % na 15,0 tis. ton.

Celkovo sa v porovnaní s rokom 2017 urodilo viac **muštového hrozna** o 13,1 % na 51,0 tis. ton k čomu prispelo zvýšenie úrod z 1 ha o 21,1 %. Výrazne sa zvýšila úroda **ovocia** o 35,7 %, najmä jabĺk o 35,1 %.

Tab.15 **Zberové plochy a hektárové úrody hlavných plodín**

|  |  |  |  |  |  |  |
| --- | --- | --- | --- | --- | --- | --- |
| Plodina | Zberové plochy  (tis. ha) | | Index | Hektárové úrody (t/ha) | | Index |
| 2017 | 2018 | 2018/17 | 2017 | 2018 | Index |
| Obilniny spolu | 717,5 | 743,2 | 103,6 | 4,86 | 5,43 | 111,7 |
| z toho: pšenica | 373,7 | 403,4 | 107,9 | 4,74 | 4,78 | 100,8 |
| jačmeň | 120,3 | 124,2 | 103,2 | 4,53 | 3,92 | 86,5 |
| kukurica | 187,8 | 179,0 | 95,3 | 5,68 | 8,47 | 149,1 |
| Cukrová repa technická | 22,4 | 21,9 | 97,9 | 55,00 | 59,88 | 108,9 |
| Zemiaky | 7,4 | 7,8 | 104,2 | 20,09 | 21,90 | 109,0 |
| Olejniny spolu | 291,2 | 280,9 | 96,5 | 2,66 | 2,83 | 106,4 |
| z toho: repka olejná | 150,1 | 154,2 | 102,7 | 2,99 | 3,11 | 104,0 |
| slnečnica | 87,3 | 68,8 | 78,8 | 2,51 | 2,93 | 116,7 |
| sója | 43,9 | 45,3 | 103,2 | 2,33 | 2,31 | 99,1 |
| Strukoviny na zrno spolu | 12,5 | 10,8 | 86,4 | 2,07 | 1,90 | 91,8 |
| Kŕmne okopaniny | 0,2 | 0,4 | 200,0 | 22,89 | 16,74 | 73,1 |
| \*Ovocie\* | 4,3 | 4,6 | 107,0 | 8,57 | 11,34 | 132,3 |
| z toho: jablká | 2,2 | 2,1 | 95,5 | 14,9 | 20,55 | 137,9 |
| broskyne | 0,3 | 0,4 | 133,3 | 4,8 | 4,34 | 90,4 |
| slivky | 0,5 | 0,6 | 120,0 | 1,9 | 3,62 | 190,5 |
| marhule | 0,2 | 0,2 | 100,0 | 1,8 | 2,11 | 117,2 |
| Zelenina konzumná\*\*\* | 6,2 | 6,0 | 96,8 | 15,41 | 17,67 | 114,7 |
| z toho: rajčiaky | 0,6 | 0,6 | 100,0 | 36,8 | 37,62 | 102,2 |
| kapusta\*\* | 0,4 | 0,4 | 100,0 | 36,63 | 39,93 | 109,0 |
| cibuľa suchá | 0,6 | 0,9 | 150,0 | 21,38 | 32,07 | 150,0 |
| mrkva a karotka | 0,2 | 0,3 | 150,0 | 30,92 | 32,24 | 104,3 |
| Muštové hrozno | 8,3 | 7,7 | 92,8 | 5,45 | 6,60 | 121,1 |

Prameň: ŠÚ SR,

Poznámka: rozdiely v údajoch vyplývajú zo zaokrúhlenia čísiel

\*údaje za ovocné sady,\*\* kapusta = biela a červená, \*\*\*zelenina na ornej pôde

Vypracoval: NPPC - VÚEPP

Tab. 16 **Produkcia hlavných plodín**

|  |  |  |  |  |
| --- | --- | --- | --- | --- |
| Plodina |  | Skutočnosť | | |
| **M.J.** | **2017** | **2018** | **Index 2018/2017** |
| Obilniny spolu | tis. t | 3 484,1 | 4 037,8 | 115,9 |
| z toho: pšenica | tis. t | 1 770,7 | 1927,9 | 108,9 |
| jačmeň | tis. t. | 545,3 | 486,9 | 89,3 |
| kukurica na zrno | tis. t | 1 066,2 | 1 515,8 | 142,2 |
| Cukrová repa technická | tis. t | 1 230,8 | 1 312,0 | 106,6 |
| Zemiaky | tis. t | 149,7 | 170,0 | 113,6 |
| Olejniny spolu | tis. t | 775,9 | 794,7 | 102,4 |
| z toho: repka olejná | tis. t | 448,7 | 480,0 | 107,0 |
| slnečnica | tis. t | 218,8 | 201,6 | 92,1 |
| sója | tis. t | 102,4 | 104,5 | 102,1 |
| strukoviny na zrno spolu | tis. t | 25,8 | 20,5 | 79,5 |
| Kŕmne okopaniny | tis. t | 4,1 | 6,6 | 161,0 |
| \*Ovocie | tis. t | 38,1 | 51,7 | 135,7 |
| z toho: jablká | tis. t | 32,5 | 43,9 | 135,1 |
| broskyne | tis. t | 1,5 | 1,6 | 106,7 |
| slivky | tis. t | 1,0 | 2,2 | 220,0 |
| marhule | tis. t | 0,3 | 0,3 | 100,0 |
| Zelenina | tis. t | 96,2 | 105,6 | 109,8 |
| z toho: rajčiaky | tis. t | 22,0 | 22,3 | 101,4 |
| kapusta | tis. t | 18,2 | 15,0 | 82,4 |
| cibuľa suchá | tis. t | 13,6 | 27,3 | 200,7 |
| mrkva a karotka | tis. t | 5,7 | 8,9 | 156,1 |
| Muštové hrozno | tis. t | 45,1 | 51,0 | 113,1 |

Poznámka: rozdiely v údajoch vyplývajú zo zaokrúhlenia čísiel

Prameň: ŠÚ SR, ÚKSUP

\*údaje za ovocné sady, \*\*zelenina na ornej pôde (bez samozásobiteľov),\*\*\* kapusta = biela a červená

Vypracoval: NPPC - VÚEPP

Graf 15 **Vývoj produkcie vybraných plodín (tis. t )**

Prameň: ŠÚ SR

Vypracoval: NPPC-VÚEPP

**Ponuka a dopyt hlavných rastlinných komodít**

V  hospodárskom roku 2018-19 celkovú ponuku a sebestačnosť v rastlinných komoditách významne ovplyvnil objem produkcie, ktorý bol pri väčšine plodín vyšší ako v predchádzajúcom roku.

Pri **obilninách** sa celkový objem ponuky pre použitie na domácom trhu a vývoz odhaduje na 5 963,7 tis. ton, čiže medziročne vyšší o 10,7 %. Zároveň sa odhaduje zvýšenie ponuky pšenice o 8,0 %, kukurice na zrno o 17,0 % a pokles ponuky jačmeňa o 8,8 %. Podiel pšenice na celkovej ponuke klesne o 0,9 p. b. na 33,0 %, jačmeňa o 2,1 p. b. na 9,7 %, pričom podiel kukurice na zrno sa zvýši o 2,9 p. b. na 52,9 %. Odhadovaná domáca spotreba však odčerpá iba 43,0 % z celkovej ponuky a vývoz ďalších 22, 0 %, čo sa prejaví na konečných zásobách, ktoré sa medziročne zvýšia o 24,9 % na 2 080,3 tis. ton. Vzhľadom na prognózovaný vývoj v hlavných segmentoch použitia sa odhaduje prevýšenie ponuky nad dopytom po obilninách o 53,6 % a zvýšenie sebestačnosti v obilninách medziročne vzrastie o 19,6 p .b. na 157, %.

Celková ponuka **olejnín** v roku 2018-19 klesne v porovnaní s rokom 2017-18 o 0,7 % na objem 873 tis. ton. Celková ponuka repky sa zvýši na 526 tis. ton, čo znamená medziročný nárast o 1,7 %. Produkcia repky sa bude podieľať na ponuke podielom 89,7 %. Vzhľadom k pretrvávajúcej absencii spracovateľských kapacít sa doma spotrebuje 40,4 % produkcie repky a z toho sa 93,7 % spotrebuje na výrobu MERO. Celková ponuka slnečnice sa medziročne zníži na 214 tis. ton, čo je pokles o 6,6 %. Domáca produkcia bude mať na ponuke podiel 94,4 %. Doma sa spracuje 5,0 % produkcie slnečnice a ostatok sa exportuje.

V dôsledku poklesu produkcie **strukovín na zrno,**  možno v hospodárskom roku 2018-19 odhadovať pokles celkovej ponuky suchých strukovín na trhu medziročne o 5,5 % na 40,3 tis. ton a sebestačnosť v strukovinách na 98,4 %. Odhaduje sa pokles ponuky jedlých strukovín vrátane hrachu kŕmneho medziročne o  4,2 % a ponuky kŕmnych strukovín o 17,2 %, pričom sa odhaduje sebestačnosť hrachu siateho na 45,9 %, šošovice na 10,1 % a fazule na 5,7 %. Objem ponuky strukovín pre rozdelenie na domácom trhu a vývoz ovplyvňujú dlhodobo vysoké počiatočné zásoby spôsobené nízkou úrovňou spotreby na potravinárske a kŕmne účely.

Rok 2018 bol pre **zemiaky** priaznivý. Predpokladané straty na úrodách v dôsledku sucha a vysokých teplôt v konečnom dôsledku čiastočne zredukovali júnové zrážky. Odhaduje sa, že v hospodárskom roku 2018-19 dosiahne celková ponuka zemiakov 335,0 tis. ton, čo znamená medziročné zvýšenie ponuky na domácom agropotravinárskom trhu o 0,8 %. Domáca produkcia pokryje celkovú spotrebu na 54,5 %, z toho domácu potravinársku spotrebu na 63,8 %. Pretrvávajúca nízka sebestačnosť vyplýva predovšetkým z vývoja pestovateľských plôch zemiakov, čo poukazuje na pokračovanie nezáujmu našich pestovateľov o zemiaky. Príčinou sú extrémne klimatické podmienky počas vegetačného obdobia, nízke realizačné ceny, a tým neuspokojivá ekonomika výroby, konkurencia dovozu zemiakov a hotových výrobkov zo zahraničia.

Vzhľadom k tomu, že sa v roku 2018-19 vyprodukovalo o 13,0 % viac muštového hrozna ako v roku 2017-18, výroba **vína** z domácej suroviny sa zvýši o 14,1 % na 340 tis. hl. V dôsledku nižšieho dovozu vína, ktorý bude tvoriť na celkovej ponuke 52,0 %, sa celková ponuka vína zvýši o 1,9 % a dosiahne objem 1 636 tis. hl. Celkové použitie vína sa medziročne nezmení a dosiahne objem 1 160 tis. hl, z toho sa doma spotrebuje 62,1 %, zvyšok sa vyvezie.

Z celkovej produkcie **ovocia** na Slovensku tvoria jablká cca 85 %.V roku 2018 sa ich v sadoch urodilo mimoriadne veľa, o 35,2 % viac ako v roku 2017. Celková produkcia ovocia v sadoch sa zvýšila na 51,7 tis. ton, čo predstavuje medziročné zvýšenie o 35,4 %. Celková produkcia ovocia spolu so samozásobiteľmi tvorila 66,3 tis. ton, čo bolo o 31,8 % viac ako vlani. Vďaka nižšiemu dovozu sa dosiahla v roku 2018 celková ponuka ovocia mierneho pásma v množstve 143 tis. ton, čo je rovnaký objem ako v roku 2017. Z tejto ponuky sa doma spotrebovalo 85,1 %, ostatok tvorili straty a vývoz.

Produkcia **zeleniny** v roku 2018 na Slovensku dosiahla objem 324 tis. ton, teda o 3,5 % viac ako rok predtým. Z tohto objemu predstavovala produkcia zeleniny na ornej pôde 106 tis. ton (32,7 %). Z celkovej ponuky 591 tis. ton sa doma spotrebovalo 94,0 % a 6 % produkcie tvorili straty a vývoz.

Tab.17 **Ponuka a dopyt základných poľnohospodárskych výrobkov v SR v hospodárskom roku 2018-2019 (predbežné údaje)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Druh výrobku** | **MJ** | **Ponuka** | **Dopyt** | **Rozdiel** | **Produkcia\*\*** | **Spotreba\*\*** | **Podiel produkcie k spotrebe (%)** |
| Obilniny spolu | tis. t. | 5 963,7 | 3 883,3 | 2 080,4 | 4 037,8 | 2 565,1 | 157,4 |
| z toho: pšenica | tis. t | 1 968,9 | 1 820,1 | 148,8 | 1 927,9 | 1 001,4 | 192,5 |
| jačmeň | tis. t | 577,9 | 535,5 | 42,4 | 486,9 | 452,5 | 107,6 |
| kukurica na  zrno | tis. t | 3 154,1 | 1 435,9 | 1 718,2 | 1 515,8 | 1 035,4 | 146,4 |
| Repka olejná | tis. t | 535,0 | 535,0 | \*0 | 480 | 235 | 204,3 |
| Slnečnica | tis. t | 214 | 214 | \*0 | 202 | 10 | 2 020 |
| Zemiaky | tis. t | 335,0 | 335,0 | \*0 | 170,0 | 312,0 | 54,5 |
| Strukoviny na zrno | tis. t. | 40,3 | 26,6 | 13,8 | 20,5 | 20,8 | 98,4 |
| Ovocie spolu\*\*\* | tis. t. | 143 | 143 | \*0 | 66 | 110 | 60 |
| Zelenina | tis. t. | 591 | 591 | \*0 | 324 | 407 | 79,6 |
| Víno | tis. hl | 1 636 | 1 160 | 476 | 340 | 720 | 47,2 |

Poznámka: \*štatistický údaj o zásobách sa nevyskytuje

\*\*skutočnosť

\*\*\*jedná sa o ovocie mierneho pásma

Prameň: Komoditné situačné a výhľadové správy, VÚEPP Bratislava, ÚKSUP

Vypracoval NPPC-VÚEPP

**Vývoj cien**

Ceny komodít rastlinnej výroby (bez ovocia a zeleniny) v roku 2018 medziročne vzrástli o 2,2 %. Najvýraznejší medziročný rast cien bol zaznamenaný v skupine obilnín (6,8 %), a to najmä u pšenice potravinárskej, ktorej cena bola o 9,1 % vyššia ako v roku 2017. Cena potravinárskeho jačmeňa sa zvýšila o 8,6 %, sladovníckeho jačmeňa o 5,1 % a jačmeňa kŕmneho o 12,8 %. Ceny kukurice na zrno sa v priemere roka 2018 v porovnaní s predchádzajúcim rokom zvýšili o 5,1 % a raže potravinárskej o 3,5 %. Ceny skupiny jedlých strukovín medziročne klesli o 5 %, čo bolo ovplyvnené najmä medziročným znížením ceny hrachu jedlého (7 %). Medziročný pokles cien jedlých strukovín zmierňoval rast cien šošovice jedlej (7,7 %). Medziročný index cien olejnín spolu prestal rásť na konci prvého polroka 2018 a ceny v skupine olejnín nabrali klesajúcu tendenciu. Priemerné ceny olejnín v roku 2018 boli o 7,2 % nižšie, ako v predchádzajúcom roku. Najvýraznejší medziročný pokles cien bol zaznamenaný u semena slnečnice (9,5 %) a semena repky olejnej (8,3 %). Naopak vyššie v porovnaní s rokom 2017 boli ceny semena horčice (7,8 %) a výrazné medziročné zvýšenie cien bolo zaznamenané u semena maku (42,2 %), čo bolo zapríčinené jeho nekvalitnou a nízkou úrodou.

Ceny zemiakov spolu boli v roku 2018 o 3,1 % vyššie ako v predchádzajúcom roku. Celkový medziročný rast cien zemiakov bol ovplyvnený rastom cien neskorých konzumných zemiakov (5,9 %), ceny skorých zemiakov medziročne klesli o 4,7 %.

V roku 2018 sa zrýchlilo tempo klesania cien cukrovej repy, ktorej ceny medziročne klesli o 3,5 %, čo súviselo so zvýšenou ponukou cukrovej repy na slovenskom trhu.

Ceny zeleniny boli vyššie ako v predchádzajúcom roku počas celého roka 2018 a v priemere roka boli v porovnaní s rokom 2017 vyššie o 11,9 %. V skupine zeleniny bol najvýraznejší rast cien zaznamenaný u hlávkového kelu (28,2 %) a karotky a mrkvy bez vňate (20,8 %). V roku 2018 bol zaznamenaný medziročný rast cien takmer u všetkých komodít v skupine zeleniny. Medziročné zníženie cien bolo zaznamenané iba u petržlenu s vňaťou (1,1 %), uhoriek nakladačiek (8 %), kalerábu s vňaťou (0,9 %) a kalerábu bez vňate (7,9 %).

Ceny ovocia, orechov a korenín spolu boli v porovnaní s rokom 2017 nižšie o 10,4 %. V roku 2018 klesli ceny takmer všetkých sledovaných komodít uvedenej skupiny. Najvýraznejšie medziročne klesla cena marhúľ (16,5 %). Medziročný rast cien bol v uvedenej skupine zaznamenaný iba u čerešní (13,7 %), záhradných jahôd (2,2 %), koreňovej papriky (8,6 %) a nespracovaného korenia (8,6 %).



Graf 16 **Vývoj cenových indexov rastlinných komodít v roku 2018**

Prameň: ŠÚ SR

Vypracoval: NPPC-VÚEPP

Vývoj zberových plôch, ha úrod a produkcie uvádzajú tabuľky 18-19 v Prílohe 9.

### 3.1.2. Živočíšna výroba

**Hospodárske zvieratá, ich reprodukcia, produkcia a predaj živočíšnych výrobkov**

V chove **hovädzieho dobytka** bol v roku 2018 zaznamenaný mierny pokles početných stavov. Medziročne klesol počet dobytka spolu, pričom stavy kráv zostali na úrovni roku 2017, nakoľko sa značne posilnili početné stavy dojčiacich kráv. Ku koncu roka 2017 bolo v SR 438,9 tis. ks hovädzieho dobytka, čo bolo medziročne o 1,0 tis. ks menej (0,2 %). Stavy kráv dosiahli počet 194,7 tis. ks, t. j. na úrovni roku 2017. Klesajúci trend stavov dojníc pokračoval aj v roku 2018, keď ich počet ku koncu roka dosiahol len 127,9 tis. ks, t.j. o 2,0 tis. ks (1,5 %) menej ako pred rokom. Naopak stavy dojčiacich kráv sa v priebehu roka výrazne zvýšili, na konci roka 2018 dosiahli 66,8 tis. ks a ich počet medziročne vzrástol o 2,0 tis. ks (3,1 %). Podiel dojčiacich kráv na celkovom počte kráv vzrástol medziročne z 33,3 % na 34,3 %. Vo výkrme hovädzieho dobytka bolo 50,2 tis. ks dobytka, čo bolo o 1,5 tis. ks (3,1 %) viac ako pred rokom. K poklesu počtov došlo len v hmotnostných kategóriách do 250 kg a od 451 do 500 kg.

Ukazovatele pôrodnosti dobytka sa medziročne zlepšili. Zvýšil sa počet narodených teliat na 100 kráv a taktiež aj počet odchovaných teliat na 100 kráv o 0,87 ks. Priemerné denné prírastky hmotnosti dobytka vo výkrme sa medziročne znížili o 0,012 kg/KD a za rok dosiahli 0,753 kg na kus a deň. Pozitívny vývoj bol v mliekovej úžitkovosti, ktorá medziročne vzrástla o 122,8 kg (1,7 %) na 7 267,9 kg mlieka na dojnicu a rok.

Pokles počtu dojníc aj napriek zvýšeniu mliekovej úžitkovosti na dojnicu spôsobil, že výroba kravského mlieka sa medziročne znížila o 5,4 tis. t (0,6 %) a dosiahla 932,6 tis. t. V priebehu roka 2018 prvovýrobcovia mlieka celkovo predali 843,7 tis. t kravského mlieka. Objem dodávok mlieka tvoril 817,1 tis. t (96,8 %) a priamy predaj 26,6 tis. t (3,2 %). Celkový predaj mlieka sa medziročne znížil o 0,9 tis. t (0,1 %). Objem dodávok sa medziročne znížil o 8,8 tis. t (1,1 %) a priamy predaj vzrástol až o 7,9 tis. t (42,4 %).

V roku 2018 sa z podnikov, zapísaných v Registri fariem ŠÚ SR, predalo 43 955 t ž. hm. jatočného hovädzieho dobytka, čo predstavuje medziročný mierny pokles o 109 tis. t ž. hm. (0,2 %). Zvýšil sa predaj jatočných teliat, ktorých sa predalo 14,8 tis. ks s celkovou hmotnosťou 1 371 t ž. hm., čo bolo o 4,2 % viac ako v predchádzajúcom roku.

Na slovenských bitúnkoch sa v priebehu roka 2018 zabilo celkovo 30 443 ks jatočného hovädzieho dobytka spolu, z toho bolo 14 790 kráv, 974 teliat, 2 064 jalovíc a 12 258 býkov. Celková jatočná hmotnosť zabitých zvierat bola 8 115 t. Medziročne počet zabití jatočného HD sa zvýšil o 1 173 ks a celková jatočná hmotnosť vzrástla 328 t (o 4,2 %). Súčasne sa, podľa údajov z Registra zvierat (CEHZ), v domácnostiach zabilo 10 711 ks dobytka, čo bolo 2 567 t jat. hm. Hrubá domáca produkcia v roku 2018 dosiahla úroveň 24 853 t hovädzieho mäsa, čo bolo o 1 019 t (3,9 %) menej ako pred rokom.

Stabilná úroveň nákupných cien v roku 2018 sa premietla do rastúceho trendu v chove **ošípaných** na Slovensku. Celkový počet ošípaných dosiahol 627,0 tis. ks a medziročne sa zvýšil o 12,6 tis. ks (2,1 %). Počet prasníc vzrástol o 2,4 tis. ks (6,6 %) a dosiahol 39,3 tis. ks. Počet ošípaných vo výkrme a predvýkrme bol medziročne vyšší až o 25,4 tis. ks (o 6,1 %). Najvyšší stav ošípaných vo výkrme bol v 2. štvrťroku. Vo 4. štvrťroku 2018 došlo k medziročnému nárastu počtu ošípaných vo výkrme vo všetkých hmotnostných kategóriách, s výnimkou hmotnostnej kategórie do 20 kg.

Úžitkovosť sa medziročne zlepšila. Aj vďaka zvýšeniu počtu vrhov na prasnicu výrazne stúpol počet narodených prasiat na 1 prasnicu (0,94 ks), a zároveň sa počet narodených prasiat na jeden vrh mierne zvýšil. Znížil sa úhyn prasiatok. Zlepšila sa úžitkovosť v priemerných denných prírastkoch vo výkrme a predvýkrme ošípaných, kde sa prírastok medziročne zvýšil o 0,015 kg na KD.

Predalo sa 90 258 t jatočných ošípaných v živej hmotnosti, t. j. až o 6 383 t (o 7,6 %) viac ako v roku 2017. Z celkového predaného množstva tvorili prasnice 3,3 %. V roku 2018 sa na slovenských bitúnkoch zabilo 620 591 ks jatočných ošípaných v živej hmotnosti 72 613 t, čo predstavuje 57 408 t jat. hm. Medziročne sa zabilo až o 85,8 tis. ks viac ošípaných (o 16,0 %) a v jatočnej hmotnosti viac o 7 936 t (16,0 %). Odhadované samozásobenie domácností bolo 8 977 t jatočnej hmotnosti. Hrubá domáca produkcia dosiahla 76 558 t bravčového mäsa (pokles o 3,8 %). Dovoz živých zvierat sa na tejto produkcii podieľal 36,2 % a vývoz 49,5 %.

Počet **hydiny** spolu dosiahol 14 057 tis. ks, a vzrástol oproti stavu k 31.12.2017 o 5,3 % (703,1 tis. ks). Z toho počet sliepok dosiahol 6 142,0 tis. ks, t.j. o 4,0 % (238,4 tis. ks) medziročne viac. Podiel sliepok na celkovom počte hydiny sa znížil na 43,7 % (0,5 p.b.). Znížil sa počet kačíc (10,2 %) a hlavne kurčiat na chov (17,6 %). Medziročne sa zvýšili stavy husí (3,4 %), ale aj kurčiat na výkrm (10,9 %) a moriek (14,4 %).

Predalo sa 52 769,9 tis. ks hydiny, čo bolo medziročne viac o 1 380,4 tis. ks (2,7 %), a 114 560 t ž. hm. (nárast o 1,5 %). Predaj husí v tonách sa znížil o 10,4 %, ale predaj kurčiat sa zvýšil o 0,4 %, sliepok o 11,6 %, moriek o 28,1 % a kačíc až o 40,4 %.

Štruktúra vyprodukovanej jatočnej hydiny sa vyvíjala v prospech kurčiat, i keď podiel jatočných kurčiat sa medziročne znížil na 92,1 %. Podiel jatočných sliepok medziročne stúpol na 5,4 % a podiel jatočných moriek stúpol na 2,4 %. Podiel jatočných kačíc dosiahol 0,09 % a husí 0,05 %. Zvýšenie úžitkovosti na nosnicu (1,6 %) a nárast početných stavov sliepok (4,0 %), sa prejavili v medziročnom náraste celkovej produkcie slepačích vajec (konzumných i násadových) o 1,2 %, t. j. o 15,2 mil. ks. Počet nosníc konzumných vajec v intenzívnych chovoch sa zvýšil na 2 623,4 tis. ks (nárast o 5,0 %) a produkcia slepačích konzumných vajec sa medziročne zvýšila o 4,1 % na 766,6 mil. ks. Výroba slepačích násadových vajec dosiahla v intenzívnych chovoch úroveň 121,5 mil. ks, a medziročne poklesla o 8,8 %, t. j. o 11,7 mil. ks.

Chov **oviec** zaznamenal medziročne opätovne mierne negatívny vývoj. Ku koncu roka 2018 bolo na Slovensku 351,1 tis. ks oviec, čo bolo až o 14,2 tis. ks (3,9 %) menej ako pred rokom a početné stavy bahníc sa medziročne znížili o 4,4 %. Ukazovatele plodnosti bahníc sa medziročne zhoršili. Medziročne sa znížil počet narodených ako aj odchovaných jahniat na 100 bahníc. Priemerná striž na 1 ovcu za rok dosiahla 1,27 kg vlny (nárast o 3,7 %).

V roku 2018 sa predalo 2 535 t ž. hm. jatočných oviec vrátane jahniat, čo bolo o 127 t ž. hm. (5,3 %) viac ako v roku 2017. Celkovo sa predalo 95,4 tis. ks jatočných jahniat (1 314 t ž. hm.), čo bolo o 3,8 tis. ks menej ako pred rokom.

Na slovenských bitúnkoch bolo zabitých 52 731 ks jatočných oviec spolu, z toho 35 907 ks jahniat a 16 824 ks ostatných jatočných oviec. Celková jatočná hmotnosť zabitých zvierat dosiahla 574,0 t. Medziročne sa na bitúnkoch zabilo len o 0,6 % menej jatočných oviec, pričom celková jatočná hmotnosť bola vyššia až o 15,3 %. Na samozásobenie sa spotrebovalo 479,5 t jat. hm. Hrubá domáca produkcia ovčieho mäsa dosiahla 1 150 t a zvýšila sa o 5,5 %.

Produkcia ovčieho mlieka na jednu bahnicu sa medziročne zvýšila až o 3,5 kg a celková produkcia ovčieho mlieka bola medziročne vyššia o 712 tis. kg (5,6 %). Celková produkcia ovčieho mlieka dosiahla 13 524 t. Odhad samozásobenia bol 1 450 t mlieka. Predalo sa 11 735 t, čo bolo o 584 t (5,2 %) medziročne viac. Z toho bol predaj do vlastných prevádzok 3 673,6 t mlieka (31,3 %). Produkcia ovčej vlny v pote dosiahla 609 t, a v porovnaní s rokom 2017 bola vyššia o 2,8 %.

V roku 2018 bolo v SR 36,9 tis. ks **kôz a capov** spolu a z toho 27,0 tis. ks kôz matiek. Stavy kôz a capov spolu sa medziročne znížili o 160 ks (0,4 %) a stavy kôz matiek poklesli o 450 ks (o 1,6 %). Na Slovensku sa chovalo 10 plemien kôz, pričom najpočetnejšie zastúpeným plemenom bola koza biela krátkosrstá. Reprodukcia na jednu bielu kozu krátkosrstú dosiahla 1,56 ks kozliat (medziročne nárast o 0,24 ks). Hrubá domáca produkcia kozieho mäsa, tvorená prevažne zo samozásobenia, dosiahla 331,2 t jat. hm. a medziročne sa znížila o 1,2 %. V organizáciách zapísaných v registri fariem sa nadojilo 306,2 t kozieho mlieka, t.j. o 45,2 t (17,3 %) viac ako v roku 2017.

V tabuľke 20 v Prílohe 9 sú uvedené stavy hospodárskych zvierat zo Súpisu hospodárskych zvierat ŠÚ SR k 31.12.2018.

Tab. 18 **Produkcia živočíšnych výrobkov v SR**

|  |  |  |  |  |  |  |
| --- | --- | --- | --- | --- | --- | --- |
| Komodita | M.J. | Ø2013-2017 | 2017 | 2018 | Index  2018/ 2017 | Index 2018/Ø2013-2017 |
| Jatočné zvieratá spolu \*) | t jat. hm. | 103 667 | 106 872 | 102 893 | 96,3 | 99,3 |
| z toho jat. hov. dobytok | t jat. hm. | 24 829 | 25 872 | 24 853 | 96,1 | 100,1 |
| jat. ošípané | t jat. hm. | 77 360 | 79 575 | 76 558 | 96,2 | 99,0 |
| jat. ovce | t jat. hm. | 1 188 | 1 090 | 1 150 | 105,5 | 96,8 |
| jat. kozy | t jat. hm. | 289 | 335 | 331 | 98,8 | 114,6 |
| Jatočná hydina \*) | t jat. hm. | 82 112 | 91 874 | 92 158 | 100,3 | 112,2 |
| Mlieko kravské | t | 942 264 | 938 004 | 932 592 | 99,4 | 99,0 |
| Vajcia slepačie | tis. ks | 1 191 134 | 1 232 901 | 1 248 055 | 101,2 | 104,8 |
| Ovčie mlieko | t | 12 200 | 12 811 | 13 524 | 105,6 | 110,9 |
| Vlna ovčia | t | 626 | 592 | 609 | 102,8 | 97,2 |

Prameň: Živočíšna výroba a predaj výrobkov z prvovýroby, ŠÚ SR, MPRV SR rezortný výkaz BM (MPRV SR) 1-12, Odhad samozásobenia

\*) Hrubá domáca produkcia = zabitia na bitúnkoch + odhad samozásobenia +/- zahraničný obchod

Vypracoval: NPPC-VÚEPP

Vybrané ukazovatele úžitkovosti hospodárskych zvierat v SR sú uvedené v tabuľke 21 v Prílohe č. 9.

**Ponuka, dopyt a systém obchodovania so živočíšnymi komoditami**

Ponuka živočíšnych produktov sa medziročne zvýšila. Celková ponuka všetkých druhov mias dosiahla 497,1 tis. ton a medziročne sa zvýšila o 5,2 %. Dopyt po živočíšnych komoditách kopíroval vývoj celkovej ponuky. Dopyt medziročne vzrástol u konského (108,2 %), hydinového (14,6 %) a ovčieho mäsa (4,5 %), ako aj u konzumných vajec (3,1 %), ale klesol u bravčového (0,1 %), kozieho (1,1 %) a hovädzieho mäsa (1,3 %) a u kravského mlieka (0,8 %). Celkový dopyt po mäse všetkých druhov zvierat v porovnaní s ponukou bol nižší o 1,3 %, u kravského mlieka o 1,2 % a u konzumných vajec o 1,1 %.

Tab. 19 **Ponuka a dopyt živočíšnej produkcie**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ukazovateľ | M.J. | Obdobie | Ponuka | Dopyt | Rozdiel | Domáca produkcia | Domáca spotreba | Podiel prod./ spotr. (%) |
| HD | t jat. hm. | Ø2013-2017  2017  2018 | 42 820 | 42 466 | 354 | 24 829 | 22 864 | 108,6 |
| 46 935 | 46 765 | 170 | 25 872 | 26 002 | 99,5 |
| 46 371 | 46 161 | 210 | 24 853 | 27 133 | 91,6 |
| % | 2018/2017  2018/Ø2013-2017 | 98,8 | 98,7 | 123,5 | 96,1 | 104,4 | 92,1 |
| 108,3 | 108,7 | 59,3 | 100,1 | 118,7 | 84,3 |
| Ošípané | t jat. hm. | Ø2013-2017 | 226 293 | 223 820 | 2 474 | 77 360 | 147 228 | 52,5 |
| 2017 | 252 204 | 249 486 | 2 717 | 79 575 | 164 916 | 48,3 |
| 2018 | 251 951 | 249 289 | 2 662 | 76 558 | 161 856 | 47,3 |
| % | 2018/2017 | 99,9 | 99,9 | 98,0 | 96,2 | 98,1 | 98,0 |
| 2018/Ø2013-17 | 111,3 | 111,4 | 107,6 | 99,0 | 109,9 | 90,0 |
| Ovce | t jat. hm. | Ø2013-2017 | 1 349 | 1 349 | 0 | 1 188 | 489 | 242,9 |
| 2017 | 1 200 | 1 200 | 0 | 1 090 | 449 | 242,8 |
| 2018 | 1 254 | 1 254 | 0 | 1 150 | 353 | 325,9 |
| % | 2018/2017 | 104,5 | 104,5 | 100,0 | 105,5 | 78,6 | 134,2 |
| 2018/Ø2013-17 | 93,0 | 93,0 | 125,0 | 96,8 | 72,1 | 134,2 |
| Kozy | t jat. hm. | Ø2013-2017 | 300 | 300 | 0 | 289 | 300 | 96,5 |
| 2017 | 335 | 335 | 0 | 335 | 335 | 99,9 |
| 2018 | 331 | 331 | 0 | 331 | 331 | 99,9 |
| % | 2018/2017 | 98,9 | 98,9 | - | 98,8 | 98,9 | 100,0 |
| 2018/Ø2013-17 | 110,5 | 110,5 | - | 114,6 | 110,7 | 103,5 |
| Hydina | t jat. hm. | Ø2013-2017 | 160 033 | 157 188 | 2 845 | 82 112 | 88 386 | 92,9 |
| 2017 | 171 921 | 168 911 | 3 010 | 91 874 | 109 850 | 83,6 |
| 2018 | 197 099 | 193 570 | 3 529 | 92 158 | 120 010 | 76,8 |
| % | 2018/2017 | 114,6 | 114,6 | 117,3 | 100,3 | 109,2 | 91,8 |
| 2018/Ø2013-17 | 123,2 | 123,1 | 124,0 | 112,2 | 135,8 | 82,7 |
| Kone | t jat. hm. | Ø2013-2017 | 34 | 34 | 0 | 1 | 30 | 3,7 |
| 2017 | 51 | 51 | 0 | 0 | 48 | 0,2 |
| 2018 | 107 | 107 | 0 | 0 | 103 | 0,0 |
| % | 2018/2017 | 208,2 | 208,2 | - | 0,0 | 213,4 | 0,0 |
| 2018/Ø2013-17 | 309,4 | 309,4 | - | 0,0 | 350,2 | 0,0 |
| Mlieko kravské | t | Ø2013-2017 | 1 546 542 | 1 523 851 | 22 692 | 942 264 | 984 901 | 95,7 |
| 2017 | 1 594 444 | 1 569 529 | 24 915 | 938 004 | 1 064 051 | 88,2 |
| 2018 | 1 576 215 | 1 557 081 | 19 134 | 932 592 | 1 070 505 | 87,1 |
| % | 2018/2017 | 98,9 | 99,2 | 76,8 | 99,4 | 100,6 | 98,8 |
| 2018/Ø2013-17 | 101,9 | 102,2 | 84,3 | 99,0 | 108,7 | 91,1 |
| Konzumné vajcia | tis. ks | Ø2013-2017 | 1 235 262 | 1 216 892 | 18 370 | 1 049 446 | 1 140 624 | 92,0 |
| 2017 | 1 273 672 | 1 254 031 | 19 641 | 1 088 749 | 1 211 000 | 89,9 |
| 2018 | 1 308 135 | 1 293 450 | 14 685 | 1 115 312 | 1 222 526 | 91,2 |
| % | 2018/2017 | 102,7 | 103,1 | 74,8 | 102,4 | 101,0 | 101,5 |
| 2018/Ø2013-17 | 105,9 | 106,3 | 79,9 | 106,3 | 107,2 | 99,2 |

Prameň: ŠÚ SR; BM (MPRV SR) 6-12; ML (MPRV SR) 6-12; VOH (MPRV SR) 7-12; LIAH (MPRV SR) 1-12; Zahraničný obchod - do roku 2014 dopočty MPRV SR; Spotreba - odhad

Vypracoval: NPPC-VÚEPP

Celková produkcia mäsa medziročne poklesla (1,9 %), v dôsledku zníženia produkcie hovädzieho (3,9 %), bravčového (3,8 %) a kozieho mäsa (1,2 %), pričom produkcia hydinového (0,3 %) a ovčieho mäsa (5,5 %) medziročne vzrástla. Zároveň medziročne vzrástla produkcia konzumných vajec (2,4 %), ale poklesla produkcia kravského mlieka (0,6 %).

Celková domáca produkcia mäsa sa na celkovej ponuke podieľala 39,2 %, pričom v roku 2017 to bolo 42,0 %. Z jednotlivých druhov mias najvýraznejšie pokrývala domáca produkcia ponuku kozieho (na 99,9 %) a ovčieho mäsa (na 91,7 %). Pri hovädzom mäse tvorila domáca produkcia 53,6 % z ponuky, pri hydinovom mäse 46,8 % a pri bravčovom mäse len 30,4 %. Výrazný rozdiel bol aj pri kravskom mlieku (59,2 %), ako aj u konzumných vajec, u ktorých bola ponuka krytá domácou produkciou na 85,3 %.

Celková odhadovaná spotreba mäsa sa v roku 2018 medziročne zvýšila o 2,7 %, pričom výrazne sa zvýšila domáca spotreba konského (113,4 %), hydinového (9,2 %) a hovädzieho mäsa (4,4 %), pričom spotreba kozieho (1,1 %), bravčového (1,9 %) a ovčieho mäsa (21,4 %) medziročne klesla. Z domácej produkcie bola celková spotreba mäsa krytá len na 63,0 %, čo bolo v porovnaní s rokom 2017 o 2,9 p. b. menej. Medziročný nárast spotreby bol aj u kravského mlieka (o 0,6 %), pričom jeho produkcia bola až o 8,8 % pod úrovňou spotreby. Spotreba konzumných vajec medziročne vzrástla o 1,0 %.

Živočíšne komodity boli v roku 2018 organizované a regulované v súlade s Nariadením Európskeho parlamentu a Rady (EU) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami.

**Vývoj cien**

Rast cien komodít živočíšnej výroby sa v porovnaní s rokom 2017 v ostatnom hodnotenom roku (2018) zmiernil. Ceny konzumných slepačích vajec, ktoré v predchádzajúcom roku najvýraznejšie ovplyvňovali súhrnný rast cien komodít živočíšnej výroby medziročne klesli o 9,1 %. Spomalil sa rast cien surového kravského mlieka, ktorého ceny boli v porovnaní s rokom 2017 vyššie o 7,5 %. Najvýraznejší vplyv na celkové medziročné zvýšenie cien v živočíšnej výrobe mali rastúce ceny jatočných jahniat vo výkrme v prvom polroku 2018 a ich súhrnné ceny v priemere roka medziročne vzrástli o 8,8 %. Medziročný rast cien bol zaznamenaný aj u živých rýb (6,2 %), ktoré boli ovplyvnené najmä rastom cien pstruha štandard (8,1 %). Naopak ceny kapra klesli o 6,3 %. V ostatnom hodnotenom roku bol zaznamenaný aj súhrnný rast cien jatočných teliat na mliečny výkrm (2,6 %) a jatočných býkov (2,4 %). Medziročný rast bol zaznamenaný aj u cien  jatočnej hydiny spolu (1,9 %), čo ovplyvnil rast cien jatočných kurčiat o 2 %. Ceny brojlerových moriek naopak medziročne klesli o 2,2 % a ceny jatočných sliepok klesli o 7,8 %. Ceny jatočných ošípaných nabrali mierne klesajúci trend a v porovnaní s rokom 2017 klesli o 1,7 %. Celkové klesanie cien jatočných ošípaných zmierňovali ceny jatočných ošípaných v obchodnej triede R, ktorých ceny sa medziročne zvýšili o 2 %. V ostatných obchodných triedach jatočných ošípaných ceny medziročne klesli v rozmedzí 1,3 % - 2,3 %. Pokračovalo klesanie cien ovčej vlny, ktoré bolo aj v roku 2018 zo všetkých klesajúcich cien živočíšnych komodít najvýraznejšie (17,9 %). V ostatnom hodnotenom roku súhrnné ceny živočíšnych komodít medziročne vzrástli o 1,3 %.

Graf 17 **Vývoj cenových indexov komodít živočíšnej výroby v roku 2018**

Prameň: ŠÚ SR

Vypracoval: NPPC-VÚEPP

### **3.2. Cenový vývoj na poľnohospodárskom a potravinovom trhu**

V roku 2018 medziročný rast cien takmer na všetkých úrovniach potravinovej vertikály pokračoval. Najvýraznejšie rástli ceny vstupov do poľnohospodárstva (4,4 %). Rast cien poľnohospodárskych výrobkov spolu sa spomalil a to najmä u živočíšnych komodít, ktorých ceny medziročne vzrástli iba o 1,3 %. Ceny rastlinných komodít (bez ovocia a zeleniny) boli v porovnaní s rokom 2017 vyššie o 2,2 % a ceny ovocia, zeleniny, orechov a korenín spolu vzrástli o 6,0 %. Rast spotrebiteľských cien v roku 2018 pokračoval a spotrebiteľské ceny potravín a nealkoholických nápojov boli o 3,9 % vyššie ako v roku 2017. Inflácia v roku 2018 dosahovala v priemere roka 2,5 %.

Tab.20 **Vývoj cenových indexov vo vertikále výroby a spotreby potravín**

rovnaké obdobie minulého roka = 100

|  |  |  |
| --- | --- | --- |
| **Indexy** | **rok 2017** | **rok 2018** |
| Ceny vstupov do poľnohospodárstva | 100,5 | 104,4 |
| Ceny poľnohospodárskych výrobkov | 104,7 | 102,0 |
| - rastlinné komodity (bez ovocia a zeleniny) | 104,4 | 102,2 |
| - ovocie, zelenina, orechy a koreniny | 102,2 | 106,0 |
| - živočíšne komodity | 105,5 | 101,3 |
| Ceny potravinárskych výrobkov, nápojov a tabaku | 101,6 | 99,7 |
| - potraviny | 102,1 | 99,6 |
| Spotrebiteľské ceny potravín a nealkoholických nápojov | 104,0 | 103,9 |
| Spotrebiteľské ceny alkoholických nápojov a tabaku | 102,1 | 101,6 |
| Spotrebiteľské ceny úhrn - inflácia | 101,3 | 102,5 |

Prameň: ŠÚ SR

Vypracoval: NPPC-VÚEPP

Cenové nožnice medzi cenami poľnohospodárskych výrobkov a cenami nakupovaných výrobných prostriedkov sa v roku 2018 roztvorili. Ceny poľnohospodárskych výrobkov rástli o 2,4  indexového boda pomalšie ako ceny vstupov do poľnohospodárstva.

Graf 18 **Vývoj indexov cien vstupov a výstupov poľnohospodárskej výroby**

Prameň: ŠÚ SR

Vypracoval: NPPC-VÚEPP

**Ceny vstupov** do poľnohospodárstva sa v roku 2018 medziročne zvýšili o 4,4 %. Na priemerný medziročný rast vstupov v poľnohospodárstve mal najvýraznejší vplyv rast cien energií a mazív spolu (36,3 %), z toho sa ceny motorovej nafty medziročne zvýšili až o 50,3 % a ceny benzínu o 36,2 %. Naopak ceny poľnohospodárskych strojov a zariadení medziročne klesli o 16,7 %. Medziročný rast cien bol zaznamenaný aj u cien krmív pre zvieratá (7,7 %), a to najmä kŕmnych obilnín (17,1 %).

**Ceny poľnohospodárskych komodít** sa medziročne zvýšili o 2,0 %. Rast súhrnného indexu poľnohospodárskych komodít bol ovplyvnený najmä medziročným rastom cien ovocia, zeleniny orechov a korenín (6 %). Ceny rastlinných komodít (bez ovocia a zeleniny) sa medziročne zvýšili o 2,2 %. Najvýraznejší medziročný rast cien bol zaznamenaný v skupine obilnín (6,8 %) a to najmä u pšenice potravinárskej, ktorej cena bola o 9,1 % vyššia ako v roku 2017. Cena potravinárskeho jačmeňa sa zvýšila o 8,6 %, sladovníckeho jačmeňa o 5,1 % a jačmeňa kŕmneho o 12,8 %. Ceny živočíšnych komodít boli v porovnaní s rokom 2017 vyššie o 1,3 %. Najvýraznejší vplyv na celkové medziročné zvýšenie cien v živočíšnej výrobe mali rastúce ceny jatočných jahniat vo výkrme v prvom polroku 2018 a ich súhrnné ceny v priemere roka medziročne vzrástli o 8,8 %. Medziročný rast cien bol zaznamenaný aj u živých rýb (6,2 %), ktoré boli ovplyvnené najmä rastom cien pstruha štandard (8,1 %).

**Ceny výrobcov potravín, nápojov a tabaku** sa v roku 2018 takmer stabilizovali s miernym medziročným poklesom o 0,3 %. Mierny medziročný pokles cien v skupine potravín, nápojov a tabaku bol zaznamenávaný od druhého štvrťroka 2018, a to v rozmedzí 0,1 % - 1,2 %. Najvýraznejší vplyv na uvedený vývoj cien malo medziročné zníženie cien výroby ostatných potravinárskych výrobkov o 5,4 %. Naopak ceny výroby mlynských výrobkov, škrobu a škrobových výrobkov boli v porovnaní s predchádzajúcim rokom vyššie o 5,5 %. Medziročné zvýšenie cien bolo zaznamenané aj pri výrobe a príprave krmív pre zvieratá (4,2 %).

**Spotrebiteľské ceny potravín a nealkoholických nápojov** sa v porovnaní s rokom 2017 zvýšili o 3,9 %. Najvýraznejší medziročný rast spotrebiteľských cien bol zaznamenaný v prípade kyslého mlieka (16,4 %), jabĺk (15,0 %) a čerstvého masla (12,4 %). Ceny tmavého chleba sa medziročne zvýšili o 8,1 %. Ceny jemných párkov sa medziročne zvýšili o 6,4 % a šunkovej salámy o 5,4 %. V porovnaní s rokom 2017 bola vyššia aj cena pasterizovaného polotučného mlieka (5,1 %). V rozmedzí od 1,7 % do 4,4 % sa medziročne zvýšili ceny bieleho rožka, cestovín, hovädzieho mäsa s kosťou aj bez kosti, bravčovej krkovičky a bôčika, pitvaných kurčiat, bravčovej masti, syru Eidamská tehla, údeného oštiepku, tvarohu a trvanlivej salámy. Najvýraznejšie medziročné zníženie cien bolo v roku 2018 zaznamenané najmä v prípade kryštálového cukru (18,7 %) a lúpanej ryže (4,3 %).

Graf 19 **Vývoj cenových indexov v potravinovej vertikále v roku 2018**

Prameň: ŠÚ SR,

Vypracoval: NPPC-VÚEPP

Prehľad o vývoji cien vstupov, poľnohospodárskych výrobkov a potravinárskych výrobkov je uvedený v tabuľkách 22-26 v prílohe č. 9.

### **3.3. Výroba potravín**

V roku 2018 sa priemyselná produkcia potravinárskych výrobkov, vyjadrená indexom priemyselnej produkcie podľa ŠÚ SR, v odvetví **výroba potravín, nápojov a tabakových výrobkov** medziročne zvýšila.

Tab. 21  **Priemyselná produkcia (PP)**

|  |  |  |  |  |
| --- | --- | --- | --- | --- |
| PP (rovnaké obdobie minulého roka = 100) | 2015 | 2016 | 2017 | 2018 |
| očistená o vplyv počtu pracovných dní |  |  |  |  |
| Priemysel spolu | 106,6 | 104,6 | 103,3 | 104,3 |
| Priemyselná výroba | 106,8 | 105,1 | 103,1 | 106,3 |
| Výroba potravín, nápojov a tabakových výrobkov | 100,1 | 99,6 | 102,7 | 104,0 |
| neočistená o vplyv počtu pracovných dní |  |  |  |  |
| Priemysel spolu | 106,7 | 104,7 | 103,2 | 104,4 |
| Priemyselná výroba | 106,9 | 105,1 | 102,9 | 106,4 |
| Výroba potravín, nápojov a tabakových výrobkov | 100,1 | 99,6 | 102,5 | 104,2 |

Prameň: ŠÚ SR - www.statistics.sk, z údajov Štatistickým úradom SR aktualizovaných pre priemyselnú produkciu (PP) neočistenú aj očistenú o vplyv počtu pracovných dní k 29. 4. 2019

Pozn.: Priemyselná produkcia je krátkodobý ukazovateľ, ktorý vyjadruje zmenu objemu produkcie v priemyselných odvetviach SR. Výpočet PP v SR vykonáva ŠÚ SR na základe metódy, ktorá je v súlade so štandardami EÚ.

Vypracoval: NPPC - VÚEPP

Z hlavných sledovaných potravinárskych výrobkov sa v naturálnom vyjadrení zvýšila výroba sladu (18,8 %), konzumných vajec (11,2 %), výroba masla (7,7 %), syrov spolu (5,9 %), mäsových výrobkov (4,0 %), cestovín (3,0 %) a zabitej hydiny (0,4 %).

V naturálnom vyjadrení klesla výroba zeleninových výrobkov (15,5 %), pšeničnej múky (8,7 %), vína (5,8 %), ovocných výrobkov (5,2 %), konzumného mlieka (4,1 %) a chleba a pečiva (0,8 %).

**Tržby za vlastné výrobky a z predaja služieb vo výrobe potravín a nápojov SR**[[11]](#footnote-11)v podnikoch s počtom zamestnancov 20 a viac v roku 2018 medziročne vzrástli o 4,3 % na 3 187 mil. €. Z hľadiska podielu na celkových tržbách za vlastné výrobky a z predaja služieb v roku 2018 dominoval odbor spracovania a konzervovania mäsa a mäsových produktov (20,0 %). Ďalej nasledovali výroba mliečnych výrobkov (18,3 %), výroba nápojov (17,4 %), výroba ostatných potravinárskych výrobkov[[12]](#footnote-12) (13,2 %), výroba pečiva a múčnych výrobkov (13,0 %), výroba mlynských výrobkov, škrobu a škrobových výrobkov (6,9 %), spracovanie a konzervovanie rýb, kôrovcov a mäkkýšov vrátane výroby rastlinných a živočíšnych olejov a tukov (5,7 %)[[13]](#footnote-13), spracovanie a konzervovanie ovocia a zeleniny (3,2 %) a výroba a príprava krmív pre zvieratá (2,3 %).

Graf 20 **Štruktúra tržieb za vlastné výrobky a z predaja služieb v odboroch odvetvia výroba potravín a nápojov v roku 2018**



Prameň: PROD 3-04, ŠÚ SR

Vypracoval: NPPC – VÚEPP

Podrobnejší prehľad o potravinárskej produkcii v naturálnom a hodnotovom vyjadrení je uvedený v tabuľkách  27 a 28 v Prílohe 9.

V apríli 2019 NR SR schválila zákon č. 91/2019 Z. z. o neprimeraných podmienkach v obchode s potravinami, vypracovaný rezortom MPRV SR. Účinnosť zákona je od 1. mája 2019.

V dopyte po potravinárskych výrobkoch SR v roku 2018, vyjadrenom maloobchodnými tržbami za potravinárske vlastné výkony a tovar v bežných cenách, nastalo medziročne zvýšenie o 10,5 % na 22 232 mil. €. Zvýšenie maloobchodných tržieb SR bolo dôsledkom zvýšenia tržieb v dvoch hlavných[[14]](#footnote-14) pododvetviach maloobchodu SR, v rámci ktorých rýchlejší medziročný rast (11,7 %) dosiahol maloobchod predajní špecializovaných na potraviny, nápoje a tabak v objeme 712 mil. €, ale zvýšenie (5,7 %) zaznamenali aj tržby maloobchodu v nešpecializovaných predajniach najmä s potravinami, nápojmi a tabakom na 3 728 mil. €. V nadväznosti na vývoj tržieb v maloobchodnom odvetví SR (s potravinársko‑nápojovým tovarom vrátane nepotravinového tovaru) nastalo zvýšenie podielu maloobchodu špecializovaného na potraviny, nápoje a tabak (o 0,2 p. b. na 3,2 %) pri poklese podielu maloobchodných tržieb v nešpecializovaných predajniach (o 0,1 p. b. na 16,8 %).

Tab. 22  **Tržby za vlastné výkony a tovar za maloobchod,** v mil. €, b. c.

|  |  |  |  |  |  |
| --- | --- | --- | --- | --- | --- |
| Ukazovateľ | Ø2013-2017 | 2017 | 2018 | Index  2018/ 2017 | Index 2018/  Ø2013-2017 |
| Tržby SR za maloobchod spolu | 20 112 | 20 921 | 22 232 | 106,3 | 110,5 |
| - Tržby MO v nešpecializovaných predajniach najmä s potravinami, nápojmi a tabakom 1) | 3 280 | 3 528 | 3 728 | 105,7 | 113,7 |
| - Tržby MO s potravinami, nápojmi a tabakom v špec. predajniach | 614 | 638 | 712 | 111,7 | 116,0 |
| Ukazovateľ | **Ø2013-2017** | **2017** | **20181** | **Rozdiel**  **2018 - 2017** | **Rozdiel**  **2018 - Ø2013-2017** |
| Podiel tržieb MO v nešpecializovaných predajniach najmä s potravinami, nápojmi a tabakom v % | 16,3 | 16,9 | 16,8 | -0,1 | 0,5 |
| Podiel tržieb MO s potravinami, nápojmi a tabakom v špecializ. predajniach v % | 3,1 | 3,0 | 3,2 | 0,2 | 0,1 |

Pozn.: MO = maloobchod

1)zahŕňa maloobchodný predaj veľkej škály tovarov, v ktorom prevládajú potraviny, nápoje alebo tabak; činnosti všeobecných predajní, ktoré majú odhliadnuc od ich hlavného predaja potravinových výrobkov, nápojov a tabaku aj predaj niekoľkých iných druhov tovaru, ako je odevný tovar, nábytok, potreby pre domácnosť a železiarsky tovar, kozmetiku atď.;

tento údaj za podnikateľské subjekty zapísané v obchodnom registri s počtom zamestnancov 20 a viac alebo do 19 zamestnancov s ročným obratom vyšším ako 5 mil. € alebo fyzické osoby nezapísané do obchodného registra s ročným obratom vyšším ako 5 mil. €

Vypracoval: NPPC – VÚEPP

**Vývoj cien**

Priemerné ceny výroby potravín, nápojov a tabaku sa v roku 2018 takmer stabilizovali s miernym medziročným poklesom o 0,3 %. Mierny medziročný pokles cien v skupine potravín, nápojov a tabaku bol zaznamenávaný od druhého štvrťroka 2018, a to v rozmedzí 0,1 % - 1,2 %.

Graf 21 **Vývoj cenových indexov vybraných potravinárskych odborov v roku 2018,**  (bez spotrebnej dane)

Prameň: ŠÚ SR

Vypracoval: NPPC-VÚEPP

Najvýraznejší vplyv na uvedený vývoj cien malo medziročné zníženie cien výroby ostatných potravinárskych výrobkov o 5,4 %. Naopak ceny výroby mlynských výrobkov, škrobu a škrobových výrobkov boli v porovnaní s predchádzajúcim rokom vyššie o 5,5 %. Medziročné zvýšenie cien bolo zaznamenané aj pri výrobe a príprave krmív pre zvieratá (4,2 %). Ceny výroby pečiva a múčnych výrobkov boli vyššie o 2,8 % a takmer stabilné zostali ceny výroby mliečnych výrobkov s medziročným rastom o 0,9 % a ceny výroby nápojov s medziročným rastom o 0,3 %.

### **3.4. Spotreba potravín**

V roku 2017 medziročne vzrástli čisté peňažné príjmy domácností úhrnom o 3,4 %. Čisté peňažné výdavky vzrástli o 2,2 %, spotrebné výdavky o 2,3 %. Vzrástli aj výdavky na potraviny, nápoje a tabak o 4,3 % pri rýchlejšej dynamike rastu výdavkov na potraviny a nealkoholické nápoje (4,9 %) ako výdavkov na alkoholické nápoje a tabak (0,4 %).

Tab. 23  **Vývoj príjmov a výdavkov domácností SR**

|  |  |  |  |
| --- | --- | --- | --- |
| Príjmy a výdavky podľa klasifikácie COICOP | Index 2015/14 | Index 2016/15 | Index 2017/16 |
| Čisté peňažné príjmy úhrnom | 108,4 | 104,3 | 103,4 |
| Čisté peňažné výdavky | 110,2 | 101,1 | 102,2 |
| Spotrebné výdavky | 107,7 | 101,2 | 102,3 |
| Potraviny a nealkoholické nápoje | 91,3 | 102,0 | 104,9 |
| Alkoholické nápoje a tabak | 96,2 | 100,8 | 100,4 |
| Potraviny, nápoje, tabak | 91,9 | 101,9 | 104,3 |

Prameň: ŠÚ SR, prepočty NPPC-VÚEPP, od roku 2015 použité členenie spotrebných výdavkov podľa COICOP-5.

Vypracoval: NPPC - VÚEPP

Podiel výdavkov obyvateľstva na potraviny, nápoje a tabak (bez verejného stravovania) na celkových spotrebných výdavkoch v roku 2017 (0,48 p. b.) sa zvýšila na 25,46 %. Podiel výdavkov na potraviny a nealkoholické nápoje vzrástol na 22,41 %, podiel alkoholických nápojov a tabaku klesol na 3,05 %.

Tab.24 **Podiel potravín, nápojov a tabaku na spotrebných výdavkoch,** v %

|  |  |  |  |
| --- | --- | --- | --- |
| Podiel potravín, nápojov a tabaku na  spotrebných výdavkoch | 2015 | 2016 | 2017 |
| Potraviny a nealkoholické nápoje | 21,70 | 21,87 | 22,41 |
| Alkoholické nápoje a tabak | 3,12 | 3,11 | 3,05 |
| Potraviny, nápoje, tabak | 24,82 | 24,98 | 25,46 |

Prameň: ŠÚ SR, prepočty NPPC-VÚEPP, od roku 2015 použité členenie spotrebných výdavkov podľa COICOP-5.

Vypracoval: NPPC – VÚEPP

Graf 22 **Medziročné zmeny v základnej štruktúre spotrebných výdavkov súkromných domácností v rokoch 2013-2017**

Prameň: ŠÚ SR, prepočty NPPC-VÚEPP, od roku 2015 použité členenie spotrebných výdavkov podľa COICOP-5.

1-Potraviny a nealkoholické nápoje, 2-Alkoholické nápoje a tabak, 3-Odievanie a obuv, 4-Bývanie, voda, elektrina, plyn a palivá, 5-Nábytok, bytové vybavenie a bežná údržba bytu, 6-Zdravotníctvo, 7-Doprava, 8‑ Pošty a telekomunikácie, 9-Rekreácia a kultúra, 10- vzdelávanie, 11-Hotely, kaviarne a reštaurácie, 12‑Rozličné tovary a služby

Vypracoval: NPPC – VÚEPP

Štruktúra spotrebných výdavkov slovenských domácností sa v priebehu analyzovaného obdobia výrazne nemenila. Presun spotrebných výdavkov od základných potrieb (potraviny, bývanie) na také ako využitie voľného času, doprava, cestovanie a pod., pozorovaný v krajinách EÚ‑15, sa v SR neprejavuje, vyskytuje sa len v nízkom počte lepšie situovaných domácností.

**Úroveň spotreby potravín**

V roku 2018 medziročne vzrástla spotreba mäsa v hodnote na kosti o 1,7  kg. Spotreba hovädzieho mäsa zostala na úrovni predchádzajúceho roka, čo je negatívne vzhľadom na odporúčané dávky potravín (ODP), keďže jeho spotreba je dlhodobo nízka a hlboko pod hodnotou ODP. Spotreba hydiny vzrástla o 1,9 kg na 22,1 kg. Spotreba bravčového mäsa klesla o 0,1 kg na 35,8 kg na osobu.

Negatívnym trendom je pokles spotreby mlieka a mliečnych výrobkov o 2,5 kg a obilnín v hodnote múky o 1,1 kg na osobu. Naopak, pozitívnym javom je nárast spotreby zeleniny o 3,8 kg, ovocia o 2,0 kg a zemiakov o 1,0 kg a na osobu. Spotreba rýb zostala na úrovni predchádzajúceho roka.

Tab. 25 **Spotreba vybraných druhov potravín na obyvateľa v SR,** v kg na osobu a rok

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Druh potravín | Skutočnosť | | | | | Rozdiel 2018-17 | ODP 3) | Prípustný interval rac. spotreby |
| **2010** | **2015** | **2016** | **2017** | **2018**  **predbež.**  **údaje** |
| Mäso v hodn. na kosti | 55,8 | 50,6 | 58,4 | 62,8 | 64,5 | 1,7 | 57,3 | 51,6-63,0 |
| Ryby | 5,1 | 5,3 | 5,1 | 5,5 | 5,5 | 0,0 | 6,0 |  |
| Mlieko a mliečne výrobky | 162,8 | 169,2 | 176,2 | 174,6 | 172,1 | -2,5 | 220,0 | 206,0-240,0 |
| Obilniny v hodn. múky | 80,3 | 81,2 | 78,9 | 78,0 | 76,9 | -1,1 | 98,5 | 94,0-103,0 |
| Tuky spolu | 23,1 | 21,1 | 22,1 | 22,0 | 21,7 | -0,3 | 22,0 | 19,8-23,1 |
| Zemiaky | 47,6 | 48,9 | 47,7 | 48,9 | 49,9 | 1,0 | 80,6 | 76,3-84,9 |
| Strukoviny | 1,6 | 1,5 | 1,7 | 1,6 | 1,5 | -0,1 | 2,6 | 2,1-3,2 |
| Zelenina 1) | 94,6 | 100,9 | 108,2 | 103,3 | 107,1 | 3,8 | 127,9 | 116,9-138,9 |
| Ovocie 2) | 53,6 | 65,7 | 60,4 | 62,4 | 64,4 | 2,0 | 96,7 | 86,7-106,7 |

Prameň: ŠÚ SR, údaj za rok 2018 = predbežný údaj ŠÚ SR

1) zelenina a zeleninové výrobky v hodnote čerstvej

2) ovocie a ovocné výrobky spolu v hodnote čerstvého sú bez spotreby orechov

3) ODP = odporúčaná dávka potravín

Vypracoval: NPPC - VÚEPP

Graf 23 **Porovnanie spotreby vybraných druhov potravín v SR s odporúčanými dávkami potravín (ODP) za rok 2018**

Prameň: ŠÚ SR, údaje za rok 2018 – odhad ŠÚ SR, prepočty NPPC-VÚEPP

Vypracoval: NPPC – VÚEPP

Podľa predbežných údajov ŠÚ SR o spotrebe potravín nadmerná spotreba, čiže konzumácia vyššia ako sú odporúčané výživové dávky potravín, bola zistená pri bravčovom mäse a hydine, kde spotreba prevyšuje ODP o 61,3 % a 47,3 %. Nedostatočná spotreba, v dôsledku nižšej konzumácie ako sú odporúčané výživové dávky potravín, bola hlavne v prípade hovädzieho mäsa (nižšia o 70,1 %), ale i strukovín, ovocia a zeleniny.

Spotreba mäsa na osobu v SR je podľa posledných dostupných údajov, v porovnaní s najbližšími štátmi najnižšia a od roku 1990 má klesajúci trend. Najviac mäsa spolu sa spotrebovalo v Nemecku, Rakúsku a Česku.

Tab.26 **Spotreba mäsa vo vybraných krajinách EÚ,** v kg na osobu a rok

|  |  |  |  |  |  |
| --- | --- | --- | --- | --- | --- |
| **Druh potravín** | **Česko**  **rok 2017** | **Nemecko**  **rok 2016** | **Poľsko**  **rok 2017** | **Rakúsko**  **rok 2016** | **Slovensko**  **2017** |
| Mäso spolu | 80,3 | 87,8 | 74,6 | 96,9 | 62,8 |
| - hovädzie, teľacie | 8,4 | 14 | 3,2 | 17,9 | 5,2 |
| - bravčové | 42,3 | 50,1 | 38,2 | 54,2 | 35,9 |
| - hydina | 27,3 | 20,9 | 27,6 | 21,6 | 20,2 |

Prameň: ŠÚ SR, Eurostat, Česká republika v číslech 2017 - ČSÚ, StatistischesJahrbuch 2017,

StatisticalYearbook of Agriculture 2017 – CentralStatistical Office Poland, Gruner Bericht 2018, Osterreich.

Vypracoval: NPPC - VÚEPP

Podrobnejší prehľad o vývoji spotreby potravín je uvedený v tabuľke  29 v Prílohe 9.

### **3.5. Bezpečnosť a kvalita potravín**

Orgánmi úradnej kontroly potravín v SR sú orgány Štátnej veterinárnej a potravinovej správy SR a orgány štátnej správy v oblasti verejného zdravotníctva. Úradná kontrola potravín sa v SR vykonáva v zmysle zákona NR SR č. 152/1995 Z. z. o potravinách v znení neskorších predpisov v prípade surovín a potravín rastlinného a živočíšneho pôvodu, zákona č. 39/2007 Z. z. o veterinárnej starostlivosti v znení neskorších predpisov v prípade produktov živočíšneho pôvodu a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov. Hlavným cieľom úradných kontrol potravín bolo overovanie dodržiavania právnych predpisov na zabezpečenie eliminácie nedostatkov u potravín vyrobených na našom území, zabránenie vstupu rizikových potravín z tretích krajín, ako i odhaľovanie zavádzania a klamania spotrebiteľov a falšovanie potravín tak, aby bola zabezpečená ochrana zdravia ľudí a záujmov spotrebiteľov EÚ.

**Štátne veterinárne a potravinové ústavy** analyzovali a vyhodnotili v roku 2018 v **komoditách výrobkov rastlinného pôvodu 6 537 vzoriek, z ktorých 263 (4,0 %)** nevyhovelo požiadavkám Potravinového kódexu SR alebo iným záväzným právnym predpisom v označovaní (19,4 %), v senzorických ukazovateľoch (6,6 %), vo fyzikálno – chemických ukazovateľoch (4,0 %), v označovaní alergénov (2,0 %), v prídavných látkach (1,6 %), v kontaminantoch (0,4 %) a v mikrobiologických ukazovateľoch (0,3 %). **V komoditách výrobkov živočíšneho pôvodu analyzovali a vyhodnotili 6 057 vzoriek, z ktorých 200 (3,3 %)** nevyhovelo požiadavkám Potravinového kódexu SR alebo iným záväzným právnym predpisom v senzorických ukazovateľoch (8,4 %), v označovaní (4,6 %), vo fyzikálno–chemických ukazovateľoch (4,2 %),v mikrobiologických ukazovateľoch (2,9 %), v osobitných prísadách – NaCl (2,3 %), v kontaminantoch (1,3 %), v označovaní alergénov (0,7 %), a v prídavných látkach (0,1 %).

**Orgány verejného zdravotníctva v Slovenskej republike** v roku 2018 analyzovali a vyhodnotili **12 922 vzoriek** potravín vzoriek potravín, pokrmov, prídavných látok do potravín a materiálov určených na styk s potravinami. Z uvedeného počtu bolo vyšetrených 6 503 vzoriek hotových pokrmov, vrátane pokrmov rýchleho občerstvenia.

Z celkového počtu vyšetrených vzoriek bolo **celkovo nevyhovujúcich 938 vzoriek, čo predstavovalo 7,3 %.** Celkovo najvyššie percento nevyhovujúcich vzoriek v porovnaní s ostatnými vzorkami potravín bolo zaznamenaných v prípade nealkoholických nápojov (57,8 %), zmrzliny a dezertov (14,7 %), lahôdkarských výrobkov (14,1 %), pokrmov rýchleho občerstvenia (12,4 %) a vody vo watercooleroch (11,2 %). Išlo hlavne o mikrobiologicky nevyhovujúce vzorky, kde kontaminácia bola zistená v prípade 8,0 % vzoriek a z dôvodu chemickej kontaminácie nevyhovelo 0,7 % vzoriek potravín. Išlo najmä o prekročenia stanovených limitov pre prídavné látky.

Z hľadiska jednotlivých sektorov bolo najviac nedostatkov v maloobchode až u 3 548 objektov – 47,01%, oproti roku 2017 to je nepatrné zlepšenie o 1,69 %. Nedostatky sa týkali hlavne celkovej hygieny, predaja tovaru po dobe spotreby/minimálnej trvanlivosti, správnej výrobnej praxe a označovania výrobkov. V sektore služieb boli nedostatky u 2 616 objektov – 34,66%, čo predstavuje zhoršenie oproti roku 2017 o 2,13%, nedostatky sa týkali najmä celkovej hygieny, skladovania potravín a manipulácie s potravinami a v nesprávnom uplatňovaní zásad systému HACCP.

V súvislosti s kvalitou potravín rezort MPRV SR pracuje s dvoma systémami, a to „Značka kvality SK“ a „Politika kvality EÚ“.

V roku 2018 boli inšpektormi RVPS vykonané aj kontroly výrobkov, uchádzajúcich sa o udelenie **Značky kvality SK**, keďže podľa „Zásad posudzovania a udeľovania Značky kvality SK na poľnohospodárske produkty a potraviny“, vykonávajú kontrolu dodržiavania podmienok pre udeľovanie značky u registrovaných výrobkov orgány Štátnej veterinárnej a potravinovej správy Slovenskej republiky.

Pri kontrolách inšpektori zisťovali, či výrobok spĺňa všetky požiadavky uvedené v platných Zásadách Značky kvality SK, t. j. najmä či:

* výrobca spĺňa požiadavky zákona o potravinách, ako aj príslušnej národnej a európskej legislatívy vzťahujúcej sa k predmetnému výrobku,
* výrobok spĺňa parametre uvedené v technickej dokumentácii, ktorú výrobca ako prílohu predkladal k žiadosti o udelenie značky, inšpektori venovali osobitnú pozornosť posúdeniu údajov v kolónke „nadštandardné kvalitatívne vlastnosti“ ,
* výrobok spĺňa požiadavku na predpísané percentuálne zastúpenie surovín domáceho pôvodu,
* všetky fázy výrobného procesu sú uskutočňované na území Slovenskej republiky, s výnimkou surovín z dovozu.

Spolu bolo vykonaných 69 kontrol pred udelením, pri ktorých bolo skontrolovaných 287 výrobkov rastlinného a živočíšneho pôvodu.

Udelenie Značky kvality SK sa uskutočnilo v rámci výstav: Danubius-Gastro 2018 a Agrokomplex 2018, zároveň boli počas roka 2018 udeľované aj Značky kvality SK v mesiaci apríl 2018 a v mesiaci október 2018. Spolu v rámci roka 2018 bola pridelená Značka kvality SK 58 žiadateľom a 249 výrobkom rastlinného a živočíšneho pôvodu.

„Politika kvality EÚ“ je filozofia rozvoja kvality originálnych, tradičných poľnohospodárskych výrobkov a potravín a podpory kultúrnych tradícií a regiónov, v ktorých sa tieto výrobky vyrábajú. Systém bol vytvorený ako odpoveď na narastajúce falšovanie výrobkov a zneužívanie tradičných názvov, ktoré zaručovali dobrú povesť tradičných regionálnych výrobkov. Pod pojmom „Politika kvality EÚ“ sa rozumie zabezpečenie ochrany poľnohospodárskych výrobkov a potravín a podpora ich predaja. Tieto potraviny musia spĺňať určité kvalitatívne parametre, ktoré ich odlišujú od ostatných obdobných výrobkov svojimi presne definovanými požiadavkami na ich surovinové zloženie a technologický postup výroby. Európska únia v rámci Politiky kvality EÚ akceptuje, chráni, podporuje, registruje a kontroluje výrobky rozdelené do troch kategórií označených ako:

Chránené zemepisné označenie CHZO - (Protected geographical indication - PGI)

Chránené označenie pôvodu CHOP - (Protected designation of origin - PDO)

Zaručená tradičná špecialita ZTŠ - (Traditional speciality guaranteed - TSG)



Aktuálne má SR zapísaných 19 názvov výrobkov v Registri chránených označení Európskej komisie.

V roku 2018 bolo v obchodnej sieti vykonaných spolu 1271 úradných kontrol, pri ktorých boli skontrolované potraviny s chráneným označením. Spolu bolo prekontrolovaných 3148 výrobkov, z toho bolo 561 výrobkov s chráneným označením pôvodu, 2083 výrobkov s chráneným zemepisným označením a 504 výrobkov s označením zaručená tradičná špecialita. Tradične išlo najmä o výrobky z Českej republiky a zo Slovenska, potom výrobky vyrobené v Taliansku, Španielsku, Francúzsku, Grécku, Maďarsku a v iných krajinách. Pri uvedených kontrolách neboli zistené žiadne nedostatky.

### **3.6. Zahraničný obchod s poľnohospodárskymi a potravinárskymi výrobkami**

**Agropotravinársky zahraničný obchod SR v roku 2018**

Vývoj agropotravinárskeho zahraničného obchodu v roku 2018 pokračoval v intenciách predchádzajúceho roka. Hodnota celkového exportu SR sa medziročne zvýšila o 6,7 %, zároveň hodnota celkového dovozu sa zvýšila až o 7,8 %. V rovnakom období dynamika vývoja agropotravinárskeho obchodu vykázala obdobný trend. Medziročne sa zvýšil agropotravinársky import SR o 5,5 %, avšak hodnota vývozu sa znížila o 1,1 %. Vývoj tovarovej výmeny sa v konečnom dôsledku premietol do výslednej obchodnej bilancie. Hodnota pozitívnej bilancie celkového zahraničného obchodu, v dôsledku vyššej dynamiky rastu importu, sa medziročne znížila až o 591,6 mil. € (19,4 %). U agropotravinárskych komodít nárast hodnoty dovozu pri poklese vývozu spôsobil zvýšenie negatívnej obchodnej bilancie až o 266,2 mil. € (medziročný nárast až o 19,3 %) a celkové záporné saldo dosiahlo **– 1 648,1 mil. €**.

Tab. 27 **Vývoj zahraničného obchodu, v mil. €**

|  |  |  |  |  |  |  |
| --- | --- | --- | --- | --- | --- | --- |
| Ukazovateľ |  | Ø2013-2017 | 2017 | 20181 | Index  2018/ 2017 | Index 2018/Ø2013-2017 |
| Zahraničný obchod  za SR celkom  HS 01-99 | Vývoz | 68 273 | 74 757 | 79 786 | 106,7 | 116,9 |
| Dovoz | 64 482 | 71 706 | 77 326 | 107,8 | 119,9 |
| Obrat | 132 755 | 146 463 | 157 112 | 107,3 | 118,3 |
| Saldo | 3 790 | 3 051 | 2 460 | 80,6 | 64,9 |
| z toho:  agropotrav. sektor  za SR celkom  HS 01-24 | Vývoz | 2 886 | 2 852 | 2 820 | 98,9 | 97,7 |
| Dovoz | 3 974 | 4 234 | 4 468 | 105,5 | 112,4 |
| Obrat | 6 860 | 7 085 | 7 288 | 102,9 | 106,2 |
| Saldo | -1 089 | -1 382 | -1 648 | 119,3 | 151,4 |
| v tom: zahraničný obchod  agrosektoru SR s EÚ  HS 01-24 | Vývoz | 2 762 | 2 724 | 2 709 | 99,5 | 98,1 |
| Dovoz | 3 621 | 3 858 | 4 031 | 104,5 | 111,3 |
| Obrat | 6 384 | 6 581 | 6 741 | 102,4 | 105,6 |
| Saldo | -859 | -1 134 | -1 322 | 116,6 | 153,8 |

Prameň: Štatistický úrad SR, 1) Predbežné údaje (marec 2019)

Vypracoval: NPPC-VÚEPP

V roku 2018 bolo na Slovensko medziročne dovezených o 234,1 mil. € (5,5 %) viac poľnohospodárskych a potravinárskych výrobkov.

Medziročne sa zvýšil dovoz hydinového mäsa o 52,4 mil. € (52,2 %), piva o 26,2 mil. € (47,1 %), ostatného spracovaného tabaku o 18,4 mil. € (420,7 %), vína o 16,0 mil. € (27,3 %), pekárskeho tovaru o 15,9 mil. € (9,4 %), kávy o 15,8 mil. € (11,3 %), sladených nealkoholických nápojov o 11,4 mil. € (9,3 %), čokolády o 10,6 mil. € (4,7 %) a citrusových plodov o 10,2 mil. € (17,8 %).

Na vývoj dovozu pozitívne vplýval najmä medziročný pokles importu bravčového mäsa o 11,6 mil. € (4,0 %), repkových semien o 10,7 mil. € (27,4 %), jedlých drobov o 9,1 mil. € (100,0 %), nešpecifikovaných živočíšnych produktov o 7,0 mil. € (100,0 %) a masla o 6,8 mil. € (10,4 %).

Vo výrobkovej štruktúre slovenského dovozu poľnohospodárskych a potravinárskych výrobkov mali prvenstvo finálne potravinárske výrobky a polotovary, ktoré na celkovom agrodovoze podľa poradia v roku 2018 obsadili prvých pätnásť priečok s nasledovným podielom: bravčové mäso 6,2 %, čokoláda 5,3 %, ostatné potravinové prípravky 4,2 %, pekársky tovar 4,2 %, syry a tvaroh 3,8 %, káva 3,5 %, hydinové mäso 3,4 %, cigarety 3,3 %, sladené nealkoholické nápoje 3,0 %, krmivá 2,9 %, párky, salámy 2,2 %, destiláty 1,9 %, konzervované mäso 1,9 % , pivo 1,8% a víno 1,7 % .

Vývoz poľnohospodárskych a potravinárskych výrobkov v roku 2018 dosiahol hodnotu 2 819,7 mil. € pri medziročnom poklese o 32,1 mil. € (1,1 %).

Rozhodujúci podiel na znížení hodnoty agropotravinárskeho vývozu mal pokles exportu kukurice o 39,1 mil. € (33,8 %), repného cukru o 24,8 mil. € (39,8 %), živých ošípaných o 20,5 mil. € (23,9 %), ostatných cukrov o 15,0 mil. € (17,7 %), živého hovädzieho dobytka o 11,9 mil. € (16,2 %), pšenice o 11,8 mil. € (6,0 %), kávy o 11,3 mil. € (7,6 %), tekutého mlieka a smotany o 11,0 mil. € (11,9 %) a slnečnicových semien o 8,0 mil. € (9,3 %).

Na druhej strane sa zo SR medziročne vyviezlo viac hydinového mäsa o 31,4 mil. € (76,7 %), repkových semien o 20,1 mil. € (25,5 %), bravčového mäsa o 9,3 mil. € (38,6 %), polievok a bujónov o 9,2 mil. € (24,7 %), sladených nealkoholických nápojov o 7,5 mil. € (36,2 %), destilátov o 7,3 mil. € (29,0 %), vína o 6,9 mil. € (27,3 %) a syrov o 6,4 mil. € (5,1 %).

V rámci výrobkovej štruktúry v roku 2018, napriek medziročnému poklesu hodnoty exportu o 1,6 %, bola čokoláda s podielom 7,4 % na celkovom vývoze najvýznamnejšou komoditou slovenského agrárneho vývozu. Napriek medziročnému poklesu hodnoty exportu o 6,0 %, resp. o 7,6 %, si pšenica s podielom 6,5 % a káva s podielom 4,9 % upevnili postavenie v štruktúre exportu SR. Syry a tvaroh, rôzne potravinové prípravky a repkové semená s podielom 4,6 %, 4,5 %, resp. 3,5 % sa zaraďujú medzi najvýznamnejšie komodity v rámci štruktúry exportu SR. Medzi proexportne orientované komodity slovenského agropotravinárskeho vývozu patril komodity s nasledovným podielom na celkovom agrovývoze SR: pekársky tovar 3,5 %, tekuté mlieko a smotana 2,9 %, cukrovinky 2,8 %, slnečnicové semená 2,7 %, slad 2,7 %, kukurica 2,7 %, hydinové mäso 2,6 %, ostatné cukry 2,5 % a živé ošípané 2,3 %. Z uvedených pätnástich najvýznamnejších exportných komodít deväť predstavuje finálne potravinárske výrobky a polotovary (celkovo 35,6 % na celkovom agrovývoze), pričom ďalších šesť s celkovým podielom 20,7 % na agrovývoze SR predstavujú prvotné poľnohospodárske suroviny.

Oživenie tovarovej výmeny sa prejavilo nielen vo vývoji zahraničného obchodu SR s poľnohospodárskymi, ale aj spracovanými potravinárskymi výrobkami.

V roku 2018 boli do SR dovezené poľnohospodárske výrobky v celkovej hodnote 957,1 mil. €, tzn. medziročný nárast o 32,1 mil. € (3,5 %). Z tejto hodnoty predstavoval dovoz nahraditeľných poľnohospodárskych výrobkov 70,0 % (v roku 2017 71,1 %). V rovnakom období sme uvedené výrobky vyviezli za 898,1 mil. €, čo je až o 70,7 mil. € (7,3 %) menej ako v roku 2017.

Medziročný pokles exportu poľnohospodárskych výrobkov sa negatívne premietol do obchodnej bilancie. Pokiaľ v roku 2017 zahraničná obchodná výmena s poľnohospodárskymi výrobkami vygenerovala prebytok 43,7 mil. €, v roku 2018 to bol už deficit na úrovni 59,0 mil. €. V tovarovo-obchodnej výmene s nahraditeľnými poľnohospodárskymi výrobkami dosiahla SR aktívnu obchodnú bilanciu; v roku 2017 na úrovni 225,3 mil. €, v roku 2018 na úrovni 137,3 mil. € (celkový pokles až o 39,1 %). Napriek medziročnému nárastu dovozu sa zahraničný obchod s poľnohospodárskymi výrobkami vyvíja pre SR priaznivo, nakoľko export u nás pestovaných poľnohospodárskych komodít mierneho pásma dokázal nielen v plnej miere eliminovať negatívnu obchodnú bilanciu s tzv. nenahraditeľnými komoditami, ale aj vygenerovať prebytok bilancie.

Nepriaznivá situácia pretrváva v zahraničnom obchode SR s potravinárskymi výrobkami, nakoľko v roku 2018 až 96,4 % (v roku 2017 dokonca 103,2 %) celkového agropotravinárskeho salda vygenerovali práve finálne potravinárske polotovary a výrobky. V roku 2018 boli do SR dovezené potravinárske výrobky celkovo za 3 510,8 mil. € (medziročne nárast o 6,1 %), z čoho až 79,1 % (v roku 2017 78,9 %) predstavoval dovoz nahraditeľných potravinárskych výrobkov. V sledovanom období sa hodnota vývozu potravinárskych výrobkov mierne zvýšila. V roku 2018 boli uvedené výrobky umiestnené na zahraničných trhoch v celkovej hodnote 1 921,6 mil. €, čo je o 2,0 % viac ako v roku 2017. Z uvedenej hodnoty až 85,3 % predstavoval vývoz nahraditeľných potravinárskych výrobkov (v roku 2017 85,0 %). Pokiaľ v roku 2017 spracovateľský priemysel vygeneroval negatívne saldo 1 425,6 mil. € (z toho 70,8 % pripadá na nahraditeľné komodity), v roku 2018 v dôsledku výraznejšieho nárastu hodnoty importu sa negatívne saldo zvýšilo až na úroveň 1 589,1 mil. €, t.j. o 163,5 mil. €, resp. o 11,5 % (z toho 71,6 % pripadá na nahraditeľné výrobky).

Agropotravinársky zahraničný obchod SR je jednoznačne **orientovaný na členské krajiny EÚ.** Orientáciu zahraničného agropotravinárskeho obchodu SR na krajiny Európskej únie zvýrazňuje fakt, že dovoz z krajín EÚ-28 v roku 2018 dosiahol 90,2 % (v roku 2017 91,1 %) z celkového dovozu SR a vývoz do krajín EÚ-28 sa podieľal na celkovom agropotravinárskom vývoze SR 96,1%-mi (v roku 2017 95,5 %-mi).

**Saldo zahranično-obchodnej výmeny medzi SR a členskými krajinami EÚ (EÚ-28) za rok 2018 dosiahlo zápornú hodnotu -1 321,9 mil. €,** čo v porovnaní s rokom 2017 predstavuje jeho nárast o 188,0 mil. € (16,6 %). Negatívny nárast záporného salda bol spôsobený medziročným zvýšením hodnoty dovozu poľnohospodárskych a potravinárskych výrobkov do SR z krajín EÚ-28 až o 173,8 mil. € (4,5 %), pričom za rovnaké obdobie sa súčasne znížila hodnota vývozu o 14,3 mil. € (0,5 %).

**S ostatnými, nečlenskými krajinami EÚ, tzv. tretími krajinami SR, vykázala za rok 2018 záporné saldo – 326,2 mil. €.** Pasívne saldo SR s tretími krajinami, hlavne v dôsledku negatívneho vývoja obchodnej bilancie s krajinami SNŠ, sa medziročne výrazne prehĺbilo až o 78,2 mil. € (31,5 %). V roku 2018 boli do tretích krajín vyvezené poľnohospodárske a potravinárske výrobky v celkovej hodnote 110,2 mil. €, čo bolo o 17,8 mil. € (13,1 %) menej ako v predchádzajúcom roku. Na druhej strane boli do SR z nečlenských krajín EÚ dovezené agropotravinárske výrobky za 436,4 mil. €, čo v porovnaní s rokom 2017 bolo až o 60,4 mil. € viac (16,1 %).

V skladbe dovozu z tretích krajín prevládajú hlavne nenahraditeľné výrobky, ktoré v našich podmienkach nie je možné produkovať: jedlé ovocie a orechy, mäso, kakaové prípravky, rôzne potravinové prípravky, nápoje a liehoviny, ryby a výrobky z rýb, prípravky zo zeleniny a ovocia, káva, čaj a korenie, a zelenina. Vývoz SR do tretích krajín sa orientuje prevažne na potravinárske polotovary a výrobky: živé zvieratá, rôzne potravinové prípravky, mlieko a mliečne výrobky, nápoje a liehoviny, cukor a cukrovinky, krmivá a prípravky z obilia a mlieka.

Z trhov tretích krajín bola SR buď vytláčaná konkurenciou, alebo export bol nahradený licenčnou výrobou, príp. obmedzená domáca produkcia neumožnila našu expanziu. Avšak údaje colnej štatistiky nám neumožňujú exaktne identifikovať a kvantifikovať reimporty a reexporty poľnohospodárskych a potravinárskych výrobkov, či už vo vzťahu k EÚ alebo voči tretím krajinám.

Podrobnejšie údaje o zahraničnom obchode sú uvedené v tabuľkách 30-32 v prílohe 9.

# **Výrobné vstupy do poľnohospodárstva a potravinárstva.**

### **4.1 Vstupy do poľnohospodárstva**

**Fixný kapitál v poľnohospodárstve**

Poľnohospodárske podniky aj v roku 2018 zabezpečili obnovu majetku investíciami 383 mil. €. Tvorba hrubého fixného kapitálu sa medziročne znížila o 14,7 % (65,8 mil. €). Okrem kultivovaných biologických zdrojov (1,3 %), produktov duševného vlastníctva (37,2 %) klesli investície do všetkých zložiek hrubého fixného kapitálu, najmä do budov a stavieb (29,1 %) a dopravných zariadení (21,4 %). V štruktúre investovaného hrubého fixného kapitálu v roku 2018 dominovali stroje a zariadenia (45,8 %), budovy a stavby (25,0 %) a dopravné zariadenia (16,6 %). Nižší podiel predstavovali kultivované biologické zdroje (11,9 %) a najnižší produkty duševného vlastníctva, ktoré sa na celkovom hrubom fixnom kapitále podieľali len (0,6 %).

V porovnaní s priemerom rokov 2013-2017 sa tvorba hrubého fixného kapitálu v roku 2018 mierne zvýšila (0,7 %) a to najmä nárastom investícií do strojov a zariadení (13,2 %). Nárast tvorby hrubého fixného kapitálu, je dôsledkom štrukturálnych zmien vo výrobných programoch poľnohospodárskych podnikov (orientácia na rastlinnú výrobu, olejniny, nové technológie a modernizácia).

Hrubý stav dlhodobého majetku dosiahol 12 509 mil. €, čo bolo medziročne viac o 530 mil. € (4,4 %). Čistý stav majetku sa zvýšil (3,6 %) na úroveň 7 835 mil. € a opotrebovanosť dosiahla 37,4 %.

Vývoj hrubého a čistého stavu majetku, tvorba hrubého fixného kapitálu a jeho štruktúra v poľnohospodárstve sú uvedené v tabuľke 38 v Prílohe 9.

Tab. 28 **Tvorba hrubého fixného kapitálu v poľnohospodárstve,** v tis. €, b.c.

|  |  |  |  |  |  |
| --- | --- | --- | --- | --- | --- |
| Ukazovateľ | Ø 2013‑17 | 2017 1) | 2018 2) | Index  2018/17 | Index  2018/  Ø 2013-17 |
|
| Tvorba hrubého fixného kapitálu | 380 472 | 448 843 | 383 012 | 85,3 | 100,7 |
| v tom:  - budovy a stavby, vr. budov na býv. | 107 874 | 135 220 | 95 935 | 70,9 | 88,9 |
| z toho budovy na bývanie | 2 748 | 350 | -250 | -71,4 | -9,1 |
| - stroje a zariadenia | 155 038 | 186 054 | 175 535 | 94,3 | 113,2 |
| z toho ostat. stroje a zariadenia | 150 693 | 180 544 | 166 379 | 92,2 | 110,4 |
| - dopravné zariadenia | 63 771 | 80 809 | 63 551 | 78,6 | 99,7 |
| - kultivované biologické zdroje | 51 278 | 45 076 | 45 681 | 101,3 | 89,1 |
| - produkty duševného vlastníctva | 2 512 | 1 684 | 2 310 | 137,2 | 92,0 |

Prameň: ŠÚ SR, 1)Predbežné údaje , 2)Údajezo štvrťročných predbežných podkladov

Vypracoval: NPPC-VÚEPP

Graf 24 **Vývoj hrubého a čistého stavu majetku a THFK**

Prameň: ŠÚ SR, udaj za rok 2018 o hrubom a čistom dlhodobom majetku nie je k dispozícii

Vypracoval: NPPC-VÚEPP

**Spotreba vstupov**

**Spotreba priemyselných hnojív** obsahujúcich NPK živiny v roku 2017 bola na úrovni 536 tis. t, čo bolo o 28 tis. t viac ako v roku 2016. Spotreba čistých živín v prepočte na hektár poľnohospodárskej pôdy dosiahla 101,8 kg NPK/ha, teda o 1,1kg/ha menej ako v roku 2016.

Spotreba hnojív bola aplikovaná na výmere 1 605,8 tis. ha poľnohospodárskej pôdy, čo je 83,7 % celkovej poľnohospodársky využitej pôdy. Pri zabezpečovaní výživy bola dusíkatá výživa uprednostňovaná pred fosforečnou a draselnou. Spotreba dusíka predstavovala 76,3 kg/ha, spotreba oxidu fosforečného bola 14,5 kg/ha a spotreba oxidu draselného tvorila 11,0 kg/ha.

V roku 2017 úroveň hnojenia bola sústredená najmä pri zemiakoch, repke olejnej a pri ozimnej pšenici. Pri zvyšných plodinách bola úroveň NPK výživy nižšia. Deficit výživy sa vyskytol pri jarnom jačmeni, kukurici na zrno, cukrovej repe a pri slnečnici.

Spotreba priemyselných hnojív je uvedená v tabuľke 37 v Prílohe 9.

Graf 25 **Vývoj deficitu živín NPK na hnojenej výmere (kg/ha)**

|  |
| --- |
| Prameň: ÚKSÚP |
| Vypracoval: NPPC-ÚEPP |

V roku 2017 objem všetkých druhov **chemických prípravkov použitých na ochranu rastlín** medziročne vzrástol. Spolu sa použilo 5 212 t pesticídov (nárast o 13,4 % v porovnaní s rokom 2016). Z tohto objemu tvorili herbicídy 2 546 t (48,8 %), čo bolo medziročne viac o 10,2 %. Z herbicídov sa najviac použili amidy (15,2 %), fenoxykyseliny (9,4 %) a dinitrianilíny (7,4 %).

Objem použitých fungicídov tvoril 1 169 t, čo bolo 22,4 % z celkových použitých pesticídov. Nárast oproti roku 2016 predstavoval 17,1 %. Viac ako polovicu použitých fungicídov (53,5 %) tvorili tiazoly a diazoly. Insekticídy predstavovali 7,5 % z pesticídov a na ochranu rastlín a použilo sa ich 390 t, čo bolo medziročne viac o 22,6 %.

Ostatné ochranné prípravky (fungicídne moridlá, insekticídne moridlá, rodenticídy a iné pípravky) tvorili 21,2 % z použitých pesticídov. Použité insekticídne moridlá tvorili 24,1 % z tejto skupiny, fungicídne moridlá predstavovali 12,1 % a v najmenšej miere boli použité rodenticídy (1,8 %). Spotreba iných prípravkov tvorila 62,1 % z ostatných ochranných prípravkov. V najväčšom objeme boli použité morforegulačné prípravky (56,2 % z iných prípravkov), desikanty a defolianty (21,5 %) a aditíva a špeciálne látky (10,7 %).

Graf. 26 **Vývoj spotreby prípravkov na ochranu rastlín (t)**

|  |
| --- |
| Prameň: ÚKSÚP |
| Vypracoval NPPC-VÚEPP |

**Spotreba osív a sadív** u vybraných plodín celkom (pšenica, raž, jačmeň, ovos, kukurica, hrach, repka olejná a sója) v roku 2018 v porovnaní s rokom 2017 vzrástla o 5 993 t (5,2 %) a dosiahla objem 122 048 t.

Najvýraznejšie zvýšenie spotreby mali osivá raže (26,1 %), menej vzrástla spotreba u osív pšenice (7,8 %), sóje (4,2 %), jačmeňa (2,9 %) a repky (2,7 %). Zvýšenie spotreby osiva súvisí s medziročným zvýšením osevných plôch.

Zníženie spotreby osiva a sadiva bolo zaznamenané u ovsa (11,4 %), hrachu (9,6 %) a kukurici (7,6  %). Tieto plodiny sa v roku 2018 vysiali na menšej ploche ako v roku 2017.

Graf 27 **Vývoj spotreby osív a sadív (t)**

 Prameň: ŠÚ SR

Vypracoval NPPC-VÚEPP

Spotreba kompletných kŕmnych zmesí (KKZ) spolu v roku 2018 medziročne klesla o 7,9 % a dosiahla objem 628,1 tis. t. Zníženie spotreby kŕmnych zmesí sa prejavilo u všetkých skupín zvierat, s výnimkou hovädzieho dobytka, kde sa zvýšila spotreba o 0,1 % na 191,8 tis. t, čomu zodpovedá  zvýšenie stavu hovädzieho dobytka o 0,5 %.

I keď sa zvýšil stav ošípaných o 2,1 %, spotreba kŕmnych zmesí pre ne klesla o 9,23 % na 216,6 tis. t. Podobný výsledok bol dosiahnutý u hydiny, kde sa stav zvýšil o 5,3 %, ale spotreba kŕmnych zmesí klesla o 11,35 % na 208,7 tis. t.

Stav oviec dosiahol medziročný pokles o 3,9 % a spotreba kŕmnych zmesí  oviec klesla o 16,26 % na 4,5 tis. t. Spotreba ostatných kŕmnych zmesí klesla o 40,37 % na 7,0 tis. t. Znížená bola spotreba u králikov (64,3 %) a u bažantov (43,17 %), no u koní, ktorých počet vzrástol o 15,6 %, sa spotreba krmiva zvýšila o 38,53 %.

Graf 28 **Vývoj spotreby KKZ pre jednotlivé druhy zvierat (tis. t)**



Prameň: MPRV SR

Vypracoval: NPPC-VÚEPP

V roku 2018 spotreba kŕmnych surovín na výrobu KKZ spolu zaznamenala po troch rokoch poklesu nárast o 8,7 % na objem 713 435 tis. t. Zvýšenie spotreby surovín bola u zrnín (10,8 % na 469 066 t), extrahovaných šrotov a výliskov (9,4 % na 161 739 t), produktov živočíšneho pôvodu (+18,6 % na 6 839 t), minerálnych doplnkov (12,1 % na 28 447 t) a u premixov (20,6 % na 16 274 t). Spotreba sa znížila u mlynských krmív (6,2 % na 16 296 t), sušených produktov potravinárskeho priemyslu (19,5 % na 9 161 t) a ostatných kŕmnych surovín (52,8 % na 5 613 t). Zo zrnín bola najviac zvýšená spotreba kukurice (45,5 %) a tritikale (15,0  %). Spotreba raže výrazne klesla (60,3 %). Spotreba všetkých druhov extrahovaných šrotov (sójový, repkový a slnečnicový) sa zvýšila. U produktov živočíšneho pôvodu sa najviac zvýšila spotreba rybej múčky (15,2 %), naopak najvýraznejšie sa znížila spotreba sušenej srvátky (22,4 %). Z mlynských krmív najviac klesla spotreba pšeničnej múky kŕmnej (22,9 %) a spotreba otrúb (5,2 %). Zo sušených produktov potravinárskeho priemyslu výrazne klesla spotreba sladového kvetu (48 %), naopak výrazne sa zvýšila spotreba sušeného pivovarského mláta (86,9 %).

Graf 29 **Vývoj spotreby kŕmnych surovín na výrobu KKZ (t)**

Prameň: MPRV SR

Vypracoval: NPPC-VÚEPP

**Kapacity poľnohospodárskych objektov**

V období rokov 2016 až 2018 pokračoval trend znižovania počtu hovädzieho dobytka na Slovensku, podľa ŠÚ SR klesol o ďalších 1,6 %. Rovnako došlo aj k zníženiu počtu ustajňovacích objektov pre hovädzí dobytok o 0,4 % a priemerný počet HD (67 ks) na 1 objekt klesol o 1,3 %. Zaznamenali sme však mierny nárast počtu kráv o 0,3 %, ale zároveň aj úbytok ustajňovacích objektov o 1,7 % a následné zvyšovanie priemerného počtu kráv na jeden ustajňovací objekt. V roku 2018 bol prírastok počtu ošípaných (7,0 %) takmer rovný predošlému poklesu, kým počet objektov na ich ustajnenie klesol o 10,1 % a došlo k zvýšeniu priemerného počtu ošípaných (289 ks) na jeden objekt o 19,1 %. Počet hydiny stúpol o 15,9 % a bol zaznamenaný nárast priemerného počtu hydiny (16 977 ks) na jeden objekt (27,1 %), z dôvodu poklesu počtu objektov na ich chov. Bol zistený úbytok počtu oviec, ale stúpol počet objektov o 0,5 % ako aj kapacít o 25,5 %.

Pri skladoch určených pre uskladnenie poľnohospodárskych produktov, môžeme jednoznačne uviesť zvyšujúci sa počet objektov pre uskladnenie obilnín o 1,1 % a ovocia o 2,2 %. Počet skladov do roku 2018 klesol v prípade zemiakov (1,2 %) a zeleniny (6,0 %) a pozorovali sme nárast priemernej kapacity na jeden skladovací objekt. Zaznamenali sme stúpajúcu kapacitu objektov pri obilninách o 0,1 % , zemiakoch o 9,1 %, ovocí o 5,3 % a zelenine o 7,4 %. Počet silážnych priestorov klesol o 2,4 % a znížená bola aj ich kapacita o 6,2 %.

Tab.29  **Ustajňovacie objekty a sklady v rokoch 2016 a 2018**

|  |  |  |  |  |  |  |
| --- | --- | --- | --- | --- | --- | --- |
| Ustajňovacie objekty pre: | Počet objektov | | Index 2018/2016 | Kapacita (ks) | | Index 2018/2016 |
| **2016** | **2018** | **2016** | **2018** |
| hovädzí dobytok | 6 579 | 6 555 | 99,64 | 670 053 | 657 629 | 98,15 |
| ošípané | 2 416 | 2 172 | 89,90 | 868 050 | 851 035 | 98,04 |
| hydinu | 908 | 828 | 91,19 | 25 425 553 | 25 402 726 | 99,91 |
| ovce | 1 630 | 1 638 | 100,49 | 444 236 | 557 658 | 125,53 |
| Sklady pre: | **Počet objektov** | | **Index 2018/2016** | **Kapacita (t)** | | **Index 2018/2016** |
| **2016** | **2018** | **2016** | **2018** |
| obilniny | 5 030 | 5 085 | 101,09 | 3 777 397 | 3 779 459 | 100,05 |
| zemiaky | 499 | 493 | 98,80 | 164 886 | 179 890 | 109,10 |
| ovocie | 93 | 95 | 102,15 | 42 826 | 45 077 | 105,26 |
| zeleninu | 100 | 94 | 94,00 | 42 984 | 46 162 | 107,39 |
|  | **Počet objektov** | | **Index 2016/2014** | **Kapacita (m3)** | | **Index 2016/2014** |
| **2016** | **2018** | **2016** | **2018** |
| silážne priestory | 2 367 | 2 310 | 97,59 | 5 207 647 | 4 885 478 | 93,81 |

Prameň: ŠÚ SR – Súpis hospodárskych zvierat

Vypracoval: NPPC – VÚEPP

**Mechanizácia**

V roku 2018 bola vypracovaná úloha odbornej pomoci „Informačný systém o vybavenosti poľnohospodárstva Slovenskej republiky strojovou technikou“, v rámci ktorej bola uskutočnená inventarizácia používaných strojov v poľnohospodárskej prvovýrobe na Slovensku.

Z uvedenej inventarizácie vyplýva, že poľnohospodárske podniky v rastlinnej aj živočíšnej výrobe disponujú najmä starými strojmi, ktoré mali 12 rokov a viac. Podiel týchto strojov bol 50 % v rastlinnej aj živočíšnej výrobe. Obnova strojov sa v porovnaní s výsledkami TSÚP Rovinka z predchádzajúcich rokov za posledné 4 roky mierne oživila. Nové stroje (do 4 rokov) boli v roku 2017 v rastlinnej výrobe zastúpené 14 % a v živočíšnej výrobe 17 %.

**Štátne závlahové systémy**

Na Slovensku bolo do roku 1989 vybudovaných 321 tis. ha vysokotlakových závlah poľnohospodárskej pôdy postrekom, čo technicky predstavuje 481 čerpacích staníc a 9 531 km podzemnej tlakovej rúrovej siete vyústenej hydrantmi na úrovni poľnohospodárskej pôdy. Budovali sa za účelom znižovania vlahového deficitu počas vegetačného obdobia a zabezpečenia stability poľnohospodárskej produkcie. Vzhľadom na aktualizáciu výmery spôsobenú, napr. zastavaním pri rozširovaní intravilánov obcí, výstavbou diaľnic, priemyselných a logistických parkov a pod., prišlo v priebehu rokov 2015 až 2018 k ďalšiemu zníženiu vybudovanej výmery o 1 492,19 ha. Výmera vybudovaných závlah k 31. 12. 2018 bola 318 474,27 ha.

Súčasný technický a technologický stav týchto štátnych zariadení a z neho vyplývajúca úroveň prevádzkyschopnosti je negatívne ovplyvnená predovšetkým skutočnosťou, že sa jedná o závlahové stavby vybudované pred niekoľkými desaťročiami, ako aj znižujúcimi sa požiadavkami na zavlažovanie poľnohospodárskych kultúr.

Tab. 30 **Aktuálny stav vybudovaných kapacít**

|  |  |  |
| --- | --- | --- |
| Závlahové kapacity | Výmera v ha | Čerpacích staníc |
| funkčné | 52 tis. ha | 62 |
| obmedzene funkčné | 93 tis. ha | 89 |
| nefunkčné | 173 tis. ha | 328 |

Prameň: Hydromeliorácie, š. p.

Vypracoval: NPPC – VÚEPP

Funkčné čerpacie závlahové stanice sú objekty, ktoré sú dlhodobo prenajaté a spravidla podľa potreby aj každoročne využívané nájomcami, ktorí im venujú patričnú starostlivosť. Ich rozhodujúca rastlinná produkcia je bez možnosti použitia týchto zariadení priamo ohrozená jednak z pohľadu dopestovaného objemu, ako aj jeho trhovej kvality.

Stavebné, strojové a technologické časti týchto objektov závlahových stavieb sú pravidelne opravované a udržiavané v rozhodujúcej miere z vlastných finančných prostriedkov nájomcov.

Obmedzene funkčné závlahové čerpacie stanice, resp. nimi tvorené závlahové technologické a prevádzkové celky predstavujú prípady, keď technický stav zariadenia a ním daná reálna prevádzkyschopnosť je negatívne ovplyvnená prirodzeným fyzickým opotrebením stavieb, ale predovšetkým technologickej časti. Takisto vandalizmus a krádeže majú negatívny vplyv na to, že pôvodne vybudovaná kapacita závlahovej stavby je obmedzená a jej obnova si  vyžaduje rekonštrukcie, resp. doplnenie niektorých technologických komponentov. Tieto opatrenia sú rozsahom a vecnou štruktúrou individuálne podľa aktuálneho stavu konkrétnej vodnej stavby. Všeobecne však platí, že sú náročné na finančné zdroje užívateľov.

Nefunkčné závlahové čerpacie stanice predstavujú zariadenia, ktorých stavebné a technologické častí sú značne opotrebené, poškodené vandalizmom alebo odcudzením do takej miery, že ich obnova je z pohľadu ekonomickej efektívnosti nereálna.

Hlavné závlahové zariadenia sú majetkom vo vlastníctve štátu a predstavujú v technickom vyjadrení melioračnú závlahovú kostru – odberné objekty, závlahové kanály a potrubné privádzače, podávacie a tlakové čerpacie stanice, podzemné potrubné rozvody závlahovej vody zakončené hydrantmi na povrchu poľnohospodársky využívanej pôdy. Na  hydranty si poľnohospodári môžu napojiť svoje povrchové zavlažovacie zariadenia – melioračný závlahový detail, ktorý je majetkom poľnohospodárskeho prvovýrobcu.

Od roku 2007 bolo možné využívať štátne závlahové zariadenia len formou prenájmu. Tieto kapacity boli ponúknuté záujemcom do prenájmu za symbolickú 1,- Sk (0,0332 €) za hektár zabudovanej zavlažiteľnej plochy konkrétnej závlahovej stavby s podmienkou, že nájomca ich bude v rámci prijateľného a zmluvne dohodnutého spôsobu využitia udržiavať a chrániť na vlastné náklady a takisto náklady na dodávku závlahovej vody si bude uhrádzať z vlastných zdrojov vo výške jeho skutočných nákladov.

Tento systém bol na základe požiadaviek poľnohospodárskej prvovýroby dohodnutý na viacerých rokovaniach zainteresovaných strán - poľnohospodárov, ministerstva a štátneho podniku Hydromeliorácie.

Rok 2015 bol prvým rokom, v ktorom sa výhradne uplatňovali jednotlivé zámery „Koncepcie revitalizácie hydromelioračných sústav na Slovensku“ (ďalej len „koncepcia“), ktorá bola spracovaná Ministerstvom pôdohospodárstva a rozvoja vidieka SR (ďalej len „MPRV SR“) a schválená vládou Slovenskej republiky dňa 20. 11. 2014.

Negatívnou zmenou sa z pohľadu nájomcov môže zdať zvýšenie ceny za prenájom štátnych závlahových zariadení na 3,00 až 6,00 € za 1 ha za rok. Cena za prenájom nie je určovaná z vybudovanej výmery závlah ako doteraz, ale z tzv. zavlažiteľnej výmery. Na základe aktuálneho stavu možno konštatovať, že celková zavlažiteľná výmera oproti zabudovanej prenajatej výmere v roku 2014, t. j. pred uplatnením koncepcie poklesla o takmer 65 %.

Tab. 31 **Rozsah prenajatých závlah ku koncu roka 2018 a 2017**

|  |  |  |  |  |  |  |  |
| --- | --- | --- | --- | --- | --- | --- | --- |
| Región | Prenajatá výmera v ha | | Index 2018/2017 | Počet prenajatých ČS | | Index 2018/2017 | Počet zmlúv |
| **2017** | **2018** | **2017** | **2018** | **2018** |
| Záhorie | 7 313 | 7 313 | 100,0 | 7 | 7 | 100,0 | 5 |
| Podunajsko | 17 114 | 19 176 | 112,0 | 63 | 64 | 101,6 | 49 |
| Dolné Považie | 15 988 | 16 113 | 100,8 | 34 | 35 | 102,9 | 27 |
| Horné Považie | 8 809 | 8 609 | 97,7 | 35 | 33 | 94,3 | 22 |
| Ponitrie | 2 389 | 2 389 | 100,0 | 24 | 24 | 100,0 | 15 |
| Pohronie a Poiplie | 2 691 | 2 691 | 100,0 | 10 | 10 | 100,0 | 10 |
| Bodrog Hornád | 117 | 117 | 99,9 | 1 | 1 | 100,0 | 2 |
| Spolu | **54 421** | **56 408** | **103,7** | **174** | **174** | **100,0** | **130** |

Prameň: Hydromeliorácie, š. p.

Vypracoval: NPPC - VÚEPP

Pri porovnaní postupného vývoja rozsahu prenajatých závlah za obdobie od roku 2007, odkedy je uplatňovaný jednotný spôsob využívania štátnych závlah prenájmom, je v priebehu jednotlivých rokov zrejmý pokles záujmu o ich prenájom, a tým aj využívanie podnikmi poľnohospodárskej prvovýroby.

Tab.32 **Vývoj rozsahu prenajatých závlah v SR**

|  |  |  |  |  |  |  |
| --- | --- | --- | --- | --- | --- | --- |
| Rok | 2007 | Ø 2013/2017 | 2017 | 2018 | Index 2018/2017 | Index 2018/Ø2013-2017 |
| Prenajatá výmera v ha | 226 548 | 100 090,7 | 54 421 | 56 408 | 103,6 | 56,4 |
| Neprenajatá výmera v ha | 94 746 | 220 054,3 | 264 627 | 262 067 | 99,0 | 119,1 |
| Celkom | **321 294** | **320 145,0** | **319 048** | **318 474** | **99,8** | **99,5** |

Prameň: Hydromeliorácie, š. p.

Vypracoval: NPPC – VÚEPP

Údaje v tabuľke dokumentujú, že za uvedené obdobie sa výmera prenajatých závlah znížila o 170,1 tis. ha, čo predstavuje z východiskového stavu prenájmu v roku 2007 zníženie o 75 %. Po uplatnení záverov koncepcie sa oproti roku 2014 prenajatá výmera znížila o 98,3 tis. ha, čo predstavuje zníženie o 63,5 %. Toto zníženie je zapríčinené zmenou spôsobu určovania prenajatej výmery v súlade s koncepciou – namiesto pôvodne spoplatnenej vybudovanej výmery (0,033 €/ha) sa spoplatňuje zavlažiteľná výmera, určená ako súčet výmer kultúrnych dielov s funkčným rozvodom závlahovej vody a záujmom o zavlažovanie. Pri uplatnení nového nájomného však výnosy štátneho podniku z prenájmu TPC HZZ významne narástli. Oproti roku 2014 ide o nárast z 88 tis. € na 145 tis. €.

Jedným z rozhodujúcich hodnotiacich ukazovateľov využitia prenajatých štátnych závlah je skutočný odber závlahovej vody týmito zariadeniami. Odbery závlahovej vody v sezóne 2018 podľa nahlásených objemov od nájomcov v jednotlivých regiónoch uvádza nasledovná tabuľka.

Tab. 33 **Odbery závlahovej vody v sezóne 2018**

|  |  |  |  |  |
| --- | --- | --- | --- | --- |
| Región | Skutočný odber vody v m3 | Zavlažovaná plocha v ha | Prenajatá výmera v ha (s odberom) | % využitia prenajatej výmery |
| Záhorie | 833 020 | 418 | 2 906,19 | 14,38 |
| Podunajsko | 2 213 279 | 2 646 | 12 312,11 | 21,49 |
| Dolné Považie | 8 170 194 | 7 049 | 14 738,30 | 47,83 |
| Horné Považie | 2 433 381 | 1 973 | 8 030,15 | 24,57 |
| Ponitrie | 313 480 | 344 | 1 077,64 | 31,92 |
| Pohronie a Poiplie | 1 081 474 | 1 276 | 2 216,91 | 57,56 |
| Bodrog Hornád | 26 048 | 18 | 116,87 | 15,4 |
| Spolu | **15 070 876** | **13 724** | **41 398,17** | **33,15** |

Prameň: Hydromeliorácie, š. p.

Vypracoval: NPPC – VÚEPP

Graf 30 **Vývoj odberov závlahovej vody za posledných 12 rokov:**

Prameň: Hydromeliorácie, š. p.

Vypracoval: NPPC - VÚEPP

V posledných 10 – 15 rokoch došlo k výrazným kvalitatívnym aj kvantitatívnym zmenám v druhoch a rozsahu zavlažovaných plodín. Poklesli plochy krmovín na ornej pôde a tie, ktoré sa zachovali, sa zavlažujú v minimálnom rozsahu. To isté platí aj o technických plodinách, kukurici a ostatných poľných plodinách.

Tento vývoj naznačuje skutočnosť, že závlahy využívajú v posledných rokoch predovšetkým pestovatelia intenzívnych plodín, ktoré sú na trhu oceňované v takej výške, že pri tvorby ceny je možné zahrnúť aj nie malé náklady na závlahovú vodu.

Pestovatelia bežných tržných poľných plodín alebo krmovín sú v súčasnej finančnej situácii z pohľadu nutných vyšších dodatočných nákladov na závlahy zrejme nútení z dôvodu sucha voliť radšej riziko nižšieho objemu a kvality úrody.

### **4.2 Investície do potravinárskeho priemyslu**

V odvetví výroby potravín, nápojov a tabakových výrobkov **tvorba hrubého fixného kapitálu (THFK)** v roku 2018 sa medziročne zvýšila o 12,7 % (32 mil. €) a dosiahla 283 mil. €.

Tab. 34 **Tvorba hrubého fixného kapitálu vo výrobe potravín, nápojov a tabakových výrobkov** v tis. €,  b.c.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ukazovateľ | Ø 2013‑17 | 2017 1) | 2018 2) | Index  2018/17 | Index  2018/ Ø 2013-17 | Zdroje zo zahraničia 2) | | |
| **2017 4)** | **2018 4)** | **Index**  **2018/17 4)** |
| Tvorba hrubého fixného kapitálu | 240 634 | 251 466 | 283 487 | 112,7 | 117,8 | 4 631,4 3) | 4 688,1 3) | 101,2 |
| v tom:  - budovy a stavby, vr. budov na býv. | 64 411 | 62 440 | 62 309 | 99,8 | 96,7 | 1 092,4 | 534,6 | 48,9 |
| z toho budovy na bývanie | 156 | -784 | 150 | - | 96,3 | - | - | - |
| - stroje a zariadenia | 139 093 | 150 460 | 182 478 | 121,3 | 131,2 | - | - | - |
| z toho ostat. stroje a zariadenia | 136 744 | 146 919 | 180 578 | 122,9 | 132,1 | 3 539,0 | 3 951,5 | 111,7 |
| - dopravné zariadenia | 20 637 | 28 763 | 27 238 | 94,7 | 132,0 | 0,0 | - | - |
| - kultivované biologické zdroje | 7 150 | 5 527 | 6 380 | 115,4 | 89,2 | - | - | - |
| - produkty duševného vlastníctva | 9 343 | 4 276 | 5 082 | 118,8 | 54,4 | 0,0 | 201,9 | - |

Prameň: ŠÚ SR

Vysvetlivky: 1) Predbežné údaje; 2) Údaje zo štvrťročných predbežných podkladov ŠÚ SR; 3) obstaranie dlhodobého majetku v obstarávacej cene za podniky NACE 10-12; 4) iba za podniky s počtom 20 a viac zamestnancov;

Vypracoval: NPPC-VÚEPP

V rámci štruktúry tvorby hrubého fixného kapitálu v roku 2018 najvyšší podiel tvorili stroje a zariadenia (64,4 %) a budovy a stavby (22,0 %) a dopravné zariadenia (9,6 %). Nižší podiel na štruktúre THFK predstavovali kultivované biologické zdroje (2,3 %) a produkty duševného vlastníctva (1,5 %).

Zo zahraničných zdrojov v roku 2018 do tvorby hrubého fixného kapitálu smerovali finančné prostriedky vo výške 1,65 %. Investície zo zahraničných zdrojov do THFK sa medziročne zvýšili o 1,2 % a boli použité na financovanie ostatných strojov a zariadení (84,3 %), do budov a stavieb (11,4 %) a do produktov duševného vlastníctva (4,3 %).

Stav hrubého dlhodobého[[15]](#footnote-15) majetku medziročne vzrástol o 3,4 % (o 260 mil. €) a jeho hodnota dosiahla 8 005 mil.  €. Čistý dlhodobý majetok sa zvýšil o 2,5 % (o 110 mil.  €) na úroveň 4 555 mil. €.

Vývoj dlhodobého hmotného a nehmotného majetku ako aj tvorba hrubého fixného kapitálu v potravinárstve sú uvedené v tabuľke 38 v Prílohe 9.

Graf 31 **Vývoj hrubého a čistého dlhodobého majetku a THFK v odvetví výroba potravín, nápojov a tabakových výrobkov** v mil. €



Prameň: ŠÚ SR

Poznámka: Od roku 2014 sa zmenila metodika vyčísľovania dlhodobého majetku a bola aktualizovaná aj na predchádzajúce roky; ŠÚ SR disponuje údajmi o hrubom a čistom stave dlhodobého majetku vždy len rok dozadu, čiže aktuálne len po rok 2017

Vypracoval: NPPC-VÚEPP

Graf 32 **Medziročné zmeny vo využití hlavných potravinárskych kapacít v rokoch 2018 a 2017**



Prameň: Potrav (MPRV SR), prepočty NPPC –VÚEPP

Vypracoval: NPPC-VÚEPP

Potravinárske odvetvie SR disponuje dostatočným objemom výrobných kapacít a úrovňou ich využitia diferencovane podľa jednotlivých potravinárskych výrobkov. V roku 2018 sa využitie potravinárskych kapacít pohybovalo v týchto intervaloch:

**-v intervale 89,99 – 80,00 %:** výroba čokoládových cukroviniek a čokolády; výroba trvanlivého pečiva; výroba mäsových výrobkov; výroba sladu; výroba hydinových výrobkov;

**-v intervale 79,99 – 70,00 %:** syry celkom bez tavených syrov;

**-v intervale 69,99 – 60,00 %:** výroba sterilizovanej zeleniny vrátane sterilizovaných uhoriek; výroba nečokoládových cukroviniek; výroba piva spolu; výroba nealkoholických sladených sýtených nápojov;

**-v intervale 59,99 – 50,00 %:** zomelok pšenice; výroba cestovín; výroba hroznového vína; výroba čerstvého pečiva;

**-pod 50 %:** výroba chleba (47,7 %), liehovín (47,2 %), jatočných ošípaných (47,1 %), mliekarenského masla (42,1 %), výroba kyslomliečnych výrobkov vrátane jogurtov (35,5 %), výroba konzumného baleného mlieka (33,6 %), jatočného hovädzieho dobytka (24,3 %) a zomelku raže (19,8 %).

**Najvyššie zvýšenie** využitia kapacít výrobných potravinárskych výrobkov dosiahla výroba jatočných ošípaných (16,8 p.b.), výroba čokoládových cukroviniek a čokolády (7,7 p.b.) a liehovín (6,6 p.b.).

**Najvýraznejšie sa** využitie kapacít výrobných potravinárskych výrobkov **znížilo** vo výrobe nečokoládových cukroviniek (12,7 p.b.), kyslomliečnych výrobkov vrátane jogurtov (9,8 p.b.), vo výrobe piva spolu (8,2 p.b.); vo výrobe hydinových výrobkov (7,2 p.b.) a trvanlivého pečiva (6,9 p.b.).

Podrobnejšie údaje o výrobných kapacitách a ich využití sú v tabuľke 39 v Prílohe 9.

# **Štrukturálne zmeny a vlastnícke vzťahy**

### **5.1. Podnikateľská štruktúra**

V podnikateľskej štruktúre poľnohospodárskej prvovýroby a službách zostali vybudované právne formy zachované. V roku 2018 naďalej dominovali obchodné spoločnosti, v ktorých mali najvýraznejšie zastúpenie spoločnosti s ručením obmedzeným. V potravinárskom priemysle prevládali subjekty vyrábajúce nápoje, pečivo, múčne výrobky a ostatné potravinárske výrobky.

Tab. 35  **Počet podnikov v poľnohospodárstve a poľnohosp. službách podľa právnych foriem**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Právna forma | Poľnohospodárstvo | | | Poľnohospodárske služby | | | | |
| **2013** | **2016** | **Index 2016/13** | **Priemer 2013-17** | **2017** | **2018** | **Index 2018/17** | **Index 2018/Ø2013-2017** |
| Štát. podniky | 5 | 4 | 80,0 | 1 | 1 | 1 | 100,0 | 100,0 |
| Družstvá | 567 | 558 | 98,4 | 25 | 31 | 33 | 106,5 | 129,9 |
| Obchodné spoločnosti spolu | 1 970 | 2 373 | 120,5 | 962 | 1 029 | 1 014 | 98,5 | 105,4 |
| z toho: verejné obch. spoloč. | 3 | 3 | 100,0 | 4 | 0 | 0 | 0,0 | - |
| s.r.o. | 1 833 | 2 235 | 121,9 | 925 | 1 019 | 1 003 | 98,4 | 108,5 |
| a.s. | 131 | 130 | 99,2 | 33 | 9 | 10 | 111,1 | 30,5 |
| komanditné spoločnosti | 3 | 5 | 166,7 | 0 | 1 | 1 | 100,0 | - |
| Ostatné právnické osoby | 204 | 265 | 129,9 | 36 | 31 | 25 | 80,6 | 69,4 |
| Právnické osoby spolu | 2 746 | 3 200 | 116,5 | 1 024 | 1 091 | 1 073 | 98,4 | 104,8 |
| Registrované fyzické osoby\* | 5 389 | 5 935 | 110,1 | 2 449 | 2 370 | 2 390 | 100,8 | 97,6 |
| Celkom | 8 135 | 9 135 | 112,3 | 3 473 | 3 461 | 3 463 | 100,1 | 99,7 |

\*Fyzické osoby nezapísané do Obchodného registra

Prameň: Poľnohospodárstvo: ŠÚ SR- Štrukturálne zisťovanie fariem 2013, 2016

Poľnohospodárske služby: ŠÚ SR

Vypracoval: NPPC-VÚEPP

Konfigurácia podnikateľských subjektov v **poľnohospodárskej prvovýrobe** sa zachovala s tým, že sa priebežne menil počet a zastúpenie jednotlivých právnych foriem na pôde. Podľa posledného štrukturálneho zisťovania fariem v roku 2016[[16]](#footnote-16) v poľnohospodárskej prvovýrobe hospodárilo 9 135 registrovaných fariem (právnických a fyzických osôb). Z toho 3 200 fariem právnických osôb a 5 935 fariem fyzických osôb. Štruktúru poľnohospodárskych subjektov prvovýroby na Slovensku tvorili najmä komerčné farmy právnických osôb (PO) – obchodné spoločnosti (OS), ktorých počet sa v porovnaní s rokom 2013 zvýšil o 20,5 %. V rámci obchodných spoločností bol najvýraznejší nárast zaznamenaný u spoločností s ručením obmedzeným (21,9 %). Počet fariem právnických osôb spolu sa zvýšil o 16,5 %. Najvýraznejší pohyb bol zaznamenaný v skupine ostatných právnických osôb, ktorých počet bol v roku 2016 o 29,9 % vyšší ako v roku 2013, čo bolo ovplyvnené najmä zvýšením počtu živnostníkov so slobodným povolaním zapísaných v Obchodnom registri (OR), a to z 1 na 39. Na celkovom počte fariem v poľnohospodárskej prvovýrobe (25 658) mali 64,3 % podiel farmy neregistrovaných fyzických osôb - samozásobitelia, domácnosti (právna forma neurčená), ktorých počet v porovnaní s rokom 2013 vzrástol o 7,1 % a v roku 2016 ich bolo 16 523.

V porovnaní s rokom 2013 bola v ostatnom hodnotenom roku (2016) priemerná výmera farmy nižšia o 7 ha a dosahovala 73,7 ha. Celková výmera obhospodarovanej poľnohospodárskej pôdy v priebehu troch rokov mierne klesla (0,6 %) na 1 889 819,28 ha. Najvýraznejší podiel na pôde mali obchodné spoločnosti, ktoré hospodárili na 831 931,43 ha pôdy, čo bolo 44 % z celkovej výmery obhospodarovanej poľnohospodárskej pôdy v SR. V roku 2016 mali obchodné spoločnosti vyšší podiel na celkovej výmere obhospodarovanej pôdy ako poľnohospodárske družstvá, ktoré hospodárili na 662 879,91 ha, čo tvorilo 35,1 % z celkovej výmery. Registrované fyzické osoby v roku 2016 hospodárili na 303 480,19 ha, čo tvorilo v porovnaní s rokom 2013 o 2 % nižšiu výmeru poľnohospodárskej pôdy.

Graf 33 **Podiel právnych foriem na výmere obhospodarovanej poľnohospodárskej pôdy   
 SR v roku 2016**



Prameň: ŠÚ SR - Štrukturálne zisťovanie fariem 2016

Vypracoval: NPPC-VÚEPP

Počet podnikov **poľnohospodárskych služieb** zostal v roku 2018 takmer stabilizovaný. V ostatnom hodnotenom roku podnikalo spolu v poľnohospodárskych službách 3 463 podnikov, čo bolo iba o 0,1 % (2 podniky) viac, ako v roku 2017. V poľnohospodárskych službách dominovali podniky registrovaných fyzických osôb, ktorých počet sa v porovnaní s rokom 2017 zvýšil o 20 podnikov (0,8 %). U fyzických osôb bol v roku 2018 najvýraznejší pohyb v službách súvisiacich s pestovaním plodín, ktorých počet sa medziročne zvýšil o 24 podnikov (1,27 %). Počet fyzických osôb v službách súvisiacich s chovom zvierat bol v roku 2018 vyšší o 1,34 % (6 podnikov), v službách súvisiacich zo zberom úrody klesol o 9 podnikov (34,62 %) a 1 podnik prestal poskytovať služby pri spracovaní semien na sadenie. Počet právnických osôb spolu sa stabilizoval s miernym medziročným rastom o 0,8 %. V skupine právnických osôb dominovali obchodné spoločnosti, ktorých počet v poľnohospodárskych službách mierne medziročne klesol (1,6 %). O 17 podnikov (2,1 %) klesol počet právnických osôb podnikajúcich v službách súvisiacich s pestovaním plodín a 1 podnik začal s poskytovať služby so spracovaním semien na sadenie. V roku 2018 pribudli v poľnohospodárskych službách 2 družstevné podniky, a to v službách súvisiacich s pestovaním plodín.

Počet podnikajúcich subjektov v **potravinárskom priemysle** sa stabilizoval s miernym medziročným rastom počtu podnikov (0,6 %). V potravinárskom priemysle v roku 2018 podnikalo 1 996 subjektov, pričom dominovali podniky zaoberajúce sa výrobou nápojov (518 podnikov). Najdynamickejšie rástol počet podnikajúcich subjektov zameraných na výrobu ostatných potravinárskych výrobkov (53,93 %), výrobu tabakových výrobkov (50,0 %) a výrobu krmív pre zvieratá. Naopak, najvýraznejšie medziročne klesol počet podnikov vyrábajúcich rastlinné a živočíšne oleje a tuky (41,46 %) a počet podnikov vyrábajúcich mlynské výrobky, škrob a škrobové výrobky (29,70 %).

Tab.36 **Počet podnikov v potravinárskom priemysle podľa ekonomických činností**

|  |  |  |  |
| --- | --- | --- | --- |
| Ekonomická činnosť | Potravinársky priemysel | | |
| **2017** | **2018** | **Index 2018/2017** |
| Výroba mäsa a mäsových výrobkov | 225 | 194 | 86,22 |
| Spracovanie rýb a rybacích výrobkov (vr. konzer.) | 3 | 3 | 100,00 |
| Spracovanie a konzervovanie ovocia a zeleniny | 268 | 208 | 77,61 |
| Výroba rastlinných a živočíš. olejov a tukov | 41 | 24 | 58,54 |
| Výroba mliečnych výrobkov | 58 | 50 | 86,21 |
| Výr. mlynských výrobkov, škrobu a škrobových výr. | 101 | 71 | 70,30 |
| Výroba pečiva a múčnych výrobkov | 408 | 363 | 88,97 |
| Výroba ostatných potravinárskych výrobkov | 267 | 411 | 153,93 |
| Výroba a príprava krmív pre zvieratá | 99 | 148 | 149,49 |
| Výroba nápojov | 510 | 518 | 101,57 |
| Výroba tabakových výrobkov | 4 | 6 | 150,00 |
| Celkom | 1984 | 1996 | 100,60 |

Prameň: ŠÚ SR

Vypracoval: NPPC-VÚEPP

### **5.2. Štruktúra poľnohospodárskej pôdy a trh s pôdou**

Výmera poľnohospodárskej pôdy v roku 2018 predstavovala 1 919 541 ha a medziročne vzrástla o 8 887 ha (0,47 %). Vzrástla aj výmera ornej pôdy (0,38 %) a trvalých lúk a pasienkov (1,13 %), ale výmera trvalých porastov a domácich záhrad klesla o 2,76 % a 5,04 %.

Tab.37 **Výmera pôdy v SR (ha)**


|  |  |  |  |  |  |  |
| --- | --- | --- | --- | --- | --- | --- |
| Ukazovateľ | | Ø 2013-2017 | 2017 | 2018 | Index 2018/2017 | Index 2018/ Ø2013-2017 |
| Využitá poľnohospodárska pôda | | 1 920 152 | 1 910 654 | 1 919 541 | 100,47 | 99,97 |
| v tom: | orná pôda | 1 352 290 | 1 342 885 | 1 348 019 | 100,38 | 99,68 |
|  | trvalé porasty1) | 18 655 | 17 761 | 17 271 | 97,24 | 92,58 |
|  | domáce záhradky | 32 338 | 32 329 | 30 699 | 94,96 | 94,93 |
|  | trvalé lúky a pasienky | 516 841 | 517 679 | 523 552 | 101,13 | 101,30 |

Poznámka: 1) vinohrady, vinohradnícke plochy v rekultivácii, ovocné sady, chmeľnice, iné trvalé plodiny

Prameň: ŠÚ SR – Súpis plôch osiatych poľnohospodárskymi plodinami, vlastné výpočty

Vypracoval: NPPC – VÚEPP

V roku 2017 bolo vo vybraných dvanástich okresoch Slovenska predaných 37 325 pozemkov o celkovej výmere 8 375 ha poľnohospodárskej pôdy. Z pohľadu celkovej výmery vo vybraných dvanástich okresoch, tvorila výmera predaných pozemkov 1,31 %.

Mapa 7

Priemerná trhová cena poľnohospodárskej pôdy vo vybraných okresoch Slovenska v roku 2017 spolu nadobudla hodnotu 0,84 €.m-2. Medziročne klesla o 6,67 % a táto hodnota je zhodná s priemernou cenou za poľnohospodársku pôdu za celé sledované obdobie rokov 2007-2017. Podľa druhu pozemku mali najvyššiu priemernú cenu ovocné sady (9,21 €.m-2) a vinice (6,45 €.m-2). Priemerná trhová cena ornej pôdy bola 1,19 €.m-2 a trvalých trávnych porastov 0,42 €.m-2. V roku 2017 boli predávané aj chmeľnice v okrese Košice a okolie za 0,40 €.m-2.

Tab. 38 **Priemerná trhová cena pôdy predanej na poľnohospodárske využitie podľa druhu pozemku v roku 2017**

|  |  |  |  |  |  |  |
| --- | --- | --- | --- | --- | --- | --- |
| Okres | Priemerná cena €.m-2 | | | | | |
| **Poľnohospodárska pôda** | **Orná pôda** | **Chmeľnica** | **Vinice** | **Sady** | **TTP** |
| Dunajská Streda | 0,97 | 1,00 | - | 0,45 | 0,55 | 0,60 |
| Trnava | 3,17 | 3,20 | - | 1,19 | - | 3,15 |
| Nitra | 2,35 | 2,14 | - | 12,77 | 15,25 | 1,99 |
| Topoľčany | 0,53 | 0,41 | - | 0,21 | - | 1,68 |
| Liptovský Mikuláš | 2,63 | 3,85 | - | - | 0,27 | 1,85 |
| Žilina | 4,80 | 7,37 | - | - | - | 2,20 |
| Banská Bystrica | 8,68 | 9,41 | - | - | - | 8,06 |
| Rimavská Sobota | 0,14 | 0,16 | - | 0,07 | 0,07 | 0,13 |
| Prešov | 6,82 | 6,64 | - | - | - | 7,69 |
| Svidník | 0,57 | 0,89 | - | - | - | 0,31 |
| Košice a okolie | 2,15 | 2,32 | 0,40 | - | 0,40 | 1,53 |
| Michalovce | 0,27 | 0,28 | - | - | - | 0,27 |
| Spolu | **0,84** | **1,19** | **0,40** | **6,45** | **9,21** | **0,42** |

Prameň: VÚGK, vlastné výpočty

Vypracoval: NPPC – VÚEPP

Graf 34 **Priemerná trhová cena poľnohospodárskej pôdy podľa druhu pozemku orná pôda a trvalé trávne porasty vo vybraných okresoch SR v roku 2017**

Prameň: VÚGK, vlastné výpočty

Vypracoval: NPPC – VÚEPP

Priemerná výška nájomného, ktorú platili poľnohospodárske subjekty vo vybraných regiónoch Slovenska predstavovala 50,26 €.ha-1. Najvyššie nájomné za hektár prenajatej poľnohospodárskej pôdy platili poľnohospodárske subjekty v okrese Dunajská Streda 125,00 €.ha-1, Nitra 83,17 €.ha-1 a Trnava 78,94 €.ha-1. Naopak najnižšie nájomné platili poľnohospodárske subjekty v okresoch Liptovský Mikuláš 22,45 €.ha-1, Banská Bystrica 24,70 €.ha-1, Prešov 27,63€.ha‑1 a Žilina 29,43 €.ha-1. V ostatných vybraných okresoch Košického kraja sa pohybovala výška nájmu od 29,00 €.ha-1 v okrese Svidník do 49,15 €.ha-1 v okrese Košice.

Graf 35 **Priemerná výška nájomného vo vybraných okresoch SR v roku 2017 v € na ha poľnohospodárskej pôdy**



Prameň: dotazníkový prieskum NPPC-VÚEPP, Vypracoval: NPPC – VÚEPP

### **5.3. Usporadúvanie pozemkového vlastníctva**

**Obnova evidencie pozemkov a právnych vzťahov k nim, úprava vlastníckych vzťahov k pôde vrátane reštitúcií, pozemkové úpravy**

Štátna správa na úseku pozemkových úprav usporadúva pozemkové vlastníctvo v 1 214 katastrálnych územiach z celkového počtu 3 559 katastrálnych území. V konaniach podľa zákona SNR č. 330/1991 Zb. v znení neskorších predpisov sa riešilo 759 katastrálnych území zaradených do pôsobnosti Ministerstva pôdohospodárstva a rozvoja vidieka SR .

K 31.12.2018 bolo rozhodnutím správneho orgánu celkom schválených a zapísaných 3 526 registrov, čo predstavuje oproti roku 2017 posun o 4 registre zapísané v katastri nehnuteľností.

**Úprava vlastníckych vzťahov k pôde**

Do 31.12.2018 bolo vydaných  45 429 rozhodnutí v reštitučných konaniach podľa zákona č. 229/1991 Zb. v znení neskorších predpisov. Týmito sa priznalo vlastníctvo k pozemkom o výmere  210 624 ha. Výmera pozemkov, ktoré neboli vydané pre zákonné prekážky a za ktoré patrí oprávneným osobám náhrada buď vo finančnej forme, alebo v pozemkoch, ktoré sú vo vlastníctve štátu, činila  32 971 ha. Počet vydaných rozhodnutí, ktorými sa priznalo vlastníctvo, bol oproti stavu k 31.12.2017 vyšší o 234, výmera vydaných pozemkov bola oproti koncu roka 2017 vyššia o 20 ha a výmera pozemkov nevydaných pre zákonné prekážky vyššia o 36 ha. V rámci pozemkových spoločenstiev bolo vydaných  12 385 rozhodnutí, čo bolo o  20 rozhodnutí viac ako v predošlom roku. Rozhodnutiami sa priznalo vlastníctvo k pozemkom o výmere 124 318 ha, a to predstavovalo o 6 ha viac ako v roku 2017. Pre zákonné prekážky sa nevydali pozemky o výmere 17 359 ha, ktoré boli riešené formou náhrad. V porovnaní so stavom k 31.12.2017 to činilo o 4 ha viac.

Výsledkom reštitučných konaní podľa zákona č. 503/2003 Z. z. v znení neskorších predpisov bolo vydanie 34 376 rozhodnutí k 31.12.2018, ktorými bolo navrátené vlastníctvo k pozemkom o výmere 14 282 ha a zároveň priznaná náhrada za pozemky o výmere 13 848 ha. Porovnanie so stavom k 31.12.2017 ukázalo, že bolo vydaných o 652 rozhodnutí viac, vydaná výmera bola vyššia o 73 ha a priznaná náhrada za pozemky vyššia o 116 ha. V rámci pozemkových spoločenstiev bolo vydaných 7 456 rozhodnutí, ktorými sa navrátilo vlastníctvo k pozemkom o výmere 9 895 ha. Rozhodnutí bolo oproti predchádzajúcemu roku o 370 viac a výmera vydaných pozemkov bola vyššia o 35 ha. Za pozemky o výmere 2 809 ha bol priznaný nárok na náhradu, a bolo to o 291 ha viac ako v roku 2017.

**Pozemkové úpravy**

Priebežný stav vykonávania pozemkových úprav ukázal, že do konca roka 2018 bolo z celkového počtu 418 projektov ukončených, rozhodnutím orgánu štátnej správy na úseku pozemkových úprav schválených a do katastra nehnuteľností zapísaných 404 projektov. Počet rozpracovaných projektov pozemkových úprav predstavoval 14 projektov. Z tohto počtu projektov pozemkových úprav sa z dôvodov riešenia ekologicky narušenej krajiny uskutočňujú pozemkové úpravy v oblasti Vysokých Tatier a Spišskej Magury v 13 katastrálnych územiach. V rámci 312-tich projektov PÚ hradených z fondov EÚ boli v  311 katastrálnych územiach projekty pozemkových úprav ukončené a zapísané do katastra nehnuteľností. Tým prebieha konanie o pozemkových úpravách už len v 1 katastrálnom území.

Prehľad o obnove evidencie pozemkov, úprave vlastníckych vzťahov a pozemkových úpravách je uvedený v tabuľke 40 v Prílohe 9.

### 

### **5.4. Pracovné sily**

**Podľa VZPS v roku 2018 medziročne klesol počet pracujúcich v poľnohospodárstve o 4,5 tis. osôb na 44,0 tis. pracujúcich, t. j o 9,3 %**.[[17]](#footnote-17) Celkovo podiel pracujúcich v pôdohospodárstve na počte pracujúcich osôb SR klesol medziročne o 0,4 p. b. na 2,3 %, z toho podiel pracujúcich v poľnohospodárstve klesol o 0,2 p. b. na 1,7 %.

Na zamestnanosť v poľnohospodárstve vplýva celý rad faktorov. Je odrazom vývoja celkovej situácie na trhu práce, zmien vo výmere a štruktúre plodín pestovaných na ornej pôde,  stavoch hospodárskych zvierat a úrovne technickej vybavenosti prvovýroby. Podľa VZPS v  roku 2018 najviac pracujúcich v poľnohospodárstve ubudlo v zmiešanom hospodárstve, z ktorých až 89,6 % tvorili muži. (Táto skupina vylučuje zmiešané pestovanie plodín – netrvácne plodiny a zmiešaný chov zvierat – služby súvisiace s chovom zvierat).

Pokles zamestnanosti v poľnohospodárstve bol evidovaný i v organizáciách s 20 a viac zamestnancami (pozri. štat. výkaz Práca 2 – 04), kde medziročne klesol počet zamestnancov o 2,6 % a vo výsledkoch  ročného štatistického výkazníctva o počte zamestnancov podľa hlavných profesií. Podľa tohto zdroja, v roku 2017 poklesol počet zamestnancov spolu medziročne o 2,8 % na 24,9 tis. osôb. (Údaje za rok 2018 nie sú t. č. k dispozícii). Najviac klesol počet robotníkov v živočíšnej výrobe (4,3 %), remeselníkov a opravárov (4,7 %) a vedúcich pracovníkov (4,1 %). K významnému poklesu došlo v počte zamestnancov pracujúcich na dohodu (8,3 %). Počet robotníkov v rastlinnej výrobe sa medziročne zvýšil o 0,2 %.

|  |  |  |  |  |  |
| --- | --- | --- | --- | --- | --- |
| Pracujúci  v poľnohospodárstve | Rok | |  | Medziročná zmena v % | |
| **2016** | **2017** | **2018** | **2018/17** | **2017/16** |
| Pracujúci | 52,5 | 48,5 | 44,0 | -9,3 | -7,6 |

Tab.39 **Vývoj počtu pracujúcich v poľnohospodárstve,** v tis. osobách

Prameň: prepočty VÚEPP podľa: ŠÚ SR, Výberové zisťovanie pracovných síl (VZPS) , Vypracoval: NPPC-VÚEPP

Zamestnanosť žien sa v poľnohospodárstve medziročne zvýšila o 1,6 % a na celkovom počte pracujúcich v tomto odvetví (VZPS) dosiahla 29,1 %, čo znamenalo o 3,1 p. b. Zároveň počet mužov pracujúcich v poľnohospodárstve medziročne klesol o 13,1 % (o 4,7 tis. osôb) a ich podiel na celkovom počte na 70,9 %, t. j. o 5,1 p. b. Predpokladá sa, že pokles zamestnanosti mužov v poľnohospodárstve súvisí vo veľkej miere s celkovou situáciou na trhu práce, najmä s ponukou práce v odvetviach s vyšším mzdovým ohodnotením.

V roku 2018 sa zmenila štruktúra pracujúcich z hľadiska pracovného statusu opäť v prospech podnikateľov. Podiel zamestnancov klesol medziročne o 5,6 p. b. na 81,8 %. Zvýšením počtu podnikateľov na 7,8 tis. osôb sa zvýšil ich podiel medziročne na 17,7 %, t. j o 5,1 p. b., pričom počet mužov podnikateľov sa zvýšil o 13,5 % a  počet žien - podnikateliek sa zvýšil viac ako dvojnásobne. Status vypomáhajúcich členov domácností sa rovnako ako v roku 2017 nezaznamenal.

**Priemerná mesačná mzda v poľnohospodárstve**[[18]](#footnote-18) **sa medziročne zvýšila vyšším tempom ako v predchádzajúcom porovnávanom období (o 34,0 €) a** dosiahla 763 €, čo bolo zvýšenie o 4,7 %. Výška dosiahnutej priemernej mzdy dosiahla 75,3 % mzdy v hospodárstve SR, čo znamenalo pokles o 1,1 p. b.

**Zmena v počte pracujúcich sa prejavila i na vzdelanostnej štruktúre poľnohospodárov** (podľa VZPS)[[19]](#footnote-19). V roku 2018 sa medziročne zvýšil podiel počtu pracujúcich s vysokoškolským vzdelaním o 3,1 p. b. na 15,2 %, pričom sa zvýšil počet žien aj mužov, no mužov väčším tempom. Podiel stredoškolákov na celkovom počte medziročne klesol o 0,6 p. b. na 35,9 %, z toho najmä žien o 3,9 p. b.. Podiel vyučených pracujúcich v tomto roku klesol o 2,7 p. b. na 43,9 %, z toho mužov o 3,2 p. b. na 51,3 %. Bez kvalifikácie, iba so základným vzdelaním pracoval v poľnohospodárstve rovnaký počet osôb ako v predchádzajúcom roku, ale ich podiel na celkovom počte klesol o 0,5 p. b. na 5,2 %, rovnako mužov aj žien.

Graf 36 **Štruktúra pracujúcich v poľnohospodárstve podľa vzdelania v %**

Prameň: ŠÚ SR, VZPS

Vypracoval: NPPC-VÚEPP

**Priemerný vek**  pracujúcich v poľnohospodárstve v roku 2018 dosiahol 46,7 rokov, čo znamená zlepšenie o 0,1 roka, pričom vek mužov sa zvýšil na 46,5 rokov (o 0,2 roka) a vek žien klesol na 47,2 rokov (o 1,8 rokov). Nepriaznivou skutočnosťou je pokles počtu mladých poľnohospodárov vo veku 15-24 rokov medziročne o 1,1 tis. osôb.

K najväčšiemu zvýšeniu počtu pracujúcich osôb došlo v kategórii 45-49 ročných (o 1,7 tis. osôb) a v kategórii 60 a viac ročných (o 0,8 tis. osôb) a to v oboch kategóriách najmä pri mužoch. Priemerný vek žien klesol ako dôsledok zvýšenia počtu žien v kategóriách 30-49 ročných o 1,4  tis. osôb.

Pokles počtu pracujúcich a zmeny v počtoch v jednotlivých kategóriách sa prejavili na štruktúre pracujúcich podľa veku. Podiel pracujúcich starších ako 50 rokov v roku 2018 medziročne klesol o 7,1 p. b. na 43,6 %, čo predstavuje pokles osôb o 5,4 tis. osôb na 19,2 tis. osôb. V agrárnom  sektore mali najvyššie zastúpenie pracujúci vo veku 55-59 rokov (17,0 %), nasledovala kategória pracovníkov vo veku 45‑49 rokov (16,1 %). Najnižšie podiely dosiahli najmladší pracujúci 20-24 roční (2,5 %) a najstarší, t. j. vo veku 65 a viac rokov (3,2 %).

**V potravinárskej** výrobe sa podľa Výberového zisťovania pracovných síl (VZPS) **v roku 2018 zvýšil počet pracujúcich osôb**  **o 0,6** % (o 0,3 tis. osôb) **na 50,8 tis. osôb.**

V roku 2018 došlo ku zvýšeniu počtu pracujúcich v potravinárskej výrobe v skupine výroby mliečnych výrobkov, mlynských, škrobu a škrobových výrobkov. K najväčšiemu zvýšeniu pracujúcich došlo v skupine výroby ostatných potravinárskych výrobkov (o 1,3 tis. osôb), najmä žien. Patrí sem výroba cukru, kakaa, čokolády, čaju, kávy, korenín, pripravených pokrmov a pod. Kolísavosť a výkyvy pri VZPS sú spôsobené tým, že na rozdiel od štatistiky organizácií s 20 a viac zamestnancami má VZPS širší záber, (pokrýva i pracujúcich v zahraničí do 1 roka, osoby na materskej dovolenke, osoby vykonávajúce prácu na základe dohôd a na platených aktivačných prácach, osoby dochádzajúce za prácou do zahraničia, atď.) a ďalej konjunkturálnou kolísavosťou v súkromnom sektore, ktorý viac využíva sezónnych pracovníkov a pod.

V roku 2018 **klesol** počet žien pracujúcich v odboroch potravinárskeho priemyslu o 5,6 % (o 1,2 tis. osôb) na 22,0 tis. osôb. Zároveň sa zvýšil počet mužov o 5,5 % (o 1,5 tis. osôb) na 28,8 tis. osôb. Pokles počtu pracujúcich žien v sektore potravín sa štatisticky prejavil na zmene v štruktúre pracujúcich podľa pohlavia, čo znamená, že podiel mužov sa zvýšil o 2,6 p. b. na 56,7 % a podiel žien sa znížil rovnakým tempom a dosiahol 43,3 %.

Ku zmenám v odboroch potravinárskeho priemyslu došlo v počte a štruktúre pracujúcich aj z hľadiska pracovného statusu. Medziročne sa zvýšil počet podnikateľov o 44,4 % (o 0,8 tis. osôb), z toho mužov o 21,4 % (o 0,3 tis. osôb). Počet žien – podnikateliek sa zvýšil o 80,0 % na 0,9 tis. osôb. Počet zamestnancov sa znížil o 1,0 % (o 0,5 tis. osôb) na 94,7 %, z toho žien o 7,9 %, pričom počet mužov sa zvýšil o 4,6 %. Počet vypomáhajúcich členov domácností podnikateľov sa v tis. osobách zvýšil o 0,1 tis. osôb na 0,2. Podnikatelia tvorili z celkového počtu pracujúcich 5,1 %, čo znamenalo medziročné zvýšenie o 1,5 p. b.

|  |  |  |  |  |  |  |  |
| --- | --- | --- | --- | --- | --- | --- | --- |
| Pracujúci v potravinárskej výrobe | Rok | | | Medziročná zmena v % | | | |
| **2016** | **2017** | **2018** | **2016/15** | **2017/16** | | **2018/17** |
| Zamestnanci | 50,3 | 48,6 | 48,1 | 0,8 | -3,4 | -1,0 | |
| Podnikatelia | 4,0 | 1,8 | 2,6 | 14,3 | -55,0 | 44,4 | |
| Vypomáh. člen. dom. podnikateľa  eľa | 0,1 | 0,1 | 0,2 | 0,0 | - | 100,0 | |
| Pracujúci spolu | **54,4** | **50,5** | **50,8** | **1,7** | **-7,2** | **0,6** | |

Tab. 40  **Vývoj počtu pracujúcich v potravinárskej výrobe,** v tis. osobách

Prameň: ŠÚ SR, VZPS

Vypracoval: NPPC-VÚEPP

Priemerný vek pracovníkov v potravinárskej výrobe sa medziročne zvýšil na 42,0 rokov (o 1,0 rok), čím sa rozdiel medzi poľnohospodárstvom znížil na 4,7 roka. Priemerný vek žien sa zvýšil o 1,2 roka na 43,2 rokov a vek  mužov o 0,9 roka na 41,2 rokov.

Rovnako ako v predchádzajúcom roku i v roku 2018 vykazovali najvyššie zastúpenie v potravinárskej výrobe pracujúci vo veku 35-39 rokov (19,1 %), najmä muži, nasleduje kategória 40-44 ročných (17,7 %), viac muži. Treťou najpočetnejšou kategóriou bola skupina 45 – 49 ročných (13,2 %), najmä mužov.

**Z hľadiska vzdelania** mala štruktúra pracujúcich v potravinárskej výrobe opačný vývoj ako v poľnohospodárstve. Medziročne klesol podiel vysokoškolsky vzdelaných pracujúcich o 2,5 p. b. na 10,2 %, najmä žien. Podiel vyučených pracujúcich sa zvýšil o 3,5 p. b. na 45,1 % a podiel stredoškolsky vzdelaných pracujúcich v porovnaní s predchádzajúcim rokom klesol o 2,4 p. b. na 38,2 %. Pokračovalo zvyšovanie podielu počtu pracovníkov so základným vzdelaním, medziročne o 1,4 p. b. na 6,5 %.

Graf 37 **Štruktúra pracujúcich v potravinárskej výrobe**

Prameň: ŠÚ SR

Vypracoval: NPPC-VÚEPP

**V roku 2018** v poľnohospodárskej prvovýrobe (pestovanie plodín, chov zvierat) **poklesol v organizáciách s počtom 20 a viac zamestnancov** priemerný evidenčný počet zamestnancov o 2,6 % na 23 345 fyzických osôb. Medziročný pokles počtu zamestnancov dosiahol 624 osôb.

**Vo výrobe potravín** v organizáciách s 20 a viac zamestnancami sa počet zamestnaných osôb v porovnaní s poľnohospodárstvom zvýšil o 1,6 %, t. j. o 414 fyzických osôb na 26 330 osôb.

**Priemerná mesačná mzda vo výrobe potravín**[[20]](#footnote-20) **sa medziročne zvýšila o 70,0 € a** dosiahla 957 €, čo bolo zvýšenie o 7,9 %. Výška dosiahnutej priemernej mzdy dosiahla 94,5 % mzdy v národnom hospodárstve, čo znamenalo zvýšenie o 13,5 p. b.

Podrobnejšie informácie o vývoji počtu pracovníkov a mzdovej a vzdelanostnej úrovne sa uvádzajú v tabuľkách  41-43 v Prílohe 9.

Podľa údajov Ústredia práce, sociálnych vecí a rodiny (ÚPSVAR) sa v roku 2018 (stav k 31.12.) znížil počet uchádzačov o zamestnanie z pôdohospodárstva medziročne o 586 osôb na 2750. Podiel z celkového počtu odvetvovo identifikovaných uchádzačov o zamestnanie tak dosiahol 3,7 %. Medziročný pokles o 0,4 p. b. bol spôsobený výrazným znížením odvetvovo identifikovaných uchádzačov o zamestnanie a  počtu uchádzačov o zamestnanie, ktorí boli bezprostredne pred evidenciou bez zamestnania (16,2 %). V posledných dvoch rokoch sa znížil prítok odvetvovo identifikovaných a „nezistených“ uchádzačov o zamestnanie a tých, ktorí boli „bezprostredne pred evidenciou bez zamestnania“ (predovšetkým absolventov). Pôdohospodárstvo bolo i v roku 2018 šiestym odvetvím s najvyšším stavom uchádzačov o zamestnanie v evidencii úradov práce. Za ním nasleduje odvetvie odborných, vedeckých a technických činností.

Tab. 41 **Vývoj nezamestnanosti pracovníkov s posledným zamestnaním v pôdohospodárstve za obdobie rokov 2005 - 2018**

|  |  |  |  |  |  |  |
| --- | --- | --- | --- | --- | --- | --- |
| Ukazovateľ | 2005 | 2010 | 2015 | 2016 | 2017 | 2018 |
| Počet uchádzačov o zamestnanie k 31.12. | 21 462 | 11 497 | 5 790 | 4 526 | 3 336 | 2750 |
| Podiel z celkového počtu odvetvovo identifikovaných uchádzačov o zamestnanie v % | 10,4 | 6,9 | 4,3 | 3,9 | 4,1 | 3,7 |

Prameň: [www.upsvar.sk](http://www.upsvar.sk)

Vypracoval: NPPC-VÚEPP

### **5.5. Produkcia biomasy a obnoviteľných zdrojov energie**

Údaje zo ŠÚ SR z roku 2017 o vybraných druhoch obnoviteľných zdrojov energie sumárne, preukazujú medziročné zvýšenie výroby tepelnej energie a mierne zníženie výroby elektrickej energie. Pri produkcii tepelnej energie bol najväčší nárast zaznamenaný pri výrobe z bioplynov. Bol však pozorovaný úbytok výroby elektrickej energie z tuhého mestského odpadu a dreva a dreveného odpadu.

Tab. 42  **Energia vyrobená z vybraných druhov obnoviteľných zdrojov**

|  |  |  |  |  |  |  |
| --- | --- | --- | --- | --- | --- | --- |
| OZE | 2016 | | 2017 | | Elektrina | Teplo |
| Elektrina v GWh | Teplo v TJ | Elektrina v GWh | Teplo v TJ | Index 2017/2016 | Index 2017/2016 |
| Tuhý mestský odpad | 42 | 62 | 41 | 63 | 97,62 | 101,61 |
| Drevo/drevený odpad/ostatný tuhý odpad | 1 129 | 5 252 | 1 080 | 5 553 | 95,66 | 105,73 |
| Bioplyny | 576 | 471 | 594 | 548 | 103,13 | 116,35 |
| Spolu | **1 747** | **5 785** | **1 715** | **6 164** | **98,17** | **106,55** |

Prameň: ŠÚ SR – Energetika

Vypracoval: NPPC – VÚEPP

V posledných rokoch má nárast počtu vybudovaných bioplynových staníc (BPS) na Slovensku stagnujúci charakter. V súčasnosti je na území SR 108 BPS a väčšina má nainštalovaný výkon v rozpätí 0,9‑1,0 MW. Najčastejšie využívaným druhom biomasy na Slovensku je kukuričná siláž, ktorá patrí medzi vysokovýťažné suroviny s vysokým obsahom sušiny. Kukuričná siláž tvorí až 80 % vstupnej suroviny BPS, ostatných 20 % sú rôzne kosubstráty, trávne senáže, hnoj a hnojovica.

Na Slovensku sú testované aj parametre netradičných plodín ako alternatívy pre kukuricu, ktorá je krmovinovou základňou pre chov hovädzieho dobytka a jej pokles by mohol ohroziť živočíšnu výrobu. Medzi netradičné plodiny patria napríklad cirok sudánsky, ktorý sa na viacerých plochách pestuje v komerčnom rozsahu, rôzne odrody láskavca, donedávna využívané druhy tráv v príseve na zvýšenie produkcie, stoklas bezosťový, psinček obrovský, chrastica trsteníkovitá, kostrava trsťovníkovitá. Na výrobu bioetanolu, resp. pre technológie druhej generácie biopalív, by mohlo byť vhodné proso prútnaté. Veľký potenciál majú aj liečivé rastliny ako ibiš ružový, pupalka dvojročná, ranostaj pestrý a podobne.

Bioplynové stanice pridružené k farmám často využívajú hnojovicu, ktorá je omnoho ľahšie rozložiteľná ako siláž. Generovaný bioplyn je najčastejšie využívaný na kombinovanú výrobu elektrickej energie a tepla v kogeneračných jednotkách. Alternatívne môže byť bioplyn čistený na kvalitu porovnateľnú so zemným plynom. Bioplynové stanice v rozsahu niekoľko megawattov, kombinované s úpravou bioplynu, môžu už v budúcich rokoch tvoriť významnú časť čistej a sebestačnej výroby energie.

Pestovanie energetických plodín na nevyužitej poľnohospodárskej pôde je jedným z efektívnych spôsobov využitia takýchto pôd. Navyše úrodnosť pôdy nie je znížená pestovaním energetických rastlín, štruktúra pôdy zostáva v dobrom stave a bilancia živín je pozitívna. Sú tiež významné z pohľadu zabraňovania výraznejšej veternej alebo vodnej erózii, vyparovania vody a odnosu živín. Takéto plodiny je možné pestovať na menej kvalitných pôdach, medzi ktoré môžeme zaradiť pôdu v okolí ciest alebo kontaminovanú pôdu.

Podľa Úradu pre reguláciu sieťových odvetví (§ 9 ods. 5 zákona 309/2009 Z. z. o podpore obnoviteľných zdrojov energie a vysoko účinnej kombinovanej výrobe a o zmene a doplnení niektorých zákonov v znení neskorších predpisov) **podiel výroby elektrickej energie z obnoviteľných zdrojov energie za kalendárny rok 2017 predstavoval 19,18 % z celkovej výroby elektriny a 17,31 % z celkovej spotreby elektriny.**

V roku 2018 počet pestovateľov plodín určených výlučne na energetické účely v SR medziročne klesol o 17,5 %, výmera využívaná na pestovanie energetických plodín vzrástla o 6,0 %.

|  |  |  |  |
| --- | --- | --- | --- |
| Názov | Výmera v ha | Odhadovaná úroda v t | Počet pestovateľov |
| Kukurica na zrno (vrátane osiva) | 631,10 | 5 343,39 | 3 |
| Cirok na zrno (vrátane osiva) | 4,32 | 13,00 | 1 |
| Repka olejka ozimná | 98,07 | 306,86 | 1 |
| Kukurica a jej miešanky na zeleno a siláž | 7 739,42 | 251 184,47 | 29 |
| Jarné strukovinoobilné miešanky | 60,92 | 980,16 | 2 |
| Ostatné jednoročné krmoviny | 922,62 | 14 531,34 | 7 |
| Ďatelina červená dvojkosná | 150,00 | 786,43 | 1 |
| Trávne porasty viacročné | 57,94 | 153,05 | 3 |

Tab.43  **Plodiny pestované výlučne na energetické účely v roku 2018**

Prameň: MPRV SR, ŠÚ SR – Definitívna úroda poľnohospodárskych plodín

Vypracoval: NPPC-VÚEPP

Slovenská spoločnosť ENVIRAL, a.s. plánuje výrobu 2. generácie biopalív, bioetanolu z lignocelulózovej biomasy, ktorá zaručí úsporu emisií skleníkových plynov až 90 %. Nová spoločnosť EWIA, ktorá vznikla koncom minulého roka má víziu spoločnosti bez odpadov. Jej projekt Centier cirkulárnej ekonomiky (CCE), ktorá je výsledkom práce špecialistov z rôznych krajín zastupuje nové trendy v EÚ v oblasti nakladania s odpadmi. Odpad, ktorý nevyužije na recykláciu, ďalej použije do Zariadenia energetického využitia odpadov (ZEVO), kde sekundárne vzniká teplo a elektrická energia.

### **5.6. Ekologická poľnohospodárska výroba**

V **systéme ekologickej poľnohospodárskej výroby** (ďalej len EPV) evidoval ÚKSÚP v roku 2018 celkom **802 registrovaných prevádzkovateľov**, čo predstavuje o 22,4 % viac ako v roku 2017. Spoločnosti s ručením obmedzeným tvorili viac ako polovicu prevádzkovateľov v systéme EPV (54,7 %), nasledovali SHR (29,4 %) a poľnohospodárske družstvá – PD (9,9 %), akciové spoločnosti (3,6 %) a iné (2,4 %).

Medzi registrovanými farmármi (535) mali najväčšie zastúpenie z hľadiska právnych foriem taktiež spoločnosti s ručením obmedzeným (41,9 %), tesne nasledované SHR (41,5 %), poľnohospodárskymi družstvami (14,2 %), akciovými spoločnosťami (1,7 %) a inými formami (0,7 %).

Tab. 44 **Prevádzkovatelia a farmári podľa právnej formy, registrovaní v EPV v SR k 31.12.2018**

|  |  |  |  |  |
| --- | --- | --- | --- | --- |
| **Právna forma** | **Prevádzkovatelia registrovaní v EPV v r. 2018** | | | |
| **Počet registrovaných prevádzkovateľov celkom** | **Z toho – počet farmárov** | **Štruktúra podľa právnej formy v %** | |
| **registrovaní prevádzkovatelia spolu** | **farmy spolu** |
| PD | 79 | 76 | 9,9 | 14,2 |
| s. r. o. | 439 | 224 | 54,7 | 41,9 |
| a. s. | 29 | 9 | 3,6 | 1,7 |
| SHR | 236 | 222 | 29,4 | 41,5 |
| Iné (živnostníci, reg. na rod. č. a pod.) | 19 | 4 | 2,4 | 0,7 |
| **Spolu SR** | **802** | **535** | **100,0** | **100,0** |

Prameň: ÚKSÚP, MPRV SR; prepočty NPPC-VÚEPP

Vypracoval: NPPC-VÚEPP

V roku 2018 predstavovala celková výmera registrovanej poľnohospodárskej pôdy v systéme EPV v SR (vrátane plôch v konverzii) 192 143 hektárov, t. j. 10 % z celoštátnej využiteľnej výmery poľnohospodárskej pôdy podľa LPIS (2018). Medziročne sa výmera p. p. zvýšila o 2 996 hektárov (t. j. 1,58 %). V rozdelení podľa druhu pozemku v EPV medziročne stúpla výmera registrovanej ornej pôdy o 1 843 ha, trvalé trávne porasty (ďalej len TTP) o 1 136 ha, vinohradov o 15 ha a ovocných sadov o 3 ha.

Tab. 45 **Poľnohospodárska pôda registrovaná v systéme ekologickej poľnohospodárskej výroby v SR (vrátane plôch v konverzii) k 31. 12. príslušného roka**

v ha

|  |  |  |  |
| --- | --- | --- | --- |
| **Poľnohospodárska pôda podľa druhu pozemku** | **2017** | **2018** | **Rozdiel (ha) 2018-2017** |
| Orná pôda | 62 978 | 64 821 | 1 843 |
| Trvalé trávne porasty | 124 230 | 125 366 | 1 136 |
| Ovocné sady | 1 807 | 1 810 | 3 |
| Vinohrady | 132 | 147 | 15 |
| **Poľnohospodárska pôda spolu** | **189 147** | **192 143** | **2 996** |

Prameň: ÚKSÚP, MPRV SR; prepočty NPPC-VÚEPP

Vypracoval: NPPC-VÚEPP

Výmera registrovanej poľnohospodárskej pôdy od roku 2014 stúpa a v roku 2018 dosiahla svoje maximum v rámci posledných piatich rokov, a to 192 143 ha.

Graf 38 **Registrovaná poľnohospodárska pôda v EPV na Slovensku v rokoch**

**2014 – 2018 v hektároch2**



Prameň: ÚKSÚP, MPRV SR

Poznámka1: p. p. – poľnohospodárska pôda; Poznámka2: Graf znázorňuje registrovanú výmeru poľn. pôdy v systéme ekologickej poľnohospodárskej výroby – EPV celkom – vrátane plôch v konverzii.

Vypracoval: NPPC-VÚEPP

Vývoj výmer registrovanej pôdy v EPV z hľadiska druhov pozemkov v priebehu rokov 2014 – 2018 mal mierne stúpajúci charakter. Výmera ornej pôdy stúpala z hodnoty 62 279 ha na hodnotu 64 821 ha. Výmera TTP rástla od 116 528 ha do 125 366 ha a ovocných sadov od 1 448 ha do 1 810 ha. Výmera vinohradov rástla od 109 ha do 147 ha.

Graf 39 **Poľnohospodárska pôda v systéme EPV podľa druhov pozemkov v SR v rokoch 2014-2018 v hektároch 2**

Prameň: ÚKSÚP, MPRV SR, Poznámka2: Graf zobrazuje výmeru poľn. pôdy v EPV (vrátane plôch v konverzii), Vypracoval: NPPC-VÚEPP

**Stavy hospodárskych zvierat spolu v EPV v SR za rok 2018**

Medzi hospodárskymi druhmi zvierat registrovanými v EPV celkom (vrátane konverzie) mali najpočetnejšie zastúpenie, podobne ako v predchádzajúcom roku, ovce (84 912 ks). Nasledoval hovädzí dobytok (63 340 ks), hydina (5 340 ks), kozy (1 419 ks), včelstvá (952 ks), ošípané (164 ks) a kone (541 ks). V porovnaní s rokom 2017 poklesol počet hospodárskych zvierat u oviec a u koní sa počet nezmenil. Počet hovädzieho dobytka, hydiny, kôz, včelstiev a ošípaných v porovnaní s minulým rokom narástol.

Tab. 46 **Stavy najpočetnejších hospodárskych zvierat spolu (vrátane konverzie)** **v EPV v SR za rok 2018**

v ks

|  |  |  |  |
| --- | --- | --- | --- |
| **Druh hospodárskych zvierat** | **2017** | **2018** | **Rozdiel 2018-2017** |
| Ovce | 102 000 | 84 912 | -17 088 |
| Hovädzí dobytok | 61 665 | 63 340 | 1 675 |
| Hydina | 4 111 | 5 340 | 1 229 |
| Kozy | 1 349 | 1 419 | 70 |
| Včelstvá | 426 | 952 | 526 |
| Ošípané | 164 | 547 | 383 |
| Kone | 541 | 541 | 0 |
| Ostatné (somáre, pony, králiky ...) | 16 | 12 | -4 |

Prameň: ÚKSÚP, Naturalis SK, s.r.o., Biokont CZ, s.r.o., Eko-kontrol SK

Vypracoval NPPC-VÚEPP

**Certifikácia v EPV v SR za rok 2018**

Na výkon kontroly a certifikácie EPV boli v SR v roku 2018 oprávnené tri inšpekčné organizácie. Okrem kontroly prevádzkovateľov inšpekčné organizácie Naturalis SK, s. r. o. (SK-BIO-002), Biokont CZ, s. r. o. (SK-BIO-003), EKO-CONTROL SK s. r. o. (SK-BIO-004) vykonávajú aj certifikáciu produktov z EPV.

Podľa informácií z ÚKSÚP bolo v roku 2018 vydaných celkom 846 certifikátov, čo predstavuje medziročný nárast o 7 %. Dohľad certifikovaných produktov z EPV vykonal Naturalis SK, s.r.o. v rámci inšpekčného orgánu pri kontrolách. Vydanie certifikátu sa realizuje na základe žiadosti ekologického prevádzkovateľa. V roku 2018 nebol žiadny certifikát odobraný, odmietnutý a ani nebolo prerušené certifikačné konanie.

Podobne ako v predchádzajúcich rokoch aj v roku 2018 dominovala certifikácia organizáciou **Naturalis SK, s.r.o.**, ktorá vydala 731 certifikátov, v ktorých bolo certifikovaných 4 089 výrobkov v členení: výrobky rastlinnej výroby (1 712 ks), výrobky potravín (1 081 ks), výrobky živočíšnej výroby 465 ks), výrobky z prebaľovania (268 ks), produkty z obchodovania (383 ks), výrobky krmív (42 ks), , produktov vývozu (23 ks), produkty voľného zberu (29 ks), produkty dovozu z tretích krajín (35 ks), produktov osív (21 ks) atď.

Inšpekčná organizácia **Biokont CZ, s.r.o.** v roku 2018 vydala 105 certifikátov ktorými bolo certifikovaných 1 795 výrobkov v nasledovnom členení: produkty rastlinnej výroby (364 ks, z toho 2 z konverzie), produkty z obchodovania (433 ks), potravín (370 ks), produkty živočíšnej výroby (58 ks), produkty dovozu z tretích krajín (72 ks) a krmív (15 ks).

Inšpekčná organizácia **Eko-kontrol SK, s. r. o.** v roku 2018 vydala 10 certifikátov ktorými bolo certifikovaných 33 výrobkov v nasledovnom členení: produkty z obchodovania (22 ks), produkty z obchodovania a skladovania (4 ks), produkty z balenia (6 ks) a produkt z dovozu (1 ks).

Komoditná orientácia v EPV (bio + konverzia) bola v rámci hlavných kategórií v roku 2018 podobná ako v predchádzajúcich rokoch. Pri produktoch poľnohospodárstva v rastlinnej výrobe prevládali netrvácne plodiny (jednoročné kultúry), kde bol najväčší objem certifikácie zaznamenaný pri krmovinách (411 783,99 ton), obilninách (56 945,73 ton), a olejnatých semenách (6 092,31 ton). Najvyšší podiel certifikovaných produktov-krmovín súvisí s vysokým podielom registrovaných TTP, pričom každý prevádzkovateľ so živočíšnou výrobou si krmivo z TTP aj certifikuje. Pri trvácnych plodinách (trvalé kultúry) mali najväčšie množstvá komodity: malvicové plody a kôstkové ovocie (9 244,67 ton), ostatné stromové a kríkové ovocie a orechy (516,13 ton), hrozno (461,94 ton) a korenie, aromatické, liečivé a farmaceutické plodiny (406,42 ton). Eko-kontrol SK, s. r. o. necertifikoval žiadnu komoditu uvedenú v Tab. 47.

Tab. 47 **Najpočetnejšie certifikované produkty poľnohospodárstva v EPV podľa hlavných skupín komodít v SR za rok 2017,** v tis. kg

|  |  |  |  |
| --- | --- | --- | --- |
| **Certifikované produkty poľnohospodárstva** | **Množstvo celkom, podľa inšpekčnej a certifikačnej organizácie** | | |
| Naturalis SK, s.r.o. | Biokont CZ, s. r. o. | Spolu SR |
| **1. Netrvácne plodiny** |  |  |  |
| a) Obilniny | 48 643,91 | 8 301,82 | **56 945,73** |
| Obilná slama a plevy | 8 772,42 | 1 403,30 | **10 175,72** |
| b) Strukoviny | 2 087,36 | 250,95 | **2 338,31** |
| c) Olejnaté semená | 3 830,20 | 2 262,11 | **6 092,31** |
| d) Zelenina a melóny, korene a hľuzy | 108,69 | 404,03 | **512,72** |
| e) Krmoviny | 391 299,92 | 20 484,07 | **411 783,99** |
| **2. Trvácne plodiny** |  |  |  |
| a) Hrozno | 373,53 | 88,41 | **461,94** |
| b) Malvicové plody a kôstkové ovocie | 9 184,38 | 60,29 | **9 244,67** |
| c) Ostatné stromové a kríkové ovocie a orechy | 131,27 | 384,86 | **516,13** |
| d) Korenie, aromatické, liečivé a farmaceutické plodiny | 382,64 | 23,78 | **406,42** |

V programovacom období 2014-2020 je v rámci PRV SR 2014-2020 zachovaná podpora EPV. Pre jej dôležité ekologické a environmentálne prínosy bolo schválené samostatné Opatrenie Ekologické poľnohospodárstvo. V PRV SR 2014-2020, v ktorom sú podrobnejšie špecifikované podmienky podpory, sa podpora na ekologické poľnohospodárstvo člení na tieto platby: platby na konverziu na ekologické poľnohospodárstvo, ktoré sa budú uplatňovať cez podopatrenie *Platba na prechod na postupy a metódy ekologického poľnohospodárstva* (obdobie v konverzii) a platby na udržanie ekologického poľnohospodárstva, ktoré sa budú uplatňovať prostredníctvom podopatrenia *Platba na udržiavanie postupov a metód ekologického poľnohospodárstva* (obdobie po konverzii).

# **Vplyv poľnohospodárstva na životné prostredie**

### **6.1. Čerpanie prírodných zdrojov v poľnohospodárstve**

V roku 2017 dosiahol odber povrchovej vody (spoplatnenej) pre poľnohospodárstvo úroveň 17 201 tisíc m3. Podľa zákona o vodách nie sú malé odbery povrchových vôd z vodných tokov v množstve max. 15 000 m3, ročne resp. 1 250 m3 mesačne spoplatnené a takisto povinnosť platiť platby sa nevzťahuje na odbery vody pre účely zavlažovania poľnohospodárskej pôdy. Detailnejšie údaje o spotrebe vody na zavlažovanie poľnohospodárskej pôdy sú uvedené v časti 4.1. Vstupy do poľnohospodárstva.

Tab. 48 **Vývoj spotreby povrchovej vody (spoplatnenej)**,v mil. m3

|  |  |  |  |  |
| --- | --- | --- | --- | --- |
| Ukazovateľ | 2015 | 2016 | 2017 | Index 2017/16 |
| Spotreba celkom | 227,7 | 218,0 | 239,8 | 110,0 |
| z toho: poľnohospodárstvo | 0,9 | 1,0 | 17,2 | 1 720,0 |
| % z celkovej spotreby | 0,40 | 0,45 | 7,17 | 6,72 p.b. |

Prameň: SHMÚ

Vypracoval: NPPC – VÚEPP

V roku 2017 sa odber podzemnej vody medziročne zvýšil o 3,75 %. V rámci poľnohospodárstva sa medziročne zvýšil objem odberov podzemnej vody v živočíšnej výrobe o 6,85 % a v rastlinnej výrobe 77,28 %. V potravinárskom priemysle bol zaznamenaný pokles odberov podzemnej vody o 4,53 %.

Tab. 49 **Vývoj odberov podzemnej vody podľa účelu využitia,** v l.s-1

|  |  |  |  |  |
| --- | --- | --- | --- | --- |
| Účel využitia | 2015 | 2016 | 2017 | Index2017/16 |
| Spotreba podzemnej vody celkom | 10 330,2 | 10 223,6 | 10 607,31 | 103,75 |
| z toho:  poľnohospodárstvo - RV | 134,5 | 103,71 | 183,86 | 177,28 |
| poľnohospodárstvo - ŽV | 200,1 | 211,81 | 226,31 | 106,85 |
| potravinársky priemysel | 258,5 | 243,72 | 232,68 | 95,47 |

Prameň: SHMÚ

Vypracoval: NPPC - VÚEPP

V roku 2017 došlo v rámci pôdohospodárstva k výraznému nárastu medziročnej spotreby vykurovacieho oleja ľahkého (46,34 %). Vzrástla aj spotreba palivového dreva (39,72 %), tepla (13,77 %) a elektriny (7,16 %). Klesla spotreba benzínu (11,41 %), uhlia (11,29 %), zemného plynu (11,15 %) a nafty (7,10 %).

Tab. 50 **Spotreba vybraných druhov palív, elektriny a tepla v pôdohospodárstve**

|  |  |  |  |  |  |
| --- | --- | --- | --- | --- | --- |
| Názov paliva | Merná jedn. | 2015 | 2016 | 2017 | Index2017/16 |
| Palivové drevo | t | 8 179 | 9 885 | 13 811 | 139,72 |
| Uhlie | t | 2 135 | 1 949 | 1 729 | 88,71 |
| Benzíny | t | 1 801 | 1 814 | 1 607 | 88,59 |
| Nafta | t | 91 219 | 93 037 | 86 434 | 92,90 |
| Vykur. olej ľahký | t | 23 | 41 | 60 | 146,34 |
| Zemný plyn | tis. m3 | 28 731 | 31 695 | 28 162 | 88,85 |
| Elektrina | MWh | 260 769 | 254 939 | 273 188 | 107,16 |
| Teplo | GJ | 231 922 | 247 095 | 281 120 | 113,77 |

Prameň: ŠÚ SR

Vypracoval: NPPC - VÚEPP

### 

### **6.2. Vplyv poľnohospodárstva na kvalitu ovzdušia a vodných zdrojov**

Poľnohospodársky sektor tvorí približne 7,3 %-ný podiel na celkovom objeme emisií skleníkových plynov vyprodukovaných v Slovenskej republike.

V roku 2017 sa podľa SHMÚ medziročne znížil objem vyprodukovaných skleníkových plynov z poľnohospodárstva o 3,5 % na úroveň 2 546,79 Gg CO2 ekvivalentu. Vývoj emisií skleníkových plynov z poľnohospodárstva má od roku 1990 klesajúci charakter a od roku 2005 sa mení len minimálne.

Graf 40 **Vývoj emisií skleníkových plynov z poľnohospodárstva v rokoch 1990 - 2017**

Prameň: SHMÚ - úsek Kvalita ovzdušia

Poznámka: 1 Gg = 1 000 ton

Vypracoval: NPPC - VÚEPP

Približne 48,1 % z vyprodukovaného objemu emisií tvorí oxid dusný emitovaný do ovzdušia hlavne z obhospodarovanej poľnohospodárskej pôdy a v menšom rozsahu (6,4 %) ako dôsledok chovu hospodárskych zvierat (odbúravania živočíšnych exkrementov) v SR.

Graf 41 **Vývoj emisií oxidu dusného z manažmentu poľnohospodárskych pôd a manažmentu živočíšnych odpadov v rokoch 2013 – 2017**

Prameň: SHMÚ – úsek Kvalita ovzdušia

Vypracoval: NPPC – VÚEPP

37,9 % emisií z vyprodukovaného objemu emisií tvorí metán (CH4) emitovaný do ovzdušia hlavne ako priamy produkt látkovej výmeny u bylinožravcov (enterická fermentácia) a ako produkt odbúravania živočíšnych exkrementov (4,7 %).

Graf 42 **Vývoj emisí metánu z enterickej fermentácie a manažmentu živočíšnych odpadov v rokoch 2013- 2017**

Prameň: SHMÚ – úsek Kvality ovzdušia

Vypracoval: NPPC – VÚEPP

Produkcia emisií amoniaku z poľnohospodárstva klesla v roku 2017 v porovnaní s predchádzajúcim rokom o 3,8 %. Vývoj emisií amoniaku z poľnohospodárstva má od roku 1990 klesajúci charakter a od roku 2010 sa mení len minimálne.

Graf 43 **Vývoj emisií amoniaku z poľnohospodárstva v rokoch 1990 - 2017**

Prameň: SHMÚ – úsek Kvalita ovzdušia

Poznámka: 1 Gg = 1 000 ton

Vypracoval: NPPC – VÚEPP

Celkové emisie amoniaku vyprodukované v rámci poľnohospodárstva zahŕňajú objem vyprodukovaného amoniaku zo živočíšnej výroby a používania priemyselných hnojív a hnoja hospodárskych zvierat v rámci rastlinnej výroby.

Podiel amoniaku emitovaného z poľnohospodárskej pôdy z celkového objemu emisií amoniaku z poľnohospodárstva predstavoval 69,7 %. Podiel amoniaku vyprodukovaného zo živočíšnej výroby predstavoval 30,3 %. Najvyšší podiel amoniaku zo živočíšnej výroby vyprodukovali nosnice (29,8 %), HD (26,6 %), brojlery (18,3 %) a ošípané (17,4 %).

Graf 44 **Vývoj emisí amoniaku z manažmentu živočíšnych odpadov a mamažmentu poľnohospodárskych pôd v rokoch 2011 - 2015**, v kt

Prameň: SHMÚ – úsek Kvalita ovzdušia, Vypracoval: NPPC – VÚEPP

Amoniak emitovaný z poľnohospodárstva sa na národnom súčte NH3 podieľa majoritným podielom - 90,6 % (medziročne pokles o 0,77 p.b.)

**Zraniteľné oblasti**


Zraniteľné oblasti sú poľnohospodársky využívané územia, z ktorých zrážkové vody odtekajú do povrchových vôd alebo vsakujú do podzemných vôd, v ktorých je koncentrácia dusičnanov vyššia ako 50 mg.l- alebo sa môže v blízkej budúcnosti prekročiť. Kontamináciu podzemnej a povrchovej vody dusičnanmi a inými znečisťujúcimi látkami spôsobuje najmä intenzívne hospodárenie na pôde a chovné zariadenia.

Na Slovensku sú zraniteľné oblasti vymedzené nariadením vlády č. 174/2017 Z. z., ktoré zrušuje predchádzajúce nariadenie vlády č. 617/2004 Z.z., v súlade so smernicou Rady 91/676/EHS o ochrane vôd pred znečistením dusičnanmi pochádzajúcimi z poľnohospodárskych činností. Program hospodárenia v zraniteľných oblastiach je uvedený v zákone č. 136/2000 Z. z. o hnojivách v znení zákona č. 394/2015 Z. z., §10b, §10c. Ide o súhrn opatrení súvisiacich s aplikáciou hnojív s obsahom dusíka počas kalendárneho roka v závislosti od podmienok hospodárenia na poľnohospodárskej pôde. Na Slovensku je každá zraniteľná oblasť diverzifikovaná do troch skupín s rôznym stupňom obmedzenia aplikácie hnojív s obsahom dusíka a spôsobom hospodárenia.

Smernica vyžaduje zraniteľné oblasti kontrolovať a podľa potreby revidovať alebo rozširovať vymedzenie zraniteľných oblastí minimálne každé 4 roky, tak aby sa zohľadnili aj zmeny a skutočnosti, ktoré nebolo možné v čase ich identifikácie a vymedzenia predvídať.

V rámci pravidelného prehodnotenia zraniteľných oblastí boli v roku 2017 revidované zraniteľné oblasti na základe stavu a vývoja kvality podzemných vôd a povrchových vôd, vrátane eutrofizácie. Výsledky prehodnotenia zraniteľných oblastí boli legislatívne schválené a zoznam obcí spadajúcich do týchto oblastí sa nachádza v prílohe č. 1 nariadenia vlády SR č. 174/2017 Z. z. a budú tiež uvedené v Správe  o stave implementácie smernice Rady 91/676/EHS v Slovenskej republike v roku 2020.

Mapa 8  **Zraniteľné oblasti v Slovenskej republike - smernica Rady 91/676/EHS po revízii 2017**



Prameň: VÚVH

Plocha zraniteľných oblastí v roku 2017 sa oproti predchádzajúcemu obdobiu mierne znížila, a to predovšetkým v dôsledku dokumentovaných veľmi nízkych koncentrácií dusičnanov (< 25 mg/l) v niektorých oblastiach. Koncentrácie dusičnanov v týchto oblastiach vykazovali klesajúci, stabilný, prípadne len mierne rastúci trend vývoja dusičnanov a spĺňali všetky kritériá analýzy v súlade s metodikou revízie zraniteľných oblastí.

Tab.51 **Plocha zraniteľných oblastí (ZO),** v km2

|  |  |
| --- | --- |
| Sledované obdobie | Plocha vymedzených zraniteľných oblastí |
| Súčasné obdobie (od roku 2017) | 12 986,62 |
| Predchádzajúce obdobie (rok 2015) | 13 684,65 |
| Predchádzajúce obdobie (rok 2011) | 13 684,65 |
| Predchádzajúce obdobie (rok 2007) | 14 616,46 |

Prameň: **VÚVH, VÚPOP**

Poznámka: Z dôvodu dostupnosti presnejších mapových vrstiev poľnohospodárskych blokov bola v roku 2008 aktualizovaná rozloha zraniteľných oblastí SR na 13 684,65 km2, pričom zoznam katastrálnych území spadajúcich do zraniteľných oblastí podľa nariadenia vlády č. 617/2004 Z. z. zostal nezmenený. Rozloha jednotlivých zraniteľných oblastí bola prepočítaná na základe skutočnej rozlohy poľnohospodárskej pôdy v dotknutých katastroch obcí, t. j. do aktualizovanej rozlohy zraniteľnej oblasti nebolo zarátané územie katastra obce, ktoré nebolo poľnohospodárskou pôdou.

Vypracoval: NPPC-VÚEPP

V roku 2018 bol sledovaný dopad poľnohospodárskej činnosti na kvalitu podzemnej vody v zraniteľných oblastiach na základe koncentrácie dusíkatých látok v celkovo 576  monitorovacích objektoch v správe VÚVH a tiež na 280 pozorovacích objektoch SHMÚ – kvantita. Údaje boli získavané aj zo základného monitoringu s sieti SHMÚ – kvalita a prevádzkový monitoring vodárenských spoločností. Výsledky monitorovania sú spracované v ročných správach o implementácii dusičnanovej smernice 91/676/EHS Monitorovanie a hodnotenie znečistenia vôd dusičnanmi v zmysle smernice 91/676/EEC vypracovaných Výskumným ústavom vodného hospodárstva.

### **6.3. Finančné ukazovatele súvisiace s ochranou životného prostredia**

Bežné náklady na ochranu životného prostredia (ďalej ŽP) v roku 2017 medziročne vzrástli o 26,74 %, pod vplyvom poklesu vnútropodnikových nákladov o 28,99 % a medziročného nárastu nákladov na ochranu ŽP hradených  iným subjektom o 53,03 %. Výnosy z ochrany ŽP vzrástli minimálne t. j.  o 2,98 %.

Investičné náklady poľnohospodárskych podnikov v podobe obstarania dlhodobého majetku na ochranu životného prostredia neboli za rok 2017 k dispozícií.

Tab. 52 **Finančné ukazovatele poľnohospodárskych podnikov v oblasti ochrany životného prostredia,** v tis. EUR

|  |  |  |  |
| --- | --- | --- | --- |
| Ukazovateľ | 2016 | 2017 | Index 2017/16 |
| Investície na ochranu ŽP | 697,18 | D | - |
| Bežné náklady na ochranu ŽP, spolu | 1 601,37 | 2 029,62 | 126,74 |
| z toho: vnútropodnikové   náklady | 513,68 | 365,06 | 71,07 |
| náklady na ochranu ŽP hradené  iným  subjektom | 1 087,7 | 1 664,56 | 153,03 |
| Výnosy z ochrany ŽP, spolu | 113,26 | 116,63 | 102,98 |

Prameň: ŠÚ SR

Vypracoval: NPPC – VÚEPP

1. Kapitola vypracovaná s využitím publikácie Štatistická správa o základných vývojových tendenciách  v hospodárstve SR vo 4. štvrťroku 2018, ŠÚ SR [↑](#footnote-ref-1)
2. počet pracujúcich podľa výberového zisťovania pracovných síl (VZPS); v priemere za obdobie; pracujúci v zmysle VZPS sú všetky osoby vo veku od 15 rokov, ktoré v sledovanom (referenčnom) týždni vykonávajú aspoň 1 hodinu prácu za mzdu, plat alebo iný druh odmeny alebo prácu za účelom dosiahnutia zisku, vrátane osôb vykonávajúcich prácu na základe dohôd, sezónnych pracovníkov, osôb na riadnej materskej dovolenke, osôb pracujúcich v zahraničí menej ako 1 rok, osôb dochádzajúcich za prácou do zahraničia a osôb platených na aktivačných prácach; respondenti sú zahrnutí do odvetví podľa ekonomickej činnosti miestnej jednotky, nie celého podniku [↑](#footnote-ref-2)
3. pestovanie plodín, chov zvierat, poľovníctvo a služby s tým súvisiace; lesníctvo a ťažba dreva; rybolov a akvakultúra [↑](#footnote-ref-3)
4. výroba potravín, nápojov a tabakových výrobkov [↑](#footnote-ref-4)
5. ) Ekonomické a finančné ukazovatele, prepočítané na ha poľnohospodársky využívanej pôdy, boli získané z údajov, ktoré zabezpečilo MPRV SR formou Informačných listov, uložených v CD MPRV SR na NPPC-VÚEPP. Hodnotený súbor zahŕňa 2 313 subjektov právnických a fyzických osôb. Keďže Informačné listy zachytávajú údaje z poľnohospodárskych podnikov, ktoré obhospodarujú 75,0 % výmery využívanej poľnohospodárskej pôdy Slovenska a tvoria súbor, ktorý nie je vyčerpávajúci, preto sa jeho výsledky prepočítali na ha p. p. (podľa deklarácie poľnohospodárskych pozemkov – LPIS). [↑](#footnote-ref-5)
6. Výkaz Prod 3-04 –zahŕňa podniky zapísané v obchodnom registri, príspevkové organizácie, ktoré sú trhovými výrobcami, s počtom zamestnancov 20 a viac a organizácie s počtom zamestnancov 0 až 19 s ročnými tržbami za vlastné výkony a tovar 5 miliónov € a viac, a nezahŕňa organizácie s počtom zamestnancov 0 až 19 s ročnými tržbami za vlastné výkony a tovar do 5 miliónov €; vrátane dopočtov so zohľadnením váh; zahrnuté výrobné potravinárske podniky, okrem podnikov s výrobou tabakových výrobkov; týka sa textu až do konca tejto kapitoly [↑](#footnote-ref-6)
7. pred zdanením (predbežný údaj ŠÚ SR) [↑](#footnote-ref-7)
8. odbor zahŕňa výrobu cukru; výrobu kakaa, čokolády a cukroviniek; spracovanie čaju a kávy; výrobu korenín a chuťových prísad; výrobu pripravených pokrmov a jedla; výrobu a prípravu homogenizovaných a diétnych potravín a výrobu ostatných potravinárskych výrobkov inde neuvedených [↑](#footnote-ref-8)
9. odbor rybný s tukovým je spočítaný z dôvodu zachovania anonymity údajov [↑](#footnote-ref-9)
10. v hodnotovom vyjadrení; ukazovateľ vyjadrený ako súčet tržieb za vlastné výrobky, tržieb z predaja služieb, aktivácie, zmeny stavu zásob a tržieb za tovar po odpočítaní nákladov na predaný tovar [↑](#footnote-ref-10)
11. Potravinársky priemysel SR [↑](#footnote-ref-11)
12. odbor zahŕňa výrobu cukru; výrobu kakaa, čokolády a cukroviniek; spracovanie čaju a kávy; výrobu korenín a chuťových prísad; výrobu pripravených pokrmov a jedla; výrobu a prípravu homogenizovaných a diétnych potravín a výrobu ostatných potravinárskych výrobkov inde neuvedených [↑](#footnote-ref-12)
13. odbor rybný s tukovým je spočítaný z dôvodu zachovania anonymity údajov [↑](#footnote-ref-13)
14. agregácia evidovaná Štatistickým úradom SR [↑](#footnote-ref-14)
15. údaj za dlhodobý hrubý a čistý majetok má ŠÚ SR k dispozícii len rok dozadu, čiže aktuálne pre rok 2017 [↑](#footnote-ref-15)
16. Frekvencia štatistického zisťovania prijatá na základe nariadenia európskeho parlamentu a Rady (ES) č. 1166/2008 z 19. 11. 2008 o štrukturálnych zisťovaniach fariem a zisťovaní metód poľnohospodárskej výroby a o zrušení nariadenia Rady európskeho hospodárskeho spoločenstva (EHS) č. 571/88 (Ú. v. EÚ L 321, 1.12.2008) vykonáva ŠÚ SR štrukturálne zisťovania fariem v trojročných intervaloch. [↑](#footnote-ref-16)
17. V rámci zjednotenia metodiky zisťovania a zvýšenia validity údajov sa na základe konzultácií so ŠÚ SR pre výpočet zamestnanosti do roku 2013 použili údaje z VZPS a Európskeho systému národných a regionálnych účtov, ďalej len ESNÚ95.. Zamestnanosť ESNÚ95 je vyjadrená počtom osôb zamestnancov a samozamestnávateľov, ktorí sú zapojení do výrobnej činnosti spadajúcej do rámca výroby v SNÚ. Pri konštrukcií ukazovateľov účtov práce sa používa metóda bilancovania, t. j. bilancuje sa ponuka pracovných síl s dopytom. Ide o porovnávania a harmonizovanie dát získaných z podnikových zisťovaní s dátami získanými z výberového zisťovania pracovných síl v domácnostiach tak, aby zodpovedali definíciám ILO a ESNÚ95. Podľa ESNÚ je zamestnanosť vyjadrená v domácom koncepte. V tomto koncepte sa získavajú dáta z podnikových zisťovaní.

    Od 1. 9. 2014 bol pre podrobný opis ekonomiky v SR implementovaný medzinárodne porovnateľný účtovný rámec EÚ - Európsky systém národných a regionálnych účtov ESA 2010. Zmeny v metodike systému národných účtov ESA 2010 oproti doteraz používanej ESNÚ 95 (ESA 95) sú orientované na zachytenie zmien ekonomickej reality v podmienkach narastajúcej globalizácie. Manuál ESA 2010 bol uverejnený v Úradnom vestníku ako príloha A k Nariadeniu Európskeho parlamentu a Rady (EÚ) č. 549/2013 a prílohu B tohto nariadenia tvorí Program zasielania údajov ESA 2010. [↑](#footnote-ref-17)
18. **Štatistická klasifikácia ekonomických činností SK NACE Rev. 2,** bez podnikateľských príjmov, údaje upravené o štatistický odhad neevidovaných miezd [↑](#footnote-ref-18)
19. Štatistický úrad SR vykazuje zamestnanosť podľa medzinárodne uznávanej metodiky štvrťročného výberového zisťovania pracovných síl v domácnostiach. Podľa tejto metodiky sú za pracujúcich považované všetky osoby vo veku nad 15 rokov, ktoré v sledovanom (referenčnom) týždni vykonávajú aspoň jednu hodinu práce za mzdu, plat alebo prácu s cieľom dosiahnutia zisku, vrátane osôb pracujúcich v zahraničí. Môže ísť o prácu na plný alebo kratší pracovný čas, dočasnú, príležitostnú alebo sezónnu prácu. Medzi pracujúcich sú zahrnutí aj vypomáhajúci členovia domácností podnikateľov, ktorí za svoju činnosť nepoberajú žiadnu mzdu alebo odmenu a profesionálni príslušníci ozbrojených zložiek. Za pracujúcich sa považujú tiež osoby, ktoré majú prácu, ale v sledovanom týždni nepracujú pre chorobu, dovolenku, materskú dovolenku, školenie, zlé počasie, v dôsledku štrajku a výluky, s výnimkou osôb na dlhodobom neplatenom voľne a osôb na rodičovskej dovolenke.

    V roku 2014 použil ŠÚ SR k triedeni pracujúcich z hľadiska vzdelania metodiku Medzinárodného štandardného členenia vzdelávania ISCED (The International Standard Classification of Education) vytvoreného organizáciou UNESCO. V zmysle uvedeného boli pre účely zelenej správy, pre porovnanie rokov 2013 a 2014, klasifikačné stupne v roku 2013 upravené. [↑](#footnote-ref-19)
20. **Štatistická klasifikácia ekonomických činností SK NACE Rev. 2,** bez podnikateľských príjmov, údaje upravené o štatistický odhad neevidovaných miezd [↑](#footnote-ref-20)